വടംവലി ചാമ്പ്യൻഷിപ്പ് ആരംഭിച്ചു : Deepika.com Nattu Visesham\nകോഴിക്കോട്: ജില്ലാ ടഗ് ഓഫ് വാർ അസോസിയേഷന്‍റെ ആഭിമുഖ്യത്തിൽ സംഘടിപ്പിക്കുന്ന ജൂണിയർ, സീനിയർ വടംവലി ചാമ്പ്യൻഷിപ്പ് എളേറ്റിൽ എംജെ ഹയർ സെക്കൻഡറി സ്കൂൾ ഗ്രൗണ്ടിൽ ആരംഭിച്ചു.\nകേരള സ്പോർട്സ് കൗൺസിൽ അംഗം ടി.എം. അബ്ദുറഹിമാൻ ഉദ്ഘാടനം ചെയ്തു. പി.ടി ഷാജി അധ്യക്ഷത വഹിച്ചു. റജ്ന കുറുക്കാംപൊയിൽ, കെ. സന്തോഷ്, എ. ആശിഷ്, പി. ഷഫീഖ്, സുരേഷ് എന്നിവർ പ്രസംഗിച്ചു.\nപേരാമ്പ്ര: കൊയിലാണ്ടി താലൂക്ക് ബസ് ഓപ്പറേറ്റേഴ്‌സ് അസോസിയേഷന്‍റെയും കൊയിലാണ്ടി താലൂക്ക് ബസ് ഓപ്പറേറ്റേഴ്‌സ് ഫോറത്തിന്‍റെയും സംയുക്ത യോഗം വടകര - കൊയിലാണ്ടി, വടകര - പേരാമ്പ്ര റൂട്ടുകളിലെ ബസുകള് 20ന് സര്‍വ്വീസ് നടത്താന് തീരുമാനിച്ചു. വടകര പഴയ ബസ്റ്റാന്‍റിൽ നിന്നും പേരാമ്പ്രക്ക് സര്‍വ്വീസ് നടത്തിയിരുന്ന സ്വകാര്യ ബസുകള് ജനുവരി ഒന്നു മുതല് ലിങ്ക് റോഡിലേക്ക് മാറ്റിയിരുന്നു. നഗരസഭയുടെ തീരുമാനത്തിലെ അപാകതക്കെതിരെ 15 ദിവസത്തോളം വടകര പേരാമ്പ്ര റൂട്ടിലെ സ്വകാര്യ ബസുകള് സര്‍വ്വീസ് നിര്‍ത്തിവച്ചിരുന്നു. ജില്ലാ കളക്ടര് വിളിച്ചു ചേര്‍ത്ത യോഗത്തില് ലിങ്ക് റോഡില് നിന്ന് സര്‍വ്വീസ് നടത്താന് കളക്ടര് നിര്‍ദ്ദേശിച്ചിരുന്നു. ജനുവരി 16 മുതല് ഈ തീരുമാനം നടപ്പിലാക്കുകയും ചെയ്തു.\nഎന്നാല് ഈ തീരുമാനം പുനപരിശോധിക്കണമെന്നാവശ്യപ്പെട്ട് ചില തൊഴിലാളി സംഘടനകള് 20 മുതല് ബസ് സര്‍വ്വീസ് നിര്‍ത്തിവയ്ക്കാന് തീരുമാനിച്ചിരിക്കുകയാണ്. അന്യായമായ ഈ സമരത്തോട് യോജിക്കാനാവില്ലെന്നും സര്‍വ്വീസ് നടത്തുമെന്നും അസോസിയേഷന് ഭാരവാഹികള് അറിയിച്ചു. എന്.കെ. സുരേഷ് ബാബു, കെ.കെ. മനോജ്, കെ. സോനേഷ്, മഠത്തില് ശിവദാസന്, പാറക്കല് അബു എന്നിവര് പങ്കെടുത്തു.


ടോവിനോയുടെ ജെല്ലിക്കെട്ട് ... ദിതൊക്കെ എന്ത് ..പോത്ത് പാവം ആയോണ്ട് ഞാൻ ചത്തില്ല !!! എന്ന് താരത്തിന്റെ കമന്റും.. - metromatinee.com Lifestyle Entertainment & Sports\nമധുപാൽ – ടോവിനോ തോമസ് കൂട്ടുകെട്ടിൽ റിലീസിനൊരുങ്ങുകയാണ് ഒരു കുപ്രസിദ്ധ പയ്യൻ. അനുസിത്താര , നിമിഷ സജയൻ എന്നിവരാണ് ചിത്രത്തിൽ നായികമാർ. ടോവിനോയുടെ മറ്റൊരു കഥാപാത്രത്തിനായി കാത്തിരിക്കുന്ന ആരാധകർക്കായി ചിത്രത്തിന് വേണ്ടി നടത്തിയ പോത്തുമായുള്ള സംഘട്ടന രംഗം ടോവിനോ ഫേസ്ബുക്കിൽ പങ്കു വച്ചു .\nവിറളി പിടിച്ചോടുന്ന പോത്തിന്റെ കൊമ്പിൽ പിടിച്ചുള്ള അതിസാഹസികമായ സംഘട്ടന രംഗത്തിന്റെ വിഡിയോ കണ്ട് ആരാധകരും അമ്പരന്നു. ‘ദിതൊക്കെ യെന്ത്?! പോത്ത് പാവം ആയോണ്ട് ഞാൻ ചത്തില്ല!’ എന്ന രസകരമായ അടിക്കുറിപ്പൊടെയാണ് ടൊവീനോ വിഡിയോ പങ്കു വച്ചത്.\nവിഡിയോയ്ക്ക് ഗംഭീരൻ പ്രതികരണമാണ് സാമൂഹ്യമാധ്യമങ്ങളിൽ ലഭിക്കുന്നത്. വിഡിയോ കണ്ട് ടൊവീനോ ‘കേരള ബാഹുബലി’യാണെന്നാണ് ആരാധകരുടെ കണ്ടെത്തൽ. ചിലർക്ക് ടൊവീനോ ബാഹുഹലി അല്ല, പൽവാൾ ദേവനാണ്. ‘മാത്തൻ കൊലമാസാണ്’ എന്ന് അഭിപ്രായപ്പെട്ടവരും കുറവല്ല.\nശാരീരികമായി അത്യധ്വാനം ചെയ്താണ് കുപ്രസിദ്ധ പയ്യനിലെ പല രംഗങ്ങളും ചിത്രീകരിച്ചതെന്ന് സിനിമയുടെ ഓഡിയോ ലോഞ്ചിൽ വച്ച് ടൊവീനോ പറഞ്ഞിരുന്നു. എന്നാൽ ഷൂട്ടിങ് സമയത്ത് അതൊരു അധ്വാനമായി തോന്നിയിരുന്നില്ലെന്നും സ്ക്രീനിൽ വീണ്ടും ആ രംഗങ്ങൾ കാണുമ്പോഴാണ് അത് തിരിച്ചറിയുന്നതെന്നും ടൊവീനോ പറഞ്ഞു.\ntovino thomas and buffalo stunt\nRelated Topics:Oru Kuprasidha Payyan, Tovino Thomas\nവിജയ് തരംഗം കേരളത്തില് ആഞ്ഞടിക്കുന്നു !! കൊച്ചുണ്ണിയുടെ റെക്കോർഡും കടപുഴകുമെന്ന് റിപ്പോർട്ട്…


ഇന്ത്യയിലെ 1.5 മില്യണ് വിദ്യാര്‍ഥികളുടെ വിവരങ്ങള് പുറത്ത്; പണം വാങ്ങി വില്‍പന | 1.5 million students’ data leaked online, put up for sale for up to Rs 60k - Malayalam Oneindia\nഇന്ത്യയിലെ 1.5 മില്യണ് വിദ്യാര്‍ഥികളുടെ വിവരങ്ങള് പുറത്ത്; പണം വാങ്ങി വില്‍പന\nUpdated: Fri, Jun 16, 2017, 9:15 [IST]\nദില്ലി: ഇന്ത്യയില് വിവിധ ബോര്‍ഡുകളുടെ പരീക്ഷയെഴുതിയ 1.5 മില്യണ് വിദ്യാര്‍ഥികളുടെ വിവരങ്ങള് പുറത്ത്. ചില വെബ്‌സൈറ്റുകള് വഴിയാണ് ഇവ വില്‍പനയ്ക്ക് വെച്ചിരിക്കുന്നത്. 1,000 മുതല് 60,000 രൂപവരെ നല്‍കിയാല് വിദ്യാര്‍ഥികളുടെ വിവരങ്ങള് വാങ്ങാന് കഴിയും. ഫോണ് നമ്പരുകളും ഇമെയില് വിലാസങ്ങളും ഉള്‍പ്പെടെയുള്ളവയാണ് വില്‍ക്കുന്നത്.\nഒട്ടേറെ പെണ്‍കുട്ടികളുടെ വിവരങ്ങളും ചോര്‍ന്നതിനാല് ഇവ ചോര്‍ന്നതെങ്ങിനെയാണെന്നതില് അധികൃതര് ആശങ്കയിലാണ്. കാറ്റ്, മാറ്റ്, എംബിഎ, സെറ്റ് തുടങ്ങി 2009ന് ശേഷം മത്സര പരീക്ഷകള് എഴുതിയ വിദ്യാര്‍ഥികളുടെ വിവരങ്ങള് വിലയ്ക്കുവാങ്ങാവുന്ന അവസ്ഥയിലാണ്. ലക്‌നൗവിലെ ചില യൂണിവേഴ്സ്റ്റികളിലെ വിദ്യാര്‍ഥികളുടെ വിവരങ്ങളും ചോര്‍ന്നിട്ടുണ്ട്.\nവിവരങ്ങള് പലതും അപൂര്‍ണമാണെന്നും റിപ്പോര്‍ട്ടുണ്ട്. ബോര്‍ഡ്, യൂണിവേഴ്‌സിറ്റി, പരീക്ഷാ ചുമതലയുള്ളവര് എന്നിവിടങ്ങളില് നിന്നാകാം വിവരങ്ങള് ചോര്‍ന്നതെന്നാണ് സംശയിക്കുന്നത്. സംഭവത്തില് ഇതുവരെ അധികൃതര് ഔദ്യോഗികമായി പ്രതികരിച്ചിട്ടില്ല. ഇതുസംബന്ധിച്ച് ആരെങ്കിലും പരാതി നല്‍കിയാല് അന്വേഷിക്കാമെന്നാണ് അധികൃതരുടെ നിലപാട്.\nstudent data വിദ്യാര്‍ഥി പരീക്ഷ ബോര്‍ഡ് വെബ്‌സൈറ്റ്


നടന് കലാഭവന് മണിയുടെ മരണം കരള്‍രോഗം മൂലമെന്ന് സിബിഐ - MALABAR FLASH\nHome CBI Entertainment Kalabavan Mani Kerala News കേരളം കേരള വാര്‍ത്ത നടന് കലാഭവന് മണിയുടെ മരണം കരള്‍രോഗം മൂലമെന്ന് സിബിഐ\nനടന് കലാഭവന് മണിയുടെ മരണം കരള്‍രോഗം മൂലമെന്ന് സിബിഐ\nകൊച്ചി: നടന് കലാഭവന് മണിയുടെ മരണകാരണം കരള്‍രോഗമൂലമാണെന്ന് സിബിഐ. മണിയുടെ മരണത്തില് ദുരൂഹതയില്ലെന്ന് ചൂണ്ടിക്കാട്ടി സിബിഐ എറണാകുളം സിജെഎം കോടതിയില് റിപോര്‍ട്ട് സമര്‍പ്പിച്ചു.[www.malabarflash.com]\nമണിയുടെ മരണത്തില് സംശയമുണ്ടെന്നും പോലിസിന്റെ അന്വേഷണം ശരിയായ ദിശയില് അല്ലെന്നും കുറ്റപ്പെടുത്തി സഹോദരന് രാമകൃഷ്ണന്, മണിയുടെ ഭാര്യ നിമ്മി എന്നിവര് നല്‍കിയ ഹരജി പരിഗണിച്ച് ഹൈക്കോടതിയാണ് സിബിഐ. അന്വേഷണത്തിന് ഉത്തരവിട്ടത്.\nമണിയുടെ രക്തത്തില് കണ്ടെത്തിയ മീഥേല് ആല്‍ക്കഹോളിന്റെ അംശം അപകടകരമായി അളവിലല്ലെന്നും റിപോര്‍ട്ടില് സിബിഐ ചൂണ്ടിക്കാട്ടുന്നു.35 പേജുള്ള റിപോര്‍ടാണ് കോടതിയില് സമര്‍പ്പിച്ചിരിക്കുന്നത്.\nപച്ചക്കറികള് വേവിക്കാതെ കഴിച്ചതിനാലാണ് മണിയുടെ ശരീരത്തില് കീടനാശിനിയുടെ അംശം കണ്ടെത്തിയതെന്നാണ് റിപോര്‍ട്ടില് പറയുന്നത്. മണിയുടെ അമിത മദ്യപാനം മൂലമാണ് രക്തത്തില് മീഥൈല് ആല്‍ക്കഹോളിന്റെ അംശം കലരാന് ഇടയായതെന്നാണ് സിബിഐ. റിപോര്‍ട്ടില് പറയുന്നത്.\nമദ്യപാനിയായ ഒരു വ്യക്തിയുടെ ശരീരത്തില് ആറു മില്ലി ഗ്രാം വരെ മീഥൈല് ആല്‍ക്കഹോളിന്റെ അംശം കണ്ടേക്കാം. മണിയുടെ ശരീരത്തില് നാലു മില്ലി ഗ്രാം മീഥൈല് ആല്‍ക്കഹോളാണ് കണ്ടെത്തിയത്. അതുകൊണ്ടു തന്നെ ഇതു മരണകാരണമാകില്ലെന്നും സിബിഐ റിപ്പോര്‍ട്ടില് വ്യക്തമാക്കുന്നു.\nഅവസാനകാലങ്ങളില് ബിയറാണ് മണി കൂടുതല് ഉപയോഗിച്ചിരുന്നത്. ആ സമയത്ത് 15 കുപ്പി ബിയര് വരെ കഴിച്ചിരുന്ന മണിയുടെ കരളിന്റെ അവസ്ഥ അതീവ ദുര്‍ബലമായിരുന്നു. ബിയറില് കുറഞ്ഞ അളവിലാണ് മീഥൈല് ആല്‍ക്കഹോളുള്ളത്. എന്നാല് മണിയുടെ കരള് വളരെ ദുര്‍ബലമായതിനാല് മീഥൈല് ആല്‍ക്കഹോളിന്റെ അംശം രക്തത്തില് നിന്ന് പുറന്തള്ളാതെ കിടക്കുകയായിരുന്നെന്നും സിബിഐയുടെ റിപോര്‍ട്ടില് ചൂണ്ടിക്കാട്ടുന്നു.\nമണിയുടെ മരണത്തില് ബന്ധുക്കള് സംശയം പ്രകടിപ്പിച്ചതിനെത്തുടര്‍ന്ന് അദ്ദേഹത്തിന്റെ സിനിമാ സുഹൃത്തുക്കള് അടക്കം ആറു പേരെ സിബിഐ. നുണപരിശോധനക്കു വിധേയരാക്കിയിരുന്നു.\n2016 മാര്‍ച്ച് അഞ്ചിനാണ് വീടിനു സമീപത്തെ അതിഥിമന്ദിരമായ 'പാഡി'യില് കലാഭവന് മണിയെ രക്തം ഛര്‍ദ്ദിച്ച് അവശനിലയില് കണ്ടെത്തിയത്. ഉടനെ എറണാകുളത്തെ സ്വകാര്യ ആശുപത്രിയില് പ്രവേശിപ്പിച്ചെങ്കിലും പിറ്റേന്നു വൈകീട്ട് മരിക്കുകയായിരുന്നു.\nവിദഗ്ധ മെഡിക്കല് സംഘമുള്‍പ്പെടെയുള്ളവരില് നിന്ന് വിശദമായ വിവരങ്ങള് ശേഖരിച്ചതിന് ശേഷമാണ് രണ്ടു വര്‍ഷം നീണ്ടു നിന്ന അന്വേഷണത്തിനൊടുവില് അമിത മദ്യപാനം മൂലമാണ് കലാഭവന് മണിയുടെ മരണമെന്ന് നിഗമനത്തില് സിബിഐ എത്തിയത്.


പെരുമ്പാവൂര് കൊലപാതകം സി.പി.എം സ്പോണ്‍സര് ചെയ്തതാകാം: ഗുരുതര വെളിപ്പെടുത്തലുമായി സെന്‍കുമാര് – Jaihind TV\nപെരുമ്പാവൂര് കൊലപാതകം സി.പി.എം സ്പോണ്‍സര് ചെയ്തതാകാം: ഗുരുതര വെളിപ്പെടുത്തലുമായി സെന്‍കുമാര്\nതിരുവനന്തപുരം: ഏറെ കോളിളക്കം സൃഷ്ടിച്ച പെരുമ്പാവൂരിലെ നിയമ വിദ്യാര്‍ഥിനിയുടെ കൊലപാതകത്തില് സംശയം ഉന്നയിച്ച് മുന് സംസ്ഥാന പൊലീസ് മേധാവി ടി.പി സെന്‍കുമാര്. നിയമ വിദ്യാര്‍ഥിനിയുടെ കൊലപാതകം സിപിഎം സ്‌പോണ്‍സര് ചെയ്തതാകാമെന്ന് അന്നത്തെ മുഖ്യ അന്വേഷണ ഉദ്യോഗസ്ഥ തന്നോട് പറഞ്ഞിരുന്നു. എന്നാല് എല്.ഡി.എഫ് അധികാരത്തിലെത്തിയ ശേഷം ഇക്കാര്യം അവര് പറഞ്ഞു കേട്ടിട്ടുമില്ലെന്നും സര്‍വ്വീസ് സ്റ്റോറിയായ ”എന്റെ പൊലീസ് ജീവിതം” എന്ന പുസ്തകത്തില് സെന്‍കുമാര് എഴുതുന്നു.\nമുന് ഡിജിപിമാര്‍ക്കും സഹപ്രവര്‍ത്തകരായിരുന്ന പൊലീസ് ഉദ്യോഗസ്ഥര്‍ക്കെതിരേയും സെന്‍കുമാറിന്റെ പുസ്‌കത്തില് ഞെട്ടിക്കുന്ന വെളിപ്പെടുത്തലുകള് ഉണ്ട്. സിപിഎമ്മിലെ കണ്ണൂര് വിഭാഗവുമായി പൊലീസ് സേനയിലെ പലര്‍ക്കും ബന്ധമുണ്ടെന്നും. മുന് ഡിജിപി ജേക്കബ് പുന്നൂസിന് കണ്ണൂര് ലോബിയോട് വളരെ പ്രതിബദ്ധതയുണ്ട്. ഷുക്കൂര് വധക്കേസില് ശരിയായ രീതിയില് അന്വേഷണം ഉണ്ടായില്ല. ഡിജിപി ജേക്കബ് തോമസിനെതിരേയും നിലവിലെ സംസ്ഥാന പൊലീസ് മേധാവി ലോക്‌നാഥ് ബെഹ്‌റക്കെതിരേയും എക്‌സൈസ് കമ്മീഷണര് ഋഷിരാജ് സിങിനെതിരെയും സെന്‍കുമാറിന്റെ സര്‍വീസ് സ്റ്റോറിയില് പരാമര്‍ശമുണ്ട്.\nജേക്കബ് തോമസിന്റെ പ്രവര്‍ത്തനങ്ങളില് നിഗൂഢതകളുണ്ട്. തനിക്കെതിരായ കേസുകള്‍ക്ക് പിന്നില് ജേക്കബ് തോമസാണെന്നും അദ്ദേഹം ആരോപിക്കുന്നു. ഒരു കേസിന്റെ പേരില് വിന്‍സന്റ് എം പോളിനെ ചെളിവാരിയെറിയാന് ശ്രമിച്ചു. താന് വീണ്ടും ഡി.ജി.പി.യാകുന്നത് തടയാന് ലോക്നാഥ് ബെഹ്‌റ ശ്രമിച്ചു. ചാരക്കേസില് എല്ലാ സത്യങ്ങളും മൂടിവെയ്ക്കാന് കഴിയില്ല. നമ്പി നാരായാണന് എങ്ങനെയാണ് മറിയം റഷീദയെ പരിചയപ്പെട്ടുവെന്ന് വെളിപ്പെടുത്തണം. നമ്പി നാരായണന് പീഡിപ്പിക്കപ്പെട്ടവന്റെ പരിവേഷമുണ്ടെങ്കിലും ഒരുനാള് സത്യം പുറത്തുവരുമെന്നും സെന്‍കുമാര് സര്‍വീസ് സ്റ്റോറിയില് പറയുന്നുണ്ട്.\nജേക്കബ് തോമസ് നിഗൂഢതകളുള്ള ആളാണെന്നാണ് സെന്‍കുമാറിന്റെ പരാമര്‍ശം. തനിക്കെതിരായ കേസുകള്‍ക്ക് പിന്നില് ജേക്കബ് തോമസാണെന്നും അദ്ദേഹം ആരോപിക്കുന്നു. താന് വീണ്ടും ഡി.ജി.പി.യാകുന്നത് തടയാന് ലോക്നാഥ് ബെഹ്റ ശ്രമിച്ചു. ചാരക്കേസില് എല്ലാ സത്യങ്ങളും മൂടിവെയ്ക്കാന് കഴിയില്ലെന്നും നമ്പി നാരായണന് പീഡിപ്പിക്കപ്പെട്ടവന്റെ പരിവേഷമുണ്ടെങ്കിലും ഒരുനാള് സത്യം പുറത്തുവരുമെന്നും ടി.പി. സെന്‍കുമാര് സര്‍വ്വീസ് സ്റ്റോറിയില് പറയുന്നുണ്ട്.


ഓണം അലവന്‍സ് ഉപേക്ഷിച്ച് ജീവനക്കാരും അധ്യാപകരും; 100 കോടി രൂപ | Gramajyothi News\nഓണം അലവന്‍സ് ഉപേക്ഷിച്ച് ജീവനക്കാരും അധ്യാപകരും; 100 കോടി രൂപ\nAugust 17, 2018 6:16 pm Published by : Chief Editor\nഓണം ഫെസ്റ്റിവല് അലവന്‍സ് ജീവനക്കാരും അധ്യാപകരും ഉപേക്ഷിച്ചു. മുഖ്യമന്ത്രിയുടെ ദുരിതാശ്വാസ നിധിയിലേക്ക് ഈ തുക വരും. ദര്‍ബാര് ഹാളില് ചീഫ് സെക്രട്ടറിയുടെ അധ്യക്ഷതയില് ചേര്‍ന്ന യോഗത്തിന്റെ താണ് തീരുമാനം.\nദര്‍ബാര് ഹാളില് ജീവനക്കാരുടെയും അധ്യാപകരുടേയും സംഘടനാ നേതാക്കളുടെ യോഗം ചീഫ് സെക്രട്ടറിയുടെ അധ്യക്ഷതയില് ചേര്‍ന്ന് ഉല്‍സവബത്ത വേണ്ടെന്ന് തീരുമാനിച്ചു. ഇതിനകം വാങ്ങിയവര് അടുത്ത ശബളത്തില് തിരിച്ചടക്കും. ഈ തുക ദുരിതാശ്വാസത്തിലേക്ക് മാറ്റും


ദുബായ് : കളഞ്ഞുകിട്ടിയ പണവും സ്വര്‍ണവുമടങ്ങിയ ബാഗ് തിരിച്ചു നല്‍കിയ ഇന്ത്യക്കാരന് യുഎഇ പോലീസിന്റെ ആദരം. ദുബായില് റിതേഷ് ജെയിംസ് ഗുപ്തയാണ് പത്ത് ലക്ഷത്തിലധികം രൂപയും 40 ലക്ഷത്തിലധികം രൂപയുടെ സ്വര്‍ണവും അടങ്ങിയ ബാഗ് പോലിസിനെ ഏല്‍പിച്ചത്.\nപണമായി 14,000 അമേരിക്കന് ഡോളർ അതായത് 10,28,671രൂപയും 54,452 അമേരിക്കന് ഡോളര് അതായത് 40,00,942 രൂപ മൂല്യമുള്ള സ്വര്‍ണവുമാണ് ബാഗിലുണ്ടായിരുന്നത്. ഉത്തരവാദിത്തമുള്ള പൗരനെന്ന നിലയില് റിതേഷി ന്റെ പ്രവൃത്തിയെ അഭിനന്ദിച്ച് പ്രശംസാപത്രം നല്‍കിയതായും ഗള്‍ഫ് ന്യൂസ് റിപ്പോര്‍ട്ട് ചെയ്തു.\nഅതേസമയം ബാഗിന്റെ ഉടമയെ കുറിച്ച് ഇതുവരെ സൂചന ലഭിച്ചിട്ടില്ല. അഭി മാനവും സന്തോഷവും തോന്നിയ സന്ദര്‍ഭമാണ് ഉണ്ടായതെന്ന് റിതേഷ് യുഎ ഇ പൊലീസിൻ്റെ ആദരവിനെ സംബന്ധിച്ചു വ്യക്തമാക്കി.


ഫോണ് നമ്പര് അറിയില്ലെന്ന് ജയചന്ദ്രന് | No idea about telephone numbers: Jayachandran - Malayalam Oneindia\n28 min ago കര്'നാടകം': കോണ്‍ഗ്രസിന്‍റെ ബ്രാഹ്മാസ്ത്രം ഏറ്റു! തിരിച്ചുവരാന് സമയം ചോദിച്ച് വിമതര്!\nഫോണ് നമ്പര് അറിയില്ലെന്ന് ജയചന്ദ്രന്\nതിരുവനന്തപുരം: മൊബൈല് ഫോണില് നിന്ന് വിളിച്ച നമ്പരുകള് അറിയില്ലെന്ന് തനിനിറം മുന് ലേഖകന് ജയചന്ദ്രന്.\nഅസുഖം മാറാന് താന് മരുന്ന് കഴിയ്ക്കുന്നുണ്ട്. അതുകൊണ്ട് ഒന്നും ഓര്‍മ്മയില്ലെന്നാണ് ജയചന്ദ്രന് പറയുന്നത്. വ്യാജ രേഖാ കേസിലെ നാലാം പ്രതിയാണ് ആര് ജയചന്ദ്രന്. ഡിസംബര് ആറ് വെള്ളിയാഴ്ചയാണ് ക്രൈം ബ്രാഞ്ച് വീണ്ടും ജയചന്ദ്രനെ ചോദ്യം ചെയ്തത്. അതിനിടയിലാണ് ഇങ്ങനെ പറഞ്ഞത്. മൊബൈല് ഫോണിലേയ്ക്ക് വന്ന വിളികളുടേയും പുറത്തേയ്ക്ക് പോയ വിളികളുടേയും നമ്പരുകളുമായാണ് പൊലീസ് ചോദ്യം ചെയ്യല് നടത്തിയത്.\nജയചന്ദ്രന്റെ അച്ഛന് രാജപ്പനോടും അന്വേഷണ ഉദ്വോഗസ്ഥര്‍ക്ക് മുമ്പില് ഹാജരാകാന് പറഞ്ഞിട്ടുണ്ട്.


two wild buffallo stuk in mud | കൊമ്പുകോർത്ത് കാട്ടുപോത്തുകൾ ചതുപ്പിൽ താഴ്ന്നു; ശ്രമകരമായ ദൗത്യത്തിനൊടുവിൽ രക്ഷപ്പെടുത്തി വനപാലകരും നാട്ടുകാരും - MarunadanMalayali.com\nFebruary 19, 2020 | 09:51 AM IST | Permalink\nമലക്കപ്പാറ: തേയിലത്തോട്ടത്തിൽ മേയുന്നതിനിടെ രണ്ട് കാട്ടുപോത്തുകൾ കൊമ്പുകോർത്ത് ചളിയിൽ താഴ്ന്നു. വാൽപ്പാറ മേഖലയിലെ തായ്മുടി എസ്റ്റേറ്റിലാണ് സംഭവം. തമ്മിൽ ഉടക്കിയ കൊമ്പുകൾ ഊരിയെടുക്കാനാവാതെ അവ തോട്ടത്തിലൂടെ അലയുന്നതിനിടെയാണ് ചതുപ്പുനിലത്ത് താഴ്ന്നത്.\nഏറെ ശ്രമിച്ചിട്ടും ഇവയ്ക്ക് ചതുപ്പിൽനിന്ന് കയറിപ്പോരാനായില്ല. തൊഴിലാളികൾ ബഹളം കേട്ട് നോക്കിയപ്പോഴാണ് ചതുപ്പുനിലത്ത് കിടന്ന് കൊമ്പുകൾ ഊരാൻ ശ്രമിക്കുന്ന പോത്തുകളെ കണ്ടത്. അല്പം അവശതയുണ്ടെങ്കിലും ശൗര്യത്തിന് കുറവുണ്ടായിരുന്നില്ലെന്ന് രക്ഷാപ്രവർത്തകർ പറഞ്ഞു.\nസെന്റ് ആലബർട്ട് സ്‌കൂളിലെ പ്ലസ് ടുക്കാരിയുമായി ഹുണ്ടായി ഷോറൂമിലെ ജീവനക്കാരൻ അടുത്തത് ഒരു വർഷം മുമ്പ്; കാമുകി അകന്നു മാറാൻ തുടങ്ങിയപ്പോൾ തേച്ചിട്ട് പോകുമോ എന്ന സംശയം ബലപ്പെട്ടു; തന്ത്രത്തിൽ കാറിൽ കയറ്റിയത് അനുനയ ശ്രമത്തിലൂടെ വീണ്ടും പ്രണയം തുടരാൻ; ലക്ഷ്യം പാളിയപ്പോൾ രണ്ട് ദിവസം മുമ്പ് വാങ്ങി വച്ച കത്തി കൊണ്ട് തുരുതുരാ കുത്തി; ഇരുട്ടിൽ എവിടെയോ ഉപേക്ഷിച്ചു; ഈവയെ മലക്കപ്പാറയിൽ എത്തിച്ചത് ആരും അറിയാതെ കൊലപ്പെടുത്താൻ; സഫർ ഷാ കുടുങ്ങുമ്പോൾ\nടിഒ സൂരജ് വെറും പാവം; വലിയ കാട്ടുപോത്തുകൾ മാന്യന്മാരായി വിലസുന്നുണ്ട്; രണ്ട് അഴിമതിക്കാരുടെ പേരുകൾ നിയമസഭയിൽ ഞാൻ തന്നെ പറയും; വെളിപ്പെടുത്തലുമായി കെബി ഗണേശ് കുമാർ രംഗത്ത്\nഅമ്മയോട് യാത്രപറഞ്ഞ് ഇറങ്ങിയവൾ തിരികെ എത്തിയത് ചലനമറ്റ് ജഡമായി; 'എന്റെ പൊന്നു മോളെ' എന്നു അലറിക്കരഞ്ഞുള്ള അമ്മയുടെ ആർത്തനാദം കണ്ടു നിൽക്കൻ സാധിക്കാതെ നാട്ടുകാരും ബന്ധുക്കളും; കാനഡയിൽ പോയി പഠിക്കാനും ജോലി നേടാനും ആഗ്രഹിച്ച ഈവയെ ഓർത്ത് തേങ്ങി പിതാവും; പ്രാർത്ഥനയോടെ കണ്ണീരിൽ കുതിർന്ന യാത്ര പറയാൻ സഹപാഠികളും സുഹൃത്തുക്കളുമെത്തി; വരട്ട്പാറയിൽ കൊലപ്പെട്ട പ്ലസ് ടു വിദ്യാർത്ഥിനിക്ക് നാടിന്റെ അന്ത്യാജ്ഞലി\nസ്‌കൂൾ വിട്ടിറങ്ങുന്ന പ്ലസ് ടുക്കാരിയെ സർവ്വീസ് സ്റ്റേഷനിലെ ജീവനക്കാരൻ കാറിൽ ചുറ്റാൻ കൊണ്ടു പോയത് പലവട്ടം; കറങ്ങാൻ വിളിച്ചാൽ വരുമെന്ന പ്രതീക്ഷയിൽ തന്ത്രങ്ങളൊരുക്കിയത് കാമുകിയുടെ വിദേശ ജോലി സ്വപ്നത്തെ കുറിച്ച് കേട്ടപ്പോൾ; ഐഎൽടിഎസ് പഠിച്ച് പറക്കുന്നത് തേയ്ക്കാനാണെന്ന സംശയം ഉണ്ടായതിന് കാരണം അച്ഛന്റെ എതിർപ്പും പഴയ ഭീഷണിയും; കൊലയ്ക്ക് കാരണം കാണാനും സംസാരിക്കാനും പറ്റില്ലെന്ന ഭയമെന്ന് മൊഴി; ഈവയെ ഇല്ലായ്മ ചെയ്ത കഥ സഫർ പറയുന്നത് തെല്ലും കൂസലില്ലാതെ\nസൗഹൃദം ഉപേക്ഷിക്കും മുമ്പ് ചിലത് പറയാനുണ്ടെന്നും വൈകിട്ടു തിരികെ കൊണ്ടുവിടാമെന്നും പറഞ്ഞ് കാറിൽ കയറി; കാമുകന്റെ കൈയിലെ ഫോട്ടോ തിരിച്ചു വാങ്ങാമെന്ന പ്രതീക്ഷയിൽ അതിരപ്പള്ളിയിലേക്കുള്ള യാത്ര; പ്രണയം നിരസിച്ചപ്പോൾ അരയിൽ കരുതിയ കത്തി കൊണ്ട് പ്ലസ് ടു വിദ്യാർത്ഥിനിയുടെ നെഞ്ചിൽ കുത്തിയത് നാല് തവണ; ദേഷ്യം തീർക്കാൻ ദേഹമാസകലം കുത്തി; ബോഡി ഉപേക്ഷിച്ചത് ഉൾക്കാട്ടിൽ; പ്രതി പിടിയിലായത് പൊള്ളാച്ചി യാത്രയ്ക്കിടെ; ഈവയെ സഫർ കൊന്നത് എല്ലാം മനസ്സിൽ ഉറപ്പിച്ച്\nവനപാലകരും നാട്ടുകാരും കൂടി രണ്ടിന്റേയും തലയിൽ കയറിട്ട് വലിച്ചുമാറ്റാൻ ശ്രമിക്കുന്നതിനിടെ ഒരെണ്ണത്തിന്റെ കൊമ്പ് ഒടിഞ്ഞ് ഊരിപ്പോരുകയായിരുന്നു. ഇതോടെ കുരുക്കഴിഞ്ഞു. ഒരു പോത്ത് തേയിലത്തോട്ടത്തിലേക്ക് കയറിപ്പോയി. കൊമ്പ് ഊരിപ്പോയ പോത്തിന്റെ പരിക്കേറ്റ ഭാഗത്ത് വടിയുപയോഗിച്ച് മരുന്ന് പുരട്ടിയ ശേഷമാണ് ചതുപ്പിൽനിന്ന് കയറ്റി കാട്ടിലേക്ക് വിട്ടത്.


BIGBOSS ASIANET MOHANLAL | ലക്ഷ്യം കണ്ടത് മാധവ നീക്കങ്ങൾ; സുഹൃത്തിനോട് നോ പറയാൻ മിടിച്ച് അവതാരക റോളിലെത്താൻ സമ്മതിച്ച് സൂപ്പർ താരം; എൻഡമോൾഷാൻ ഗ്രൂപ്പിന്റെ ജനപ്രിയ പ്രോഗ്രാം ഏഷ്യാനെറ്റ് വീണ്ടും സ്വന്തമാക്കുന്നത് കടുത്ത മത്സരത്തെ അതിജീവിച്ച്; ബിഗ് ബോസും മോഹൻലാലും വീണ്ടും സ്‌ക്രീനിലേക്ക്; നെയ്യാറ്റിൻകര ഗോപന്റെ ആറാട്ടു കഴിഞ്ഞാൽ പുതു മുഖങ്ങളുമായി ബിഗ് ബോസ് മൂന്നാം സീസൺ - MarunadanMalayalee.com\nലക്ഷ്യം കണ്ടത് മാധവ നീക്കങ്ങൾ; സുഹൃത്തിനോട് നോ പറയാൻ മിടിച്ച് അവതാരക റോളിലെത്താൻ സമ്മതിച്ച് സൂപ്പർ താരം; എൻഡമോൾഷാൻ ഗ്രൂപ്പിന്റെ ജനപ്രിയ പ്രോഗ്രാം ഏഷ്യാനെറ്റ് വീണ്ടും സ്വന്തമാക്കുന്നത് കടുത്ത മത്സരത്തെ അതിജീവിച്ച്; ബിഗ് ബോസും മോഹൻലാലും വീണ്ടും സ്‌ക്രീനിലേക്ക്; നെയ്യാറ്റിൻകര ഗോപന്റെ ആറാട്ടു കഴിഞ്ഞാൽ പുതു മുഖങ്ങളുമായി ബിഗ് ബോസ് മൂന്നാം സീസൺ\nJanuary 07, 202101:41 PM IST Permalink\nകൊച്ചി: ബിഗ് ബോസ് മലയാളം സീസൺ3ഫെബ്രുവരിയിൽ തുടങ്ങും. ഏഷ്യാനെറ്റിലെ മൂന്നാം സീസണിലും മോഹൻലാൽ തന്നെയാകും അവതാരകൻ. ബിഗ് ബോസ് രണ്ടാം സീസൺ ഏറെ വിവാദങ്ങളിൽ പെട്ടിരുന്നു. രജത് കുമാറിന്റെ മുളക് തേയ്ക്കലും പുറത്താക്കലുമെല്ലാം വിവാദമായി. ഇതിനിടെ കോവിഡ് എത്തി. അങ്ങനെ പാതി വഴിയിൽ രണ്ടാം സീസൺ അവസാനിച്ചു.\nഎൻഡമോൾഷൈൻ ഗ്രൂപ്പാണ് ബിഗ് ബോസ് നിർമ്മിക്കുന്നത്. ഈ പരിപാടിക്ക് വേണ്ടി മലയാളത്തിലെ പല മുൻനിര ചാനലുകളും ശ്രമം നടത്തിയിരുന്നു. ഇവരെയെല്ലാം അപ്രസക്തമാക്കിയാണ് ഏഷ്യാനെറ്റ് തന്നെ വീണ്ടും ബിഗ് ബോസുമായി എത്തുന്നത്. മോഹൻലാലുമായി കരാറിലും ഏർപ്പെട്ടു കഴിഞ്ഞു. നിലവിൽ ബി ഉണ്ണിക്കൃഷ്ണൻ ചിത്രമായ നെയ്യാറ്റിൻകര ഗോപന്റ് ആറാട്ടിലാണ് ലാൽ അഭിനയിക്കുന്നത്. അതിന് ശേഷം ബിഗ് ബോസിലേക്ക് ലാൽ എത്തും. പുതിയ മത്സരാർത്ഥികളാകും ഇത്തവണ ഉണ്ടാവുക. രണ്ടാം സീസണിൽ പങ്കെടുത്ത ആരെങ്കിലും ഉണ്ടാകുമോ എന്ന് ഇനിയും വ്യക്തതയില്ല. പുതുമുഖങ്ങൾക്കാണ് സാധ്യത കൂടുതൽ.\nകോടികൾ നൽകിയാണ് മോഹൻലാലിനെ അവതാരകനായി വീണ്ടുമെത്തിക്കുന്നത്. ലാലിന്റെ അവതരണം കൂടുതൽ പ്രേക്ഷകരെ പരിപാടിയിൽ പ്രേക്ഷകരാക്കിയെന്നാണ് എൻഡമോൾ ഷൈൻ ഗ്രൂപ്പുകാരുടെ വിലയിരുത്തൽ. ഈ സാഹചര്യത്തിലാണ് ലാലിനെ തന്നെ വീണ്ടും അവതാരകനാക്കുന്നത്. ഏഷ്യാനെറ്റ് ഗ്രൂപ്പിന്റെ പ്രത്യേക താൽപ്പര്യമാണ് ഇതിന് കാരണം. ദുബായിൽ ഐപിഎൽ മത്സരം കാണാൻ ലാൽ എത്തിയിരുന്നു. സ്റ്റാർ ആൻഡ് ഡിസ്‌നി ഗ്രൂപ്പിനെ നയിക്കുന്ന ഏഷ്യാനെറ്റിന്റെ എല്ലാമെല്ലാമായ കെ മാധവന്റെ ക്ഷണം സ്വീകരിച്ചായിരുന്നു ഇത്. മാധവനുമായുള്ള അടുപ്പമാണ് ബിഗ് ബോസിൽ വീണ്ടും ലാലിനെ എത്തിക്കുന്നത്.\nരണ്ടാം സീസൺ വിവാദങ്ങളിൽ കുടുങ്ങിയതോടെ ലാൽ ബിഗ് ബോസിൽ നിന്ന് പിന്മാറുമെന്ന് സൂചനയുണ്ടായിരുന്നു. കേസും മറ്റ് പുലിവാലുമെല്ലാം മുളക് തേയ്ക്കൽ വിവാദമുണ്ടാക്കി. എന്നാൽ മാധവന്റെ അഭ്യർത്ഥ ലാൽ നിരസിച്ചില്ല. അടുത്ത സുഹൃത്തായ മാധവന്റെ നിർദ്ദേശം ലാലും അംഗീകരിച്ചു. ഇതോടെയാണ് റിക്കോർഡ് തുകയ്ക്ക് വീണ്ടും ഷോയുടെ ഭാഗമായി ലാൽ മാറുന്നത്. തീർത്തും പുതുമ നിറഞ്ഞതാകും ബിഗ് ബോസ്. കേരളത്തിൽ ചിത്രീകരിക്കാനാകുമോ എന്നും പരിശോധിക്കുന്നുണ്ട്.\nബിഗ് ബോസ് രണ്ടാം സീസൺ കോവിഡ് ഭീതിയിൽ 75-ാം ദിനം പിൻവലിച്ചിരുന്നു. ആദ്യ സീസണിൽ നടൻ സാബുമോൻ അബ്ദു സമദ് ആയിരുന്നു വിജയി. നടിയും അവതാരകയുമായ പേളി മാണിക്കായിരുന്നു രണ്ടാം സ്ഥാനം. രണ്ടാം സീസണിൽ രജത് കുമാറിനായിരുന്നു പ്രേക്ഷക പിന്തുണ കൂടുതൽ. ഷോയിൽ ഇത്തവണ വിജയിയാവുമെന്ന് പലരും പ്രവചിച്ച മൽസരാർത്ഥി കൂടിയായിരുന്നു അദ്ദേഹം. എന്നാൽ നിർഭാഗ്യവശാൽ കണ്ണിൽ മുളക് തേച്ച സംഭവത്തിന് പിന്നാലെ രജിത്ത് ഷോയിൽ നിന്നും പുറത്താവുകയായിരുന്നു. ബിഗ് ബോസ് സമയത്ത് എറ്റവും കൂടുതൽ ആരാധക പിന്തുണ ലഭിച്ച മൽസരാർത്ഥിയായിരുന്നു അദ്ദേഹം. ലക്ഷക്കണക്കിന് പേരാണ് ബിഗ് ബോസ് സമയത്ത് ഡിആർകെയെ സോഷ്യൽ മീഡിയയിൽ ഫോളോ ചെയ്തത്.\nഇന്ത്യയിൽ സംപ്രേഷണം ചെയ്തുവരുന്ന ബിഗ് ബോസ് റിയാലിറ്റി ഷോയുടെ മലയാളം പതിപ്പാണ് ബിഗ് ബോസ് മലയാളം. എൻഡമോൾഷൈൻ കമ്പനി നെതർലൻഡ്‌സിൽ ആരംഭിച്ച ബിഗ് ബ്രദർ ടെലിവിഷൻ പരമ്പരയുടെ മാതൃകയിലാണ് ബിഗ് ബോസ് റിയാലിറ്റി ഷോ നിർമ്മിച്ചിരിക്കുന്നത്. ഒരു കൂട്ടം മത്സരാർത്ഥികൾ പുറംലോകവുമായി യാതൊരു ബന്ധവുമില്ലാതെ കുറച്ചുനാൾ ഒരു വീട്ടിൽ ഒരുമിച്ചു ജീവിക്കുക എന്നതാണ് ഈ പരിപാടിയിലൂടെ ലക്ഷ്യമിടുന്നത്.\nലോക ടെലിവിഷൻ ചരിത്രത്തിലെ തന്നെ ഏറ്റവും ചെലവേറിയതും ശ്രദ്ധേയവുമായ റിയാലിറ്റി ഷോയാണ് ബിഗ് ബോസ്. 2018ൽ മലയാള ടെലിവിഷൻ ലോകത്തേക്കും ആദ്യമായി ബിഗ് ബോസ് എത്തിയപ്പോൾ മികച്ച വരവേൽപ്പാണ് ഈ റിയാലിറ്റി ഷോയ്ക്ക് ലഭിച്ചത്. ചെന്നൈ ഇ വി പി ഫിലിം സിറ്റിയിൽ ഒരുക്കിയ സെറ്റിലായിരുന്നു മലയാളം ബിഗ് ബോസിന്റെ രണ്ടാം സീസൺ ചിത്രീകരിച്ചിരുന്നത്. എന്നാൽ കോവിഡിന്റെ പശ്ചാത്തലത്തിൽ ഷോ പൂർത്തിയാക്കാനാവാതെ മത്സരാർത്ഥികളെ തിരിച്ചയച്ചു.\nരജിത് കുമാറിനെ പുറത്താക്കിയ രേഷ്മയെ അതിവേഗം വീട്ടിലേക്ക് അയച്ച് മോഹൻലാൽ


നഗരത്തെ കുരുക്കി അനധികൃത പാര്‍ക്കിംഗ് :: Janmabhumi Daily\nTuesday 19 December 2017 9:28 pm IST\nതൃശൂര്: എം.ജി റോഡിലെ ഗതാഗത കുരുക്കിന് ആക്കം കൂട്ടി വാഹനങ്ങളുടെ അനധികൃത പാര്‍ക്കിംഗ്. രാവിലെയും വൈകിട്ടും എം.ജി റോഡില് കോട്ടപ്പുറം പാലത്തില് വാഹനങ്ങള് ഒന്നിച്ച് എത്തുന്നതിനാല് റോഡില് വലിയ ഗതാഗത കുരുക്കാണ് അനുഭവപ്പെടുന്നത്. ഇതിനിടയില് ഫുട്പാത്തില് കാറുകള് അടക്കമുള്ള വലിയ വാഹനങ്ങള് പാര്‍ക്ക് ചെയ്യുന്നത് കാല്‍നടയാത്രക്കാര്‍ക്കും മറ്റ് വാഹന യാത്രക്കാര്‍ക്കും തലവേദനയാവുകയാണ്.\nവൈകുന്നേരങ്ങളില് ഷോപ്പിങ്ങിനായി എത്തുന്നവരാണ് എം.ജി റോഡിന്റെ ഇരുഭാഗങ്ങളിലും ഫുട്പാത്തില് അനധികൃതമായി വാഹനങ്ങള് പാര്‍ക്കുചെയ്യുന്നത്. നടുവിലാല് ജംഗ്ഷന് മുതല് കോട്ടപ്പുറം റോഡുവരെ വിവിധ ഭാഗങ്ങളില് ഗതാഗതം നിയന്ത്രിക്കാന് പോലീസ് ഉണ്ടെങ്കിലും ഫുട്പാത്തിലേക്ക് കയറുന്ന വാഹനങ്ങള്‍ക്കെതിരെ നടപടി സ്വീകരിക്കാന് ഇവര് തയ്യാറാവുന്നില്ല. കാല് നടയാത്രക്കാര് റോഡിലേക്ക് ഇറങ്ങിനടക്കേണ്ട സ്ഥിതിയാണ് നിലവില്. വാഹനങ്ങളുടെ അനധികൃത പാര്‍ക്കിംഗ് നിയന്ത്രിക്കാന് പോലീസ് അടിയന്തര നടപടി സ്വീകരിക്കണമെന്നാണ് നാട്ടുകാരുടെ ആശ്യം.\nകുവൈത്തില് അനധികൃത പാർക്കിങ് പിടികൂടുന്നതിന് നോ പാര്‍ക്കിംഗ് വാഹനം


തിരു: സാമൂഹ്യനീതി, വനിതാ ശിശുവികസന വകുപ്പുകളുടെ സഹകരണത്തോടെ കേരളസാമൂ ഹ്യ സുരക്ഷാ മിഷന് വഴി നടപ്പിലാക്കുന്ന മിഠായി പദ്ധതി എല്ലാ ജില്ലകളിലേക്കും വ്യാപിപ്പിക്കു മെന്ന് ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ.ശൈലജ ടീച്ചര് പറഞ്ഞു. ഇതിനായി എല്ലാ ജില്ലകളിലും മിഠായി സാറ്റലൈറ്റ് സെന്ററുകള് ആരംഭിക്കുന്നതാണ്. നിലവില് തിരുവനന്തപുരം, ആലപ്പുഴ, കോട്ടയം, തൃശൂര്, കോഴിക്കോട് മെഡിക്കല് കോളേജു കളിലാണ് മിഠായി സെന്ററുകളുള്ളത്. ഇത് വ്യാപിപ്പിച്ച് കണ്ണൂര്, എറണാകുളം മെഡിക്കല് കോ ളേജുകളിലും കൊല്ലം കൊട്ടാരക്കര ജില്ലാ ആശുപത്രി, ഇടുക്കി തൊടുപുഴ ജില്ലാ ആശുപത്രി, പത്തനംതിട്ട കോഴഞ്ചേരി ജില്ലാ ആശുപത്രി, മലപ്പുറം പെരിന്തല്‍മണ്ണ ജില്ലാ ആശുപത്രി, പാല ക്കാട് സ്ത്രീകളുടേയും കുട്ടികളുടേയും ആശുപത്രി, വയനാട് കല്‍പ്പറ്റ ജില്ലാ ആശുപത്രി, കാസര് ഗോഡ് കഞ്ഞങ്ങാട് ജില്ലാ ആശുപത്രി എന്നിവിടങ്ങളിലേക്കുമാണ് വ്യാപിപ്പിക്കുന്നതെന്നും മന്ത്രി പറഞ്ഞു. തിരുവനന്തപുരം അയ്യന്‍കാളി ഹാളില് നടന്ന മിഠായി കുട്ടിക്കൂട്ടം ഒത്തുകൂടലിന്റേയും ഇന്‍സുലിന് പമ്പ് വിതരണത്തിന്റേയും ഉദ്ഘാടനം നിര്‍വഹിച്ച് സംസാരിക്കുകയായിരുന്നു മന്ത്രി കെ.കെ.ശൈലജ ടീച്ചര്.\nപ്രമേഹത്തിന്റെ പിടിയില്‍പ്പെട്ട് വലഞ്ഞ നിരവധി കുട്ടികള്‍ക്കാണ് സര്‍ക്കാരിന്റെ മിഠായി പദ്ധതി ആശ്വാസമായത്. ടൈപ്പ് വണ് പ്രമേഹം ബാധിച്ച കുട്ടികള്‍ക്കും കൗമാരക്കാര്‍ക്കും ഇന്‍സുലിന് പെന്, കണ്ടിന്യൂസ് ഗ്ലൂക്കോസ് മോണിറ്റര്, ഇന്‍സുലിന് പമ്പ്, തുടങ്ങിവ ഉപയോഗിച്ചുള്ള ആധു നിക ചികിത്സയും ഭക്ഷണകാര്യ ഉപദേശങ്ങളും പരിചയവും നല്‍കുന്ന പദ്ധതിയാണ് മിഠായി. ആറ് ഘട്ടമായി കുട്ടികള്‍ക്ക് കൗണ്‍സിലിംഗും മാതാപിതാക്കള്‍ക്ക് പരിശീലനവും മറ്റും ഈ പദ്ധതിയിലൂടെ നല്‍കി വരുന്നു.\nതുടക്കത്തില് തന്നെ കണ്ടെത്തി പ്രമേഹ രോഗം ചികിത്സിക്കണം. ചിലതിന് ജീവിതകാലം മരുന്ന് കഴിക്കേണ്ടി വരും. സാമ്പത്തിക പ്രശ്‌നം കാരണം ആരും മരുന്ന് മുടക്കരുത്. ഇതിനാ യാണ് മിഠായി പദ്ധതി സര്‍ക്കാര് ആവിഷ്‌ക്കരിച്ചിരിക്കുന്നത്. ഡോക്ടര്‍മാരുടെ നിര്‍ദേശമനു സരിച്ച് കൃത്യമായി മരുന്ന് കഴിക്കണം. പഞ്ചസാര കലര്‍ന്ന ഭക്ഷണങ്ങള് പരമാവധി ഒഴിവാക്കണം. സംസ്ഥാനത്തെ പ്രമേഹബാധിതരായ മുഴുവന് കുട്ടികളേയും കണ്ടെത്തി ചികിത്സ നല്‍കാനാണ് സര്‍ക്കാര് ശ്രമിക്കുന്നത്. രക്ഷിതാക്കളും കൃത്യമായ ശീലങ്ങള് പാലിക്കണമെന്നും മന്ത്രി പറഞ്ഞു.


ഉപഭോക്താക്കളിൽ നിന്ന് പണം തട്ടിയെടുക്കാൻ പുതിയ തന്ത്രവുമായി ബാങ്കുകൾ - മലയാളം ന്യൂസ് പോർട്ടൽ\nഉപഭോക്താക്കളിൽ നിന്ന് പണം തട്ടിയെടുക്കാൻ പുതിയ തന്ത്രവുമായി ബാങ്കുകൾ\nPosted on January 21, 2019, 1:37 PM\nഇന്ന് പല പേരിലും പണം തട്ടിയെടുക്കുന്നതിന്റെ പേരിൽ ജനരോഷം കൂടുന്നതിനിടെയാണ് ബാങ്കിന്റെ പുതിയ റ്റീരുമാനം.അക്കൗണ്ടിലേക്ക് നിക്ഷേപിക്കുന്ന പണം എണ്ണി തിട്ടപ്പെടുത്തുന്നതിനും ഇനി ജനം ബാങ്കിന് കൂലി നൽകണം.\nഎണ്ണല്‍കൂലി തത്സമയം അക്കൗണ്ടില്‍നിന്ന് ഈടാക്കുന്ന സോഫ്റ്റ്‌വേറാണ് പ്രവര്‍ത്തനം തുടങ്ങിയത്. അക്കൗണ്ടിലേക്കിടുന്ന പണത്തിന്റെ അളവും നോട്ടിന്റെ മൂല്യവും ഇടപാടിന്റെ എണ്ണവും അനുസരിച്ച് കൂലി വ്യത്യാസപ്പെടും. ‘കാഷ് ഹാന്‍ഡ്‌ലിങ് ചാര്‍ജ്’ എന്നപേരിലാണ് ഇത് ഈടാക്കുന്നത്. എണ്ണുന്നത് യന്ത്രമാണെങ്കലും കൂലി കൃത്യമായി ബാങ്ക് വാങ്ങും.\nറിസര്‍വ് ബാങ്കിന്റെ മാര്‍ഗനിര്‍ദേശമോ ഉത്തരവോ ഇല്ലാതെയാണ് ഇത് ഈടാക്കുന്നത്. അതിനാല് ഓരോ ബാങ്കിനും കാഷ് ഹാന്‍ഡ്‌ലിങ് ചാര്‍ജ് വ്യത്യസ്തമാണ്. കേരളം ആസ്ഥാനമാക്കി പ്രവര്‍ത്തിക്കുന്ന സ്വകാര്യ ബാങ്ക് ഒരുദിവസം 100 നോട്ടുവരെ എണ്ണുന്നതിന് കൂലി ഈടാക്കില്ല. നൂറിനുമുകളില് നോട്ടുകളുണ്ടെങ്കില് ഓരോ 100 നോട്ടിനും 10 രൂപയാണ് ചാര്‍ജ്. നൂറുനോട്ടിന് മുകളിലുണ്ടെങ്കില് ആദ്യ 100 നോട്ടും സൗജന്യമായി എണ്ണില്ല. അതിനും ചാര്‍ജ് ഈടാക്കും.വലിയ ഇടപാടുകാര്‍ക്ക് നിലവില് ഒരുമാസം ഒരു ലക്ഷംരൂപവരെ 100 രൂപയ്ക്ക് മുകളില് മൂല്യമുള്ള നോട്ടുകള് നിക്ഷേപിക്കുന്നതിന് എണ്ണല്‍കൂലി ഇല്ല. അത് കവിഞ്ഞാല് ഓരോ 1000 രൂപയ്ക്കും ഒന്നേമുക്കാല് രൂപവീതം കൂലി ഈടാക്കും.\nഎന്നാൽ ബാങ്കുകളുടെ ഈ പുതിയ നീക്കത്തിനെതിരെ ജനങ്ങൾ വ്യാപകമായ പ്രതിഷേധം വിവിധ കോണുകളിൽ നിന്നും ഉയരുന്നുണ്ട്,ജനങ്ങൾക്കെതിരെയുള്ള ബാങ്കുകാരുടെ കൊള്ള അവസാനിപ്പിക്കണമെന്നാണ് ഉപഭോക്താക്കളുടെ ആവശ്യം.\nഹോട്ടൽ പരിശോധനകളിൽ പുറത്തുവന്നത് ഞെട്ടിപ്പിക്കുന്ന ചില സത്യങ്ങൾ…\nഇവള്‍ക്കു ലൈസന്‍സും വേണ്ട പെട്രോളും വേണ്ട; കുഞ്ഞനുജത്തിയെയും ബാക്ക് സീറ്റില് ഇരുത്തി മാധവ് ‘ സുന്ദരിയുമായി’ പറപറന്നു


അന്തസുണ്ടെങ്കിൽ മുഖ്യമന്ത്രി രാജിവക്കണം -രമേശ് ചെന്നിത്തല | Newsthen l The news interactive\nഅന്തസുണ്ടെങ്കിൽ മുഖ്യമന്ത്രി രാജിവക്കണം -രമേശ് ചെന്നിത്തല\nWeb Desk 13 September 2020\tNo Comments Chief Ministerpinarayi vijayanRamesh Chennithala\nഅന്തസുണ്ടെങ്കിൽ മുഖ്യമന്ത്രി രാജിവക്കണമെന്ന് പ്രതിപക്ഷ നേതാവ് രമേശ് ചെന്നിത്തല. കാനം കാശിക്ക് പോയോ എന്നും പ്രതിപക്ഷ നേതാവ് ചോദിച്ചു.\nസ്വര്‍ണ്ണക്കടത്ത് കേസില് കേന്ദ്ര ഏജന്‍സികളുടെ അന്വേഷണം ആവശ്യപ്പെട്ട് പ്രധാന മന്ത്രിക്ക് കത്ത് നല്‍കിയത് മുഖ്യമന്ത്രി പിണറായി വിജയനാണ്.\nഅന്വേഷണം ശരിയായ ദിശയിലാണ് നടക്കുന്നതെന്ന് അദ്ദേഹം ഓരോ പത്രസമ്മേളനത്തിലും പറഞ്ഞിരുന്നു. അന്വേഷണ ഏജന്‍സികള്‍ക്ക് നിര്‍ദ്ദേശം നല്‍കുന്നതെന്തിന്, അവര് ശരിയായ ദിശയില് അന്വേഷണം നടത്തട്ടെ, എന്നാണ് മുഖ്യമന്ത്രി വാര്‍ത്താ ലേഖകരോട് പറഞ്ഞിരുന്നത്.\nഎന്നാല് ഇന്നലെ സി.പി.എം സംസ്ഥാന സെക്രട്ടേറിയറ്റിന്റെ പ്രസ്താവനയില് പറയുന്നത് അന്വേഷണ ഏജന്‍സിയായ ഇ.ഡിക്ക് രാഷ്ട്രീയ താത്പര്യമെന്നാണ്.\nഎന്നു മുതലാണ് ഇ.ഡിക്ക് ഇങ്ങനെ തോന്നിത്തുടങ്ങിയത്? അത് പാര്‍ട്ടി സെക്രട്ടറി കോടിയേരിയുടെ മകനെ ചോദ്യം ചെയ്തതു മുതലാണ്. അത് മന്ത്രിസഭയിലെ ഒരു മന്ത്രിയെ ചോദ്യം ചെയ്തതു മുതലാണ്. അത് മറ്റൊരു മന്ത്രി പുത്രന് കൂടി കുടുങ്ങുമെന്ന് വന്നപ്പോഴാണ്. അപ്പോഴാണ് ഇ.ഡിക്ക് രാഷ്ട്രീയ താത്പര്യമെന്ന് സി.പി.എമ്മിന് തോന്നിത്തുടങ്ങിയത്. പിടി മുറുകുമ്പോള് രക്ഷപ്പെടാനുള്ള തന്ത്രമാണ് ഇത്.\nഅന്വേഷണം പുരോഗമിക്കുമ്പോള് ആരുടെയൊക്കെ നെഞ്ചിടിപ്പ് വര്‍ദ്ധിക്കുമെന്ന് കാണാമെന്ന് പറഞ്ഞ മുഖ്യമന്ത്രി ഇപ്പോള് എവിടെ? അദ്ദേഹത്തെ കാണാനില്ല.\nരഹസ്യങ്ങള് ഓരോന്നായി പുറത്തു വരുന്നു. പാര്‍ട്ടി സെക്രട്ടറിയുടെ മകന്റെ രഹസ്യങ്ങള് പുറത്തു വന്നു.\nമന്ത്രിമാരുടെ മക്കളുടെ രഹസ്യം പുറത്തു വരുന്നു. ഇനി ആരുടെയെല്ലാം മകന്റെയും മകളുടെയുമൊക്കെ രഹസ്യങ്ങളാണ് പുറത്തു വാരന് പോകുന്നതെന്ന് കാണാം.\nഇത് പോലൊരു നാറിയ ഭരണം കേരളത്തിന്റെ ചരിത്രത്തിലുണ്ടായിട്ടുണ്ടോ? ഈ ദുര്‍ഗന്ധത്തില് കേരള ജനതയ്ക്ക് ശ്വാസം മുട്ടുന്നു. അന്തസുണ്ടെങ്കില് പിണറായി വിജയന് സര്‍ക്കാര് രാജി വച്ച് പുറത്തു പോകണം. ജീര്‍ണ്ണിച്ച സര്‍്ക്കാരാണിത്. ജനങ്ങള് ആവുന്നത്ര സഹിച്ചു.\nഇടതു വ്യതിയാനം നോക്കി നടക്കുന്ന കാനം രാജേന്ദ്രനെ കണ്ടവരുണ്ടോ? കാനം കാശിക്ക് പോയോ? സി.പി.ഐക്കാര് മാളത്തിലൊളിച്ചോ?\nഎല്ലാ കുറ്റങ്ങളും ചെയ്ത കെ.ടി ജലീല് ഫേസ് ബുക്കില് പറയുന്നത് എന്താണ്? തങ്ങളറിയാതെ ഒരീച്ച പോലും പാറില്ലെന്ന് കരുതിയ പത്രക്കാരെ കബളിപ്പിച്ചെന്നാണ്. ഒരീച്ച പോലും അറിയാതെ കള്ളം ചെയ്യുന്നവരെയാണ് പഠിച്ച കള്ളന്മാരെന്ന് പറയുന്നത്. മാദ്ധ്യമങ്ങളെ കളിയാക്കിയിട്ട് കാര്യമില്ല. തലയില് മോഷണം നടത്തുന്ന പഠിച്ച കള്ളന്മാരെക്കാള് കേമനാണ് താനെന്ന് തെളിയിച്ചിരിക്കുകയാണ് മന്ത്രി ജലീല്.\nജലീലിന് ഇനി രക്ഷപ്പെടാന് കഴിയില്ല. ഗുരുതരമായ കുറ്റങ്ങളും പ്രോട്ടോക്കോള് ലംഘനവും അഴിമതിയും പുറത്തു വന്നിരിക്കുന്നു.\nമന്ത്രിസഭ രാജി വയ്ക്കണമെന്നാവശ്യപ്പെട്ട് പ്രക്ഷോഭം ശക്തിപ്പെടുത്താന് യു.ഡി.എഫ് തീരുമാനിച്ചിരിക്കുന്നു. 22 ന് യു.ഡി.എഫ് സെക്രട്ടേറിയറ്റ് പടിക്കലും ജില്ലാ കളക്ടറേറ്റുകളിലും സത്യാഗ്രഹമുഷ്ഠിക്കും.\nഒരു മന്ത്രി പുത്രനെതിരെ ഇന്ന് വന്നിട്ടുള്ള ആരോപണം ഗൗരവതരമാണ്. പാവങ്ങളുടെ പേരിലെ ലൈഫ് മിഷനില് നിന്ന് കമ്മീഷനടിച്ച സ്വ്പനാ സുരേഷുമായി മന്ത്രി പുത്രന് എന്തു ബന്ധം? മന്ത്രി പുത്രനും കമ്മീഷന് കിട്ടിയോ? അറിയേണ്ട കാര്യങ്ങളാണ്. ഈ വാര്‍ത്തകള് പുറത്തു വരുമ്പോള് മുഖ്യമന്ത്രി മൗനത്തിലാണ്.\nഒരു വ്യക്തി എന്ന നിലയിലാണ് ജലീലിനെ ചോദ്യം ചെയ്തതെന്ന എ.കെ.ബാലന്റെ പ്രസ്താവന ശരിയല്ല. വ്യക്തി മന്ത്രിയായി മാറിയപ്പോള് ആ മന്ത്രിയെയാണ് ചോദ്യം ചെയ്തത്. തൊടു ന്യായം പറഞ്ഞ് രക്ഷപ്പെടാമെന്ന കരുതണ്ട. സ്വന്തം കാറുപേക്ഷിച്ച് സ്വന്തം ഐഡന്റിറ്റി ഉപേക്ഷിച്ച് തലയില് മുണ്ടിട്ടാണ് ജലീല് ഇ.ഡിയുടെ മുന്നിലേക്ക് പോയത്. ഒന്നും മറയക്കാനില്ലായിരുന്നെങ്കില് സ്‌റ്റേറ്റ് കാറില് തന്നെ പോയി , ചോദ്യം ചെയ്യലിന് വിധേയനായ ശേഷം പുറത്തു വന്ന് പത്രലേഖരോട് വിവരം പറയാമിരുന്നല്ലോ?\nഏതു കുറ്റം ചെയ്താലും മുഖ്യമന്ത്രി ജലീലിനെ സംരക്ഷിക്കുന്നതെന്തിനെന്ന് ഞങ്ങള്‍ക്കും മനസിലാവുന്നില്ല. മാര്‍ക്ക് ദാനത്തിലും, ബന്ധു നിയമനത്തിലും, ഭൂമി വിവാദത്തിലുമെല്ലാം തെറ്റു ചെയ്തിട്ടും മറ്റു മന്ത്രിമാര്‍ക്കില്ലാത്ത പരിഗണന ജലീലന് നല്‍കുന്നു. മുഖ്യമന്ത്രിക്ക് ജലീലിനെ ഭയമാണെന്ന് ഞാന് പറഞ്ഞത് അതിനാലാണ്-രമേശ് ചെന്നിത്തല കൂട്ടിച്ചേർത്തു\nPrevious Previous post: കണ്ണൂരില് വ്യാപകമായ ബോംബ് നിര്‍മാണം: പോലീസ് നിഷ്‌ക്രിയമെന്ന് ഉമ്മന് ചാണ്ടി\nNext Next post: കെപിസിസി തുടര് ഭാരവാഹി പട്ടിക പ്രസിദ്ധീകരിച്ചു\nകടയ്ക്കാവൂരില് മകനെ പീഡിപ്പിച്ചുവെന്ന കേസില് അമ്മയ്ക്ക് ജാമ്യം അനുവദിച്ച് ഹൈക്കോടതി. മാത്രമല്ല കേസ് വനിത ഐപിഎസ് ഓഫിസര് അന്വേഷിക്കണമെന്നും അന്വേഷണ പുരോഗതി റിപ്പോര്‍ട്ട് നല്‍കണമെന്നും ഹൈക്കോടതി അറിയിച്ചു.\nവൈക്കം മുഹമ്മദ് ബഷീർ സ്മാരക ട്രസ്റ്റിന്റെ പതിമൂന്നാമത് ബഷീർ അവാർഡ് പ്രൊഫ എം കെ സാനുവിന് സമ്മാനിച്ചു. വൈക്കം മുഹമ്മദ് ബഷീറിന്റെ ജന്മദിനത്തിൽ ബഷീർ സ്മാരക മന്ദിരത്തിൽ നടന്ന ചടങ്ങിൽ കെ ആർ മീര…\nഔദ്യോഗിക വിഭാഗം എൽഡിഎഫ് വിടുകയെന്ന നിലപാടു കടുപ്പിച്ചതോടെ എൻ.സി.പി പിളര്‍പ്പിന്റെ വക്കിലെത്തി. ഇതു സംബന്ധിച്ച് സംസ്ഥാന ഘടകം ദേശിയ നേതൃത്വത്തിനു കത്തയച്ചതോടെ പാർട്ടിയിൽ അനുരഞ്ജനത്തിനുള്ള സാധ്യതകൾ വിദൂരമായി. യുഡിഎഫിൽ എത്രയും വേഗം ചേക്കേറേണ്ടതിന്റെ ആവശ്യം…\nപെട്രോളിനും ഡീസലിനും ഇന്ന് 25 പൈസ വീതമാണ് കൂടിയത്. കൊച്ചി നഗരത്തിനുള്ളിൽ ഒരു ലിറ്റർ പെട്രോളിന് 85 രൂപ 72 പൈസയാണ് ഇന്നത്തെ വില. ഡീസൽ വില ആവട്ടെ 79 രൂപ 88 പൈസയാണ്.…\nചരക്കു ലോറി വീട്ടിലേക്ക് ഇടിച്ചുകയറി, ഉറങ്ങിക്കിടന്ന കുടുംബം അത്ഭുതകരമായി രക്ഷപ്പെട്ടു\nകുതിരാനിൽ ദേശീയപാത വഴക്കുമ്പാറയിൽ ഉരുക്കു പാളി കയറ്റിവന്ന ചരക്ക് ലോറി വീട്ടിലേക്ക് ഇടിച്ചു കയറി. വീട്ടിൽ ഉറങ്ങിക്കിടന്ന കുടുംബം അത്ഭുതകരമായി രക്ഷപ്പെട്ടു. ദേശീയ പാതയിൽ നിന്നും 100 മീറ്റർ അകലെയുള്ള മുട്ടംതോട്ടിൽ മത്തായിയുടെ വീട്ടിലേക്കാണ് വണ്ടി…\nകളമശ്ശേരിയിൽ ലീഗിനെ ഞെട്ടിച്ച് എൽഡിഎഫ്, അട്ടിമറി ജയം\nകളമശ്ശേരി മുപ്പത്തിയേഴാം വാർഡിൽ മുസ്ലിംലീഗിനെ ഞെട്ടിച്ച് എൽഡിഎഫ്. ഈ വാർഡിൽ എൽഡിഎഫ് അട്ടിമറി വിജയം നേടി. ഇടതു സ്വതന്ത്രനായ റഫീഖ് മരക്കാർ ആണ് വിജയിച്ചത്. ഭൂരിപക്ഷം 64 വോട്ട്. ലീഗിന്റെ സിറ്റിങ് സീറ്റിൽ ആണ്…


Home » വാക്സിൻ പ്രതിരോധ്യ രോഗങ്ങൾ (Vaccine Preventable Diseases) » റുബെല്ല\nലേഖകന് , ഡോ. അനൂപ് തുളസി , എറണാകുളം പല്ലാരിമംഗലം സാമൂഹികാരോഗ്യ കേന്ദ്രത്തില് അസിസ്റ്റന്റ് സര്‍ജന് ആണ്.\n1962ൽ യൂറോപ്പിൽ ആരംഭിച്ച് 1964ൽ അമേരിക്കയിൽ എത്തിയ Rubella Pandemic അക്ഷരാർത്ഥത്തിൽ ലോകത്തെ ഞെട്ടിച്ചു. 1964-65 കാലഘട്ടത്തിൽ അമേരിക്കയിൽ മാത്രം ഒന്നേകാൽക്കോടിയോളം പേർക്ക് റുബെല്ല രോഗം ബാധിച്ചു. രണ്ടായിരത്തിഒരുനൂറ് നവജാതശിശുമരണങ്ങൾ ഉണ്ടായി. രണ്ടായിരം പേർക്ക് മസ്തിഷ്കജ്വരം ബാധിച്ചു. ആറായിരത്തിൽപ്പരം സ്വാഭാവികഗർഭഛിദ്രങ്ങളും അയ്യായിരത്തിൽപ്പരം ചികിൽസാഗർഭഛിദ്രങ്ങളും സംഭവിച്ചു. ഇരുപതിനായിരം CRS കേസുകൾ ഉണ്ടായി. പതിനൊന്നായിരം കുട്ടികൾക്ക് കേൾവിയും മൂവായിരത്തിയഞ്ഞൂറ് കുട്ടികൾക്ക് കാഴ്ചയും നഷ്ടപ്പെട്ടു. ആയിരത്തിയെണ്ണൂറോളം കുട്ടികൾക്ക് ബുദ്ധിമാന്ദ്യമുണ്ടായി.\nടോഗാ വൈറസ് ഗ്രൂപ്പില് പെടുന്ന റുബെല്ല വൈറസാണ് ഈ രോഗം പരത്തുന്നത്. മനുഷ്യരിൽ മാത്രം വരുന്ന ഒരു അസുഖമാണിത്. ബീജഗർഭകാലം ( Incubation Period )2മുതൽ3ആഴ്ച വരെയാണ്. സാംക്രമികകാലഘട്ടം ( Communicability Period ) പാടുകൾ വരുന്നതിന് ഒരു ആഴ്ച മുമ്പ് മുതൽ ഒരു ആഴ്ച ശേഷം വരെയാണ്.\nഉദ്ഭവനകാലം 10 മുതൽ 20 ദിവസങ്ങളാണ്. ശരീരത്തിൽ തടിപ്പ് (rash) ആണ് ആദ്യം പ്രകടമാകുന്ന രോഗലക്ഷണം, അതു തന്നെ എണ്‍പത് ശതമാനം രോഗികളില് മാത്രമേ കാനപ്പെടുകയുള്ളൂ. തടിപ്പുകള്‍ക്ക് അഞ്ചാംപനിയിലുള്ളതിനെക്കാൾ മങ്ങിയ നിറമേ കാണാറുള്ളു. ഇത് ഒരു ദിവസത്തിനുള്ളിൽതന്നെ പ്രത്യക്ഷപ്പെടുകയും രണ്ടു ദിവസങ്ങൾക്കുശേഷം അപ്രത്യക്ഷമാകുകയും ചെയ്യുന്നു. ചെറിയ തോതിലുള്ള പനി മാത്രമേ കാണാറുള്ളൂ.റുബെല്ല മൂലമുള്ള പനി സാധാരണയായി5ദിവസമേ നീണ്ടുനില്‍ക്കുകയുള്ളൂ. കഴുത്തിൽ ചെവിക്കു പുറകിലായി ലസികാഗ്രന്ഥി (lymphgland) വീർത്തുവരുന്നു. ഇതോടൊപ്പം അപൂര്‍വ്വമായി മൂക്കൊലിപ്പ്, സന്ധിവേദന, തലവേദന, ചെങ്കണ്ണ് എന്നീ ലക്ഷണങ്ങളും കാണാറുണ്ട്.\nഇതില് തന്നെ 20 മുതല് 50 ശതമാനം വരെ കേസുകള് മേല്‍പ്പറഞ്ഞ ലക്ഷണങ്ങള് ഇല്ലാത്തതായിരിക്കും(സബ് ക്ലിനിക്കല്).


gokulam kerala won mohammedan മൊഹമ്മദൻസിനെയും വീഴ്ത്തി ഗോകുലം ഒന്നാമത്; കിരീടത്തിലേക്ക് ഒരു ജയം അകലം\nBy : Basith March 21, 2021 comments\nഐ ലീഗിൽ മൊഹമ്മദൻസിനെതിരെ ഗോകുലം കേരളയ്ക്ക് ജയം. കൊൽക്കത്തയിൽ വച്ച് നടന്ന മത്സരത്തിൽ ഒന്നിനെതിരെ രണ്ട് ഗോളുകൾക്കാണ് ഗോകുലം മൊഹമ്മദൻസിനെ കീഴ്പ്പെടുത്തിയത്. ഡെന്നി ആൻ്റ്വി ആണ് ഗോകുലത്തിൻ്റെ ഗോളുകൾ നേടിയത്. സുജിത് സദു മൊഹമ്മദൻസിനായി ഒരു ഗോൾ മടക്കി. ജയത്തോടെ ഗോകുലം പോയിൻ്റ് ടേബിളിൽ ഒന്നാം സ്ഥാനത്തെത്തി. ലീഗിൽ ഇനി നടക്കാനുള്ള അവസാന മത്സരത്തിൽ കൂടി വിജയിക്കാനായാൽ ഗോകുലത്തിന് ലീഗ് കിരീടം ഉറപ്പിക്കാനാവും.\nആദ്യം മുതൽക്ക് തന്നെ ആക്രമണം തുടങ്ങിയ ഗോകുലം 19ആം മിനിട്ടിൽ തന്നെ ലീഡെടുത്തു. മനോഹരമായ ഒരു വോളിയിലൂടെയായിരുന്നു ആൻ്റ്വിയുടെ ഫിനിഷ്. 33ആം മിനിട്ടിൽ അടുത്ത ഗോളെത്തി. ആദ്യ പകുതിയും മത്സരത്തിൻ്റെ 84 മിനിട്ടും ഗോകുലം എതിരില്ലാത്ത രണ്ട് ഗോളുകൾക്ക് മുന്നിലായിരുന്നു. 84ആം മിനിട്ടിൽ ഒരു ഫ്രീ കിക്കിൽ നിന്ന് മൊഹമ്മദൻസ് ഗോൾ മടക്കി. ഈ ഗോൾ ഗോകുലത്തെ പ്രതിരോധത്തിലാക്കിയെങ്കിലും മറ്റ് ഗോളുകൾ വഴങ്ങാതെ ഗോകുലം വിജയിക്കുകയായിരുന്നു.\nഇന്ന് ഉച്ചക്ക് ട്രാവുവും ചർച്ചിൽ ബ്രദേഴ്സും തമ്മിൽ നടന്ന മത്സരം സമനിലയിൽ പിരിഞ്ഞിരുന്നു. ഇതാണ് ഗോകുലത്തെ പട്ടികയിൽ ഒന്നാമത് എത്തിച്ചത്. ചർച്ചിലിനും ട്രാവുവിനും ഗോകുലത്തിനും ഇപ്പോൾ 26 പോയിൻ്റ് വീതമാണ് ഉള്ളത്. ലീഗിലെ അവസാന മത്സരമാണ് ഇനി നടക്കാനുള്ളത്. ട്രാവു ആണ് മത്സരത്തിൽ ഗോകുലത്തിൻ്റെ എതിരാളികൾ. ഗോൾ ശരാശരിയിലും പോയിൻ്റിലും ഇരു ടീമുകളും തുല്യരാണ്. അതുകൊണ്ട് തന്നെ ഈ കളി ജയിക്കുന്നവർ ലീഗ് ചാമ്പ്യന്മാരാവും. പഞ്ചാബ് എഫ്സിക്കെതിരെയാണ് ചർച്ചിലിൻ്റെ അവസാന മത്സരം. ഗോൾ ശരാശരിയിൽ ട്രാവുവും ഗോകുലവും ഏറെ മുന്നിൽ നിൽക്കുന്നതുകൊണ്ട് തന്നെ ഈ കളി വിജയിച്ചാലും ചർച്ചിലിന് ഒന്നാമതെത്താൻ കഴിയില്ല.\nStory Highlights- gokulam kerala won against mohammedan sc


ഓണത്തിന്റെ സന്ദേശം ജീവിതത്തില് പകര്‍ത്തുമ്പോഴാണ് ഉത്സവാഘോഷങ്ങള് സാര്‍ഥമാകുന്നത് – Prof.C.Raveendranath\nHomepage > Blog > Press Releases > ഓണത്തിന്റെ സന്ദേശം ജീവിതത്തില് പകര്‍ത്തുമ്പോഴാണ് ഉത്സവാഘോഷങ്ങള് സാര്‍ഥമാകുന്നത്\nComments ഓണത്തിന്റെ സന്ദേശം ജീവിതത്തില് പകര്‍ത്തുമ്പോഴാണ് ഉത്സവാഘോഷങ്ങള് സാര്‍ഥമാകുന്നത് Comments\nകൊച്ചി: സമത്വത്തിന്റെയും സാഹോദര്യത്തിന്റെയും സന്തോഷത്തിന്റെയും ഓണ സന്ദേശം ജീവിതത്തിലും പകര്‍ത്തുമ്പോഴാണ് ആഘോഷങ്ങള് സാര്‍ഥകമാകുന്നതെന്ന് മന്ത്രി പ്രൊഫ. സി. രവീന്ദ്രനാഥ്. എറണാകുളം ദര്‍ബാര് ഹാള് ഗ്രൗണ്ടില് ജില്ല ഭരണകൂടവും ടൂറിസം പ്രൊമോഷന് കൗണ്‍സിലും ചേര്‍ന്നു സംഘടിപ്പിക്കുന്ന ലാവണ്യം 2017 ഓണാഘോഷ പരിപാടികളുടെ ഔപചാരിക ഉദ്ഘാടനം നിര്‍വഹിക്കുകയായിരുന്നു അദ്ദേഹം. മതനിരപേക്ഷമായ ഉത്സവത്തിന്റെ സന്ദേശമാണ് ഓണം സമൂഹത്തിന് നല്‍കുന്നത്. ഓണപ്പൂക്കളില് നിന്നാവാഹിച്ചെടുക്കുന്ന സന്തോഷം തുടര്‍ന്ന് വര്‍ഷം മുഴുവന് നിലനില്‍ക്കണം. സമത്വത്തിന്റെയും സാഹോദര്യത്തിന്റെയും സന്ദേശം മനസില് പകര്‍ത്തി സമൂഹത്തില് പ്രചരിപ്പിക്കണം. സമത്വവും സന്തോഷകരവുമായ ഓണം സമസ്ത വിഭാഗങ്ങള്‍ക്കും ആഘോഷിക്കുന്നതിന് എല്ലാ ശ്രമങ്ങളും സര്‍ക്കാര് നടത്തുന്നുണ്ട്. സമൂഹ വികസനവും സാധാരണക്കാരന്റെ ജീവല്‍പ്രശ്‌നങ്ങളും ഒരു പോലെ പരിഗണിക്കുന്നുവെന്നും അദ്ദേഹം പറഞ്ഞു.\nകേരളത്തിലെ 60 ലക്ഷത്തോളം കുടുംബങ്ങള്‍ക്ക് വിവിധ പെന്‍ഷന്, ആനുകൂല്യ ഇനങ്ങളിലായി 12,250 കോടി രൂപയാണ് ഓണത്തോടനുബന്ധിച്ച് സര്‍ക്കാര് വിതരണം ചെയ്തിരിക്കുന്നതെന്ന് ജോണ് ഫെര്‍ണാണ്ടസ് എംഎല്‍എ പറഞ്ഞു. നഗരസംസ്‌കാരത്തിന്റെ ലാവണ്യം വിവിധ മേഖലകളിലേക്ക് വ്യാപിച്ചത് അത്യധികം സന്തോഷകരമെന്ന് ചടങ്ങില് അധ്യക്ഷത വഹിച്ച ഹൈബി ഈഡന് എംഎല്‍എ പറഞ്ഞു. കെ.വി. തോമസ് എം.പി., പി.ടി. തോമസ് എംഎല്‍എ, മേയര് സൗമിനി ജെയിന്, ജില്ല കളക്ടര് മുഹമ്മദ് വൈ സഫീറുള്ള, കൗണ്‍സിലര് കെ.വി.പി. കൃഷ്ണകുമാര്, ഡിടിപിസി എക്‌സിക്യൂട്ടീവ് കമ്മറ്റിയംഗങ്ങളായ പി.ആര്. റെനീഷ്, പി.എസ്. പ്രകാശന്, എസ്. സതീഷ്, ടൂറിസം വകുപ്പ് ജോയിന്റ് ഡയറക്ടര് പി.ജി. ശിവന്, ഫിനാന്‍സ് ഓഫീസര് അജി ഫ്രാന്‍സിസ്, ഡിടിപിസി സെക്രട്ടറി എസ്. വിജയകുമാര് തുടങ്ങിയവര് പങ്കെടുത്തു.\nPrev Previous post: അധ്യാപകർ നല്ല വിദ്യാർത്ഥികളാകണം (അദ്ധ്യാപകദിന സന്ദേശം)\nNext Next post: ഷാർജ ഭരണാധികാരി ഡോ.ഷെയ്ഖ് സുൽത്താൻ ബിൻ മുഹമ്മദ് അൽ ഖാസിമിക്ക് കാലിക്കറ്റ് സർവ്വകലാലയുടെ ഡീലിറ്റ് ബിരുദം ചാൻസലർ കൂടിയായ ഗവർണർ പി.സദാശിവം നൽകുന്നു.


യുവതികള് ശബരിമലയിലെ പ്രതിഷേധം കാരണം മടങ്ങി! – DN News\nHome/News/Kerala/യുവതികള് ശബരിമലയിലെ പ്രതിഷേധം കാരണം മടങ്ങി!\nശബരിമലയില് ദര്‍ശനത്തിനെത്തിയ രണ്ടു യുവതികള് പ്രതിഷേധം കാരണം ദര്‍ശനം നടത്താന് സാധിക്കാതെ മടങ്ങി. ആന്ധ്രാ സ്വദേശികളായ വാസന്തിയും ആദിശേഷനുമാണ് ഇന്ന് ശബരിമലയില് ദര്‍ശനത്തിനായി വന്നത്. ഇവരെ വഴിയില് വച്ച് പ്രതിഷേധക്കാര് തടയുകയായിരുന്നു\nശബരിമലയില് ഇടപെടാന് കേന്ദ്രത്തിന് പരിമിതിയുണ്ടെന്ന് ബിജെപി സംസ്ഥാന പ്രസിഡന്റ് പിഎസ് ശ്രീധരന് പിള്ള!


ഡോളർ കടത്തു കേസിൽ സ്പീക്കർ പി. ശ്രീരാമകൃഷ്ണന്റെ അസി. പ്രൈവറ്റ് സെക്രട്ടറി കെ. അയ്യപ്പന് പ്രത്യേക പരിരക്ഷയില്ല; ഇന്നു ഹാജരാകാൻ തീരുമാനം - Media Malayalam (മീഡിയ മലയാളം)\nഡോളർ കടത്തു കേസിൽ സ്പീക്കർ പി. ശ്രീരാമകൃഷ്ണന്റെ അസി. പ്രൈവറ്റ് സെക്രട്ടറി കെ. അയ്യപ്പന് പ്രത്യേക പരിരക്ഷയില്ല; ഇന്നു ഹാജരാകാൻ തീരുമാനം\nകൊച്ചി: ഡോളർ കടത്തു കേസിൽ ചോദ്യം ചെയ്യുന്നത് ഒഴിവാക്കാൻ സ്പീക്കർ പി. ശ്രീരാമകൃഷ്ണന്റെ അസി. പ്രൈവറ്റ് സെക്രട്ടറി കെ. അയ്യപ്പന് പ്രത്യേക പരിരക്ഷയില്ലെന്ന് വ്യക്തമാക്കിയ കസ്റ്റംസ്, ഇന്നലെ വീണ്ടും നോട്ടീസ് നൽകിയതോടെ ഇന്നു ഹാജരാകാൻ തീരുമാനം. രാവിലെ പത്തിന് കൊച്ചിയിലെ കസ്റ്രംസ് ഓഫീസിലെത്താനാണ് നോട്ടീസ്. ഇ-മെയിലിൽ നോട്ടീസ് നൽകിയെങ്കിലും അയ്യപ്പൻ ഹാജരായിരുന്നില്ല. തുടർന്ന് വീട്ടു വിലാസത്തിൽ ഇന്നലെ നോട്ടീസ് നൽകുകയായിരുന്നു. സ്പീക്കറുടെ യാത്രാവിവരങ്ങളും സന്ദർശകരുടെ വിവരങ്ങളും ടൂർ ഡയറിയിലെ വിവരങ്ങളും തേടിയാണ് അയ്യപ്പനെ ചോദ്യം ചെയ്യുന്നത്.റൂൾസ് ഒഫ് ബിസിനസ് 165 ചട്ടപ്രകാരം സ്പീക്കറുടെ ജീവനക്കാർക്കും പരിരക്ഷ ബാധകമാണെന്ന് നിയമസഭാ സെക്രട്ടറി എസ്.വി. ഉണ്ണികൃഷ്ണൻ നായർ നൽകിയ കത്ത് സ്വീകാര്യമല്ലെന്ന് കസ്റ്റംസ് മറുപടി നൽകി. കുറ്റവാളികളെ സംരക്ഷിക്കാനുള്ളതല്ല ചട്ടം 165 എന്ന് മറുപടിയിൽ വിശദീകരിച്ചിട്ടുണ്ട്. സെക്രട്ടറിയെ ചോദ്യംചെയ്യാൻ സ്പീക്കറുടെ അനുമതി ആവശ്യമില്ല. അറസ്റ്റ് ചെയ്യുകയാണെങ്കിൽ മാത്രമേ അനുമതി ആവശ്യമുള്ളൂവെന്ന് കസ്റ്റംസ് അറിയിച്ചു\nAsst. Private Secretary Customs clarified that Ayyappan has no special protection and decided to appear today after giving another notice yesterday\nafter giving another notice yesterday\nand decided to appear today\nin dollar smuggling case\nSpeaker to avoid questioning\nthat Ayyappan has no special protection\nPrevious articleവീട്ടുമുറ്റത്ത് നിന്ന വിദ്യാർത്ഥിയുടെ നെഞ്ചിൽ എയർഗണ്ണിൽ നിന്ന് വെടിയേറ്റു\nNext articleകസ്റ്റഡി മരണത്തിൽ കുറ്റം ചെയ്തെന്ന് ബോധ്യപ്പെടുന്ന പൊലീസ് ഉദ്യോഗസ്ഥരെ മറ്റ് നിയമനടപടികൾ സ്വീകരിക്കാതെതന്നെ പിരിച്ചുവിടണമെന്ന് ജുഡീഷ്യൽ കമീഷൻ ശിപാർശ


കള്ളനോട്ടടി ; സീരിയൽ നടി സൂര്യ,അമ്മയ്ക്കും അനുജത്തിക്കുമൊപ്പം അറസ്റ്റില്\nTHALSAMAYAM| Updated On:3July 2018 2:15 PM GMT | Location :\nഇടുക്കി: 57 ലക്ഷം രൂപയുടെ കള്ളനോട്ടുകളും കള്ളനോട്ട് അടിക്കുന്നതിനുള്ള സാമഗ്രികളുമായി സീരിയൽ നടിയും കുടുംബാംഗങ്ങളും പോലീസിന്റെ പിടിയിൽ. കൊല്ലം...\nഇടുക്കി: 57 ലക്ഷം രൂപയുടെ കള്ളനോട്ടുകളും കള്ളനോട്ട് അടിക്കുന്നതിനുള്ള സാമഗ്രികളുമായി സീരിയൽ നടിയും കുടുംബാംഗങ്ങളും പോലീസിന്റെ പിടിയിൽ. കൊല്ലം തിരുമുല്ലവാരം മുളങ്കാടകത്ത് ഉഷസ് വീട്ടിൽ രമാദേവി(56) മകളും സീരിയൽ നടിയുമായ സൂര്യ(36) ഇളയ മകൾ ശ്രുതി(29) എന്നിവരെയാണ് കൊല്ലത്തു നിന്നും കട്ടപ്പന സി.ഐ.വി.എസ്.അനിൽകുമാറിന്റെ നേതൃത്വത്തിലുള്ള സംഘം അറസ്റ്റ് ചെയ്തത്.\nകൊല്ലം മുളങ്കാടകത്തെ ആഡംബര വീട്ടിൽ നിന്നും 57 ലക്ഷം രൂപയുടെ കള്ളനോട്ടുകളും കള്ളനോട്ട് അടിക്കുന്നതിനുള്ള സാമഗ്രികളും പോലീസ് പിടിച്ചെടുത്തു. ഇടുക്കിയിൽ നടന്ന കള്ളനോട്ട് വേട്ടയെ പിന്തുടർന്നുള്ള അന്വേഷണത്തിലാണ് കൊല്ലത്ത് നിന്നും കള്ളനോട്ടുകൾ പിടികൂടിയത്.\nഇടുക്കിയിൽ പോലീസ് നടത്തിയ പരിശോധനയിൽ കഴിഞ്ഞ ദിവസം രണ്ടര ലക്ഷം രൂപയുടെ കള്ളനോട്ടുകൾ പിടികൂടിയിരുന്നു. മൂന്നു പേരെ അറസ്റ്റ് ചെയ്യുകയും സീരിയൽ നടി അടക്കം രണ്ടു പേരെ കസ്റ്റഡിയിൽ എടുക്കുകയും ചെയ്തിരുന്നു. ഇവരെ ചോദ്യം ചെയ്തതിൽ നിന്നാണ് കൊല്ലത്താണ് കള്ളനോട്ട് അച്ചടിച്ചതെന്ന വിവരം പോലീസിന് ലഭിച്ചത്. തുടർന്നാണ് ഇടുക്കിയിൽ നിന്നുള്ള അന്വേഷണസംഘം കൊല്ലത്തെ വീട്ടിൽ പരിശോധന നടത്തിയത്. ആഡംബര വീട്ടിലെ മുകൾ നിലയിലായിരുന്നു കള്ളനോട്ടടി കേന്ദ്രം പ്രവർത്തിച്ചിരുന്നത്. അച്ചടിയുടെ വിവിധ ഘട്ടങ്ങൾ പിന്നിട്ട് 57 ലക്ഷം രൂപയുടെ നോട്ടുകൾ പോലീസ് കണ്ടെടുത്തു. 500ന്റെയും 200 ൻറെയും നോട്ടുകളാണ് പിടിച്ചെടുത്തത്. നോട്ടുകൾ അച്ചടിച്ചിരുന്ന പ്രിന്റർ അടക്കമുള്ള പിടിച്ചെടുത്തു.\nചൊവാഴ്ച പുലർച്ചെ മൂന്നു മണിയോടെ ആരംഭിച്ച റെയ്ഡ് മണിക്കൂറുകൾ നീണ്ടു. കഴിഞ്ഞ ആറു മാസമായി കൊല്ലത്തെ ആഡംബര വീട് കേന്ദ്രീകരിച്ച് കള്ളനോട്ടടി നടക്കുന്നുണ്ടായിരുന്നുവെന്ന് പോലീസ് പറഞ്ഞു. വീട്ടിൽ താമസിച്ചിരുന്ന മധ്യവയസ്കയേയും പോലീസ് കസ്റ്റഡിയിൽ എടുത്തു. സംഘത്തിൽ കൂടുതൽപ്പേർ കസ്റ്റഡിയിലുണ്ട്. ഇവരെ ചോദ്യം ചെയ്ത ശേഷം അറസ്റ്റ് രേഖപ്പെടുത്താനാണ് പോലീസ് തീരുമാനം.\nകള്ളനോട്ടടി ; സീരിയൽ നടി സൂര്യ അമ്മയ്ക്കും അനുജത്തിക്കുമൊപ്പം അറസ്റ്റില്


ജ്വാല: വാക്കുകള് വാളുകളാവുമ്പോള്.....!\n"ഉമ്മീ ഞാന് പുഴയിൽ വെള്ളം കയറുന്നതു കാണാൻ പോകട്ടെ?"\nശാബു, സ്കൂള് ബാഗു തോളിന്നിറക്കുന്നതിന്നു മുന്‍പ് അടുക്കളയിലേക്കു കേള്‍ക്കാന് തക്കവിധം ഉച്ചത്തില് വിളിച്ചു ചോദിച്ചു.\nമൂന്നാലു ദിവസമായി തുള്ളിമുറിയാതെ പെയ്യുന്ന മഴയാണ്.കറന്റില്ലാത്തതിനാല് മൊബെയിലു ചാര്‍ജു ചെയ്യാനും പറ്റിയില്ല. ഞാനാകെ മൂഡ്‌ഔട്ട്.\n"വേണ്ടാ, പുഴയില് വെള്ളം കലങ്ങിമറിഞ്ഞു വരികയാ... കാലു വഴുക്കിയാല് ഒഴുക്കില് പെട്ടു പോകും".\nഅവനതു ഇഷ്ടപ്പെട്ടില്ല. അവനാരോടൊക്കെ സ്കൂള് വിട്ടാല് പുഴയില് കാണാമെന്നു പറഞ്ഞു വെച്ചിട്ടാണു സമ്മതം വാങ്ങാന് എന്റെ അടുത്തു വന്നത്.\nഅവന് പിന്നെയും ശല്യപ്പെടുത്തി\n"ഉമ്മീ ഞാന് പുഴ കാണാൻ പോയ്ക്കോട്ടെ?"\nഎനിക്കു ദേഷ്യം പെരുവിരലില് നിന്നു പെരുത്തു കയറി.\nവേണ്ടാന്നു ഒരു വട്ടം പറഞ്ഞാല് നിനക്കു മനസ്സിലാവില്ലേ?\n"നിന്നെ ഞാന് പുഴ ഇങ്ങോട്ടു കൊണ്ടുവന്നു കാണിക്കുന്നുണ്ട്!"\n"മര്യാദക്കു ഇന്നു ബാത്ത്‌റൂമില് നിന്നു കുളിച്ചാല് മതി".\nഎന്റെ ദേഷ്യം അവനു മനസ്സിലായതിയാല് അവന് മനസ്സില്ലാ മനസ്സോടെ ബാത്ത്‌റൂമിലേക്കു കുളിക്കാന് കയറി.\nതണുത്തവെള്ളം ഷവറില്‍നിന്നു മൂര്‍ദ്ദാവില് വീണപ്പോള് അവന്റെ മൂഡ് ശാന്തമായിക്കാണും.\nപക്ഷെ അന്നു മുഴുവന് എന്റെ മൂഡ് വളരെ മോശമായിരുന്നുവെന്നു അപ്പോള് വന്നു കയറിയ ജ്വാനേട്ടത്തിയോടു ഞാന് നടത്തിയ സംഭാഷണത്തിലെ എന്റെ തര്‍ക്കുത്തര ശൈലി പിന്നീടവലോകനം ചെയ്തപ്പോള് എനിക്കു തന്നെ തോന്നി.\n'തുഷാര'യില് നിന്നും അധികദൂരത്തല്ലാതെയാണവരുടെ വീട്,\nപ്രായംചെന്ന ഒരു വിധവയാണവര്,\nഏകമകന് നാടുവിട്ടു പോയിട്ടു വര്‍ഷങ്ങളായി.\nമരിക്കുന്നതിന്നു മുന്‍പ് മകന് തിരിച്ചു വന്നു കാണണേ എന്നു എപ്പോഴും പ്രാര്‍ത്ഥിച്ചു കൊണ്ടിരിക്കും.\nസദാസമയം ഈ ചൊല്ലിപറച്ചില് ചുണ്ടിലുണ്ടായതിനാല് ഇതു ഭ്രാന്തിന്റെ ഭാഗമായ പിറുപിറുക്കലാണോ എന്നു തെറ്റിദ്ധരിച്ചു പലരും കിറുക്കന്മാരോടു പെരുമാറുന്നതുപോലെ അവരെ കളിയാക്കും.\nജാന്വേട്ടത്തിക്കു വിദ്യാഭ്യാസം വളരെ കുറവ്,അതുകൊണ്ടാവണം വിനയം വളരെ കൂടുതല്.\nസ്വാഭാവികമായ നിഷ്കളങ്കത ഓരോ വാക്കിലും നിഴലിക്കും.\nപരിഷ്‌കൃതരുടെ സംഭാഷണകാപട്യമൊന്നും ജ്വാനേട്ടത്തിക്കു മനസ്സിലാവില്ല. എന്നാലോ അത്യാവശ്യം കണ്ടറിഞ്ഞു സഹായിക്കാന് അവരെക്കഴിച്ചേ നാട്ടില് വേറെ ആളുള്ളൂ.\nജന്വേട്ടത്തിയുടെ സംസാരം കുട്ടികള്‍ക്കൊക്കെ നേരമ്പോക്കാണ്.അവര് ആ പാവത്തിനെ നേരംകിട്ടിയാലും തരംകിട്ടിയാലും കളിയാക്കും. കുട്ടികള് മാത്രമല്ല വലിയവരും ഇക്കാര്യത്തില് ഒട്ടും പിന്നിലല്ല.\nശാബുവുമായുള്ള വഴക്കിനാല് നേടിയ ചീത്ത മൂഡുമായി നില്‍ക്കുമ്പോഴാണ് ജാന്വേട്ടത്തി വന്നു കയറിയത്.\nഞാന് ഒന്നു പുഞ്ചിരിക്കാന് ശ്രമിച്ചു. ചീത്ത മൂഡില് പുഞ്ചിരിക്കുന്ന മുഖമാണ് ഏറ്റവും വികൃതമായ മുഖം എന്നു വാഷ്ബേസിനു മുകളിലെ കണ്ണാടി എന്നോടു വിളിച്ചു പറഞ്ഞു.\nഡൈനിംഗ് ടേബിളിനു മുകളില് വെച്ച, ഗ്ലാസ്സു കൊണ്ടുള്ള ഒരു അസ്സോര്‍ട്ടഡ് സ്പൈസസിന്റെ ട്രെ കണ്ടു കൗതുകത്തോടെ ജാന്വേട്ടത്തി ചോദിച്ചു.\n"ഇതു അങ്ങുന്നു കൊണ്ടു വന്നതാണോ?"\n"ഉമ്മുല് ഖുവൈന്" എന്ന സ്ഥലനാമം ജാന്വേട്ടത്തിക്കു നാക്കിനു വഴങ്ങുന്നില്ലന്നു ഞാന് മനസ്സിലാക്കി.\n(അവരെ കളിയാക്കാനായി പിന്നെ ബാക്കി എന്നെക്കൊണ്ടു പറയിപ്പിച്ചതൊക്കെ തിന്മകള് ചെയ്യാന് പ്രേരിപ്പിക്കുന്ന പിശാച്).\n"എന്നെ 'അങ്ങുന്ന്' എന്നു വിളിക്കേണ്ടട്ടോ ജാന്വേട്ടത്തി. അതൊക്കെ പണക്കാരെയും വലിയ ആളുകളെയും പാവപ്പെട്ടവര് വിളിക്കുന്നതല്ലെ!"\n"ശ്ശേ! അതല്ല ഞാന് ഉദ്ദേശിച്ചത്!"\n"ഇതു അവിടന്നു കൊണ്ടു വന്നതാണോ? എന്നാണ്"\n"എന്നെ 'അവിടന്നു' എന്നു വിളിക്‌ക്‍ണതും എനിക്കിഷ്ടല്ല്യാട്ടോ ജാന്വേട്ടത്തി".\n"അതൊക്കെ പ്രജകള് രാജാക്കന്മാരെ വിളിക്കുന്ന പേരല്ലെ!"\nഞാന് കളിയാക്കല് തുടര്‍ന്നു.\n"ഈശ്വരാ! ഞാന് ഇനി എങ്ങനെയാ അതു ചോദിക്കുക!"\nജാന്വേട്ടത്തി വിഷമത്തിലായി. അവസാനം അവര് ഓര്‍മ്മയുടെ ചെപ്പില് നിന്നെന്തോ പരതിയെടുത്തു നിത്യജീവിതത്തില് കേട്ട ഒന്നുമായി ബന്ധപ്പെടുത്തി ചോദിച്ചു.\n"ഇതു നിങ്ങള് പണ്ടു നിന്നിരുന്ന 'അമ്മന് കോവിലില്' നിന്നു കൊണ്ടു വന്നതാണോ?"\nഎനിക്കു എന്റെ കളിയാക്കല് നിര്‍ത്താന് തോന്നിയില്ല.\n" ജാന്വേട്ടത്തി, അമ്മന് കോവിലല്ല. ഉമ്മുല് ഖുവൈന്"\nജാന്വേട്ടത്തി ചമ്മിയ മുഖത്തോടെ വിഷയം മാറ്റാന് വേണ്ടി പറഞ്ഞു.\n"സാബി കേട്ടോ വിശേഷം! പുഴയില് വെള്ളം വരവാത്രേ!"\n"അതിനെന്താ ജന്വേട്ടത്തി!, വരുന്ന വെള്ളം പോകുന്നും ഉണ്ടല്ലാ?"\n(പിശാചു എന്റെ നാവില് നിന്നു പോകാനുള്ള ഭാവമില്ല).\n"അതല്ല ചുറ്റുമുള്ള വീട്ടുകാരൊക്കെ ചട്ടിം, കലോം, തുണീം, കട്ടിലും, കെടക്കേം മോളില്‍ക്ക് കയറ്റാന് തുടങ്ങി. ഇവടെ സഹായിക്കാനാരുണ്ടാവുലാന്നു കരുതി വന്നതാ!"\n"ജാന്വേടത്തി. ഇവിടെ വെള്ളം കയറൂല. മറ്റു വീടുകളെക്കാള് ഉയരത്തിലാ ഇതിന്റെ തറയിട്ടിരിക്കുന്നത്. മാത്രമല്ല ഈ സ്ഥലം വാങ്ങിയപ്പോള് ദല്ലാള് ഉറപ്പു തന്നിരുന്നു കഴിഞ്ഞ 25 കൊല്ലമായി ഇവിടേക്കു വെള്ളം കേറിയിട്ടില്ലന്ന്. മാത്രമല്ല ഈയിടെ മണലൂറ്റലു വഴി കടലുണ്ടിപ്പുഴക്കു പണ്ടുണ്ടായിരുന്നതിനെക്കാള് ആഴം കൂടിയിട്ടുണ്ട്".\nജ്വാനേട്ടത്തിയുടെ ആശങ്കയെ ഞാന് ശാസ്ത്രീയമായി ഖണ്ഡിച്ചപ്പോള് എന്റെ തല ബീമില് തട്ടാറായോ എന്നെനിക്കു തന്നെ തോന്നി.\nജ്വാനേട്ടത്തിയെ മടക്കിയയച്ചപ്പോഴും തൊട്ട അയല്‍പക്കത്തെ കുട്ടപ്പേട്ടന്, തറവാട്ടില് വിളിച്ചു പറയണോ എന്നു ചോദിച്ചപ്പോഴും പുഴയിലെ വെള്ളം കയറല് ഞാന് അത്ര സീരിയസ്സായി എടുത്തിരുന്നില്ല. അവരൊക്കെ മുകളിലെത്തെ നിലയിലേക്കു സാധനങ്ങള് മാറ്റിയിരുന്നു.\nഞങ്ങള് ഉറങ്ങാന് കിടന്നു. രാത്രി 1 മണിയായിട്ടുണ്ടാവും വാതിലില് ശക്തമായ മുട്ടു കേട്ടുണര്‍ന്നു.\nമഴ അപ്പോഴും തകര്‍ത്തു പെയ്യുകയായിരുന്നു എണീറ്റു ലൈറ്റിടാന് ശ്രമിച്ചപ്പോഴാണു കറണ്ടിനിയും വന്നില്ലന്നു മനസ്സിലായത്. മൊബെയിലും എമര്‍ജസി ലാമ്പും ചാര്‍ജ്ജു ചെയ്യാന് വെച്ചിരുന്നതു വെറുതെയായി.\nജനലിലൂടെനോക്കിയപ്പോള് ഉപ്പപ്പയും മാഷിന്റെ മൂന്നനിയന്മാരും നനഞ്ഞു കുതിര്‍ന്നു സിറ്റൗട്ടില് ഒരു എമര്‍ജസി-ലൈറ്റു തെളിച്ചു നില്‍ക്കുന്നു.\nവാതില് തുറന്നപ്പോള് ഞെട്ടിപ്പോയി. പുഴവെള്ളം കയറിക്കയറി വീടിന്റെ സിറ്റൗട്ടിലെത്തിയിരിക്കുന്നു.\nഉപ്പപ്പ ചൂടായി " എത്ര നേരമായി വിളിക്കുന്നു. മൊബെയിലും മിണ്ടുന്നില്ല. ഇതിനകത്തു കിടന്നു മുങ്ങി മരിക്കാനാണോ ഭാവം?!"\nഎല്ലാരും ചേര്‍ന്നു ഒരു മണിക്കൂറു കൊണ്ടു താഴെ നിലയിലെ സാധനങ്ങളെല്ലാം മുകളിലേക്കു കയറ്റി.\nതാഴെ നിലയിലെ വാതിലുകളും ജനലുകളും മലര്‍ക്കെ തുറന്നിട്ടു.\nഉറക്കച്ചടവുള്ള കുട്ടികളുമായി നട്ടപ്പാതിര നേരത്തു തറവാട്ടിലേക്കു കുടിയൊഴിയുമ്പോള് തുഷാരയുടെ മുറ്റത്തു അരക്കൊപ്പം വെള്ളമുണ്ടായിരുന്നു.\nഅന്നേരത്താണു ശാബുവിനു എന്നെ കളിയാക്കാന് തോന്നിയത്. അവന് എല്ലാരെയും കേള്‍ക്കെ ചോദിച്ചു\n"ഇതാണോ ഉമ്മി ഇന്നലെ പുഴ ഇങ്ങോട്ടു കൊണ്ടു വന്നു കാണിച്ചു തരാമെന്നു പറഞ്ഞത്?"\nഅതു കേട്ടപ്പോള് ഞാന് നന്നായി ചമ്മി,\nഎന്റെ ഇടത്തെ തോളു വല്ലാതെ ഭാരം തോന്നി.തിന്മകളുടെ കണക്കുകള് രേഖപ്പെടുത്തുന്ന 'മലക്കിനു' ഞാന് അന്നു ധാരാളം പണി കൊടുത്തിരുന്നുവെന്നു എന്റെ മനസ്സു പറഞ്ഞപ്പോള്, നിര്‍ത്താതെ പെയ്യുന്ന മഴയില്, ഏതോ മരപ്പൊത്തില്, നനഞ്ഞു തണുത്തു വെറുങ്ങലിച്ചിരുന്ന ഒരു മൂങ്ങ "ഊം" എന്നു മൂളി അതിനെ സാക്ഷ്യപ്പെടുത്തി.\nതുഷാരയില് നോക്കുമ്പോള് കണ്ട ചില വെള്ളപ്പൊക്ക ദൃശ്യങ്ങള്\n(ചിത്രങ്ങൾക്കു നന്ദി : ഇതു നെറ്റിലിട്ട ഏതോ ഇരുമ്പുഴിക്കാരന്)\nപോസ്റ്റ് ചെയ്തത് സാബി ല് Monday, August 06, 2007\nസൂചകം വാക്കുകള് വാളുകളാവുമ്പോള്


ആശങ്കയില് പിഎസ്ജി; എംബാപ്പെയ്ക്കും എഡിന്‍സന് കവാനിക്കും പരിക്ക് - Malayalam MyKhel\n» ആശങ്കയില് പിഎസ്ജി; എംബാപ്പെയ്ക്കും എഡിന്‍സന് കവാനിക്കും പരിക്ക്\nUpdated: Monday, August 26, 2019, 17:52 [IST]\nപാരിസ്: ഫ്രഞ്ച് ലീഗിന്റെ പുതിയ സീസണിലെ തരക്കേടില്ലാത്ത തുടക്കത്തിന് പിന്നാലെ നിലവിലെ ചാമ്പ്യന്മാരായ പിഎസ്ജിക്ക് ആശങ്ക. സൂപ്പര് താരങ്ങളായ കെയ്‌ലിയന് എംബാപ്പെ,എഡിന്‍സന് കവാനി എന്നിവര്‍ക്കാണ് പരിക്കേറ്റത്. ടൗലിസിനെതിരായ മത്സരത്തിന്റ തുടക്കം തന്നെ കവാനിക്ക് പരിക്കേറ്റു. ഇതോടെ 14ാം മിനുട്ടില് കവാനിയെ പരിശീലകന് പിന്‍വലിച്ചു. രണ്ടാം പകുതിയിലാണ് എംബാപ്പെയ്ക്ക് പരിക്കുപറ്റിയത്. ഇതോടെ 66ാം മിനുട്ടില് കളം വിടാന് എംബാപ്പെയും നിര്‍ബന്ധിതനായി.\nഇരുവരുടെയും പരിക്ക് എത്രത്തോളം ഗുരുതരമാണെന്ന് ക്ലബ്ബ് ഇതുവരെ പ്രതികരിച്ചിട്ടില്ല. എന്നാല് പുറത്തുവരുന്ന റിപ്പോര്‍ട്ട് പ്രകാരം എംബാപ്പെ അടുത്ത മത്സരത്തില് കളിക്കുമെങ്കിലും കവാനിക്ക് വിശ്രമം വേണ്ടിവരുമെന്നാണ് വിവരം. പരിചയസമ്പന്നനായ കവാനിയുടെ അഭാവം ടീമിന് തിരിച്ചടിയാകാനുള്ള സാധ്യത ഏറെയാണ്. കൂടുമാറ്റ അഭ്യൂഹം ഇപ്പോഴും നിലനില്‍ക്കുന്ന നെയ്മറിനെ കളിപ്പിക്കാന് പിഎസ്ജി പരിശീലകന് തയ്യാറായിട്ടില്ല. കൂടുമാറ്റ കാര്യത്തില് വ്യക്തത വന്നതിന് ശേഷം കളിപ്പിക്കാമെന്ന നിലപാടിലാണ് കോച്ച് ടച്ചലുള്ളത്.\nപരിക്കേറ്റ് അവസാന സീസണിലെ പകുതിയിലധികം മത്സരം നെയ്മര്‍ക്ക് നഷ്ടമായിരുന്നു. ഈ സീസണില് ബാഴ്‌സലോണയിലേക്ക് പോകുമെന്ന തരത്തില് വാര്‍ത്തകളുണ്ടായിരുന്നെങ്കിലും പിഎസ്ജിക്കൊപ്പം അദ്ദേഹം പ്രീ സീസണില് പങ്കെടുക്കുകയും പരിശീലനം നടത്തുകയും ചെയ്തു. മൂന്ന് മത്സരം പൂര്‍ത്തിയാകുമ്പോള് പിഎസ്ജി മൂന്നാം സ്ഥാനത്താണ്. രണ്ടാം മത്സരത്തില് റെന്നിസിനോട് 2-1ന് തോറ്റതാണ് പിഎസ്ജിക്ക് തിരിച്ചടിയായത്. ആദ്യ മത്സരത്തില് നിമിസിനെ 3-0നാണ് ഫ്രഞ്ച് ചാമ്പ്യന്മാര് തോല്‍പ്പിച്ചത്.\n14 min ago ലോക ബോക്‌സിങ് ചാമ്പ്യന്‍ഷിപ്പില് ചരിത്രമെഴുതി അമിത് പംഘല്; ഫൈനലിലെത്തുന്ന ആദ്യ ഇന്ത്യന് പുരുഷതാരം\n2 hrs ago ലോകത്തെ ഏറ്റവും മികച്ച ഗോള് കീപ്പര്‍ക്ക് യാഷിന് ട്രോഫി, പുരസ്‌കാരവുമായി ബാലണ് ഡിയോര് സംഘാടകര്\n2 hrs ago ഐപിഎല്: ഒരു കിരീടം പോലുമില്ല... ക്യാപ്റ്റനായി കോലി തുടരുമോ? ടീം ഡയരക്ടര് പറയുന്നു\nNews സർക്കാരിന്റെ അശ്രദ്ധമൂലം നിരവധി ജീവനുകൾ പൊലിയുന്നു; രൂക്ഷ വിമർശനവുമായി കമൽഹാസൻ!\nStory first published: Monday, August 26, 2019, 17:47 [IST]


Kozhikodan Beef Dum Biryani Recipe\nഎല്ലാവര്ക്കും ഏറെ ഇഷ്ടമുള്ള ഒരു വിഭവമാണ് ബിരിയാണി. വളരെ സ്വാദിഷ്ടമായ ഒരു കോഴിക്കോടൻ ദം ബിരിയാണി തയ്യാറാക്കുന്നതിനെ പറ്റിയാണ് ഇന്ന് നമ്മൾ പറയുന്നത്. ഇതിനായി ഏകദേശം ഒന്നര കിലോയോളം ബീഫ് എടുക്കുക. വൃത്തിയാക്കി എടുത്തിരിക്കുന്ന വലിയ കഷണം ബീഫ് ആണ് ബിരിയാണിക്ക് ഏറ്റവും യോജിച്ചത്. മഞ്ഞൾ പൊടി ഒരു നുള്ള്, കുരുമുളകു പൊടി, ഗരം മസാല ആവശ്യത്തിന്\nഅതിനുശേഷം ചെറുതായി നീളത്തിൽ അരിഞ്ഞു വച്ചിരിക്കുന്ന സവാള രണ്ടെണ്ണം ഇതിലേക്ക് ചേർക്കുക. ചേരുവകളെല്ലാം ചേർത്ത് കൈകൊണ്ട് തന്നെ നന്നായി ഞെരുടി അര മണിക്കൂറോളം അടച്ച് സൂക്ഷിക്കുക. ഏകദേശം അരമണിക്കൂറിനു ശേഷം ഇത് മൂന്ന് വിസിൽ അഥവാ വേവ് അനുസരിച്ചു വേവിച്ചെടുക്കുക. അതിന് ശേഷം ഒരു പാനിൽ3ടേബിൾ സ്പൂൺ നെയ്, അത്രയും തന്നെ എണ്ണ എന്നിവ ചൂടാക്കി കറുവാ പട്ട, തക്കോലം, ഗ്രാമ്പു, ഏലക്ക, ബിരിയാണി ഇല എന്നിവ ഇട്ട് വഴറ്റിയ ശേഷം കഴുകിയെടുത്ത അരി\nവെള്ളമില്ലാതെ ഇടുക. വെള്ളത്തിന്‍റെ അംശം പോയ ശേഷം വെള്ളവും ആവശ്യത്തിനുള്ള ഉപ്പ് ചേർത്ത് വേവിക്കുക. അരി ഏകദേശം 90 ശതമാനം മാത്രം വെന്താൽ മതിയാകും. ബാക്കി വേവ് ദം ചെയ്യുന്ന സമയത്ത് ആയിക്കോളും. അതിന് ശേഷം ഒരു പാനിൽ എണ്ണ ചൂടാക്കി വലിപ്പമുള്ള മൂന്ന് സവോള, ക്യാഷ്യു, കിസ്മിസ് എന്നിവ ഫ്രൈ ചെയ്തെടുക്കുക, മാറ്റി വെക്കുക. ബാക്കി എണ്ണയിൽ സവോള ചേർത്ത് വഴറ്റുക. വഴറ്റിയ ശേഷം മഞ്ഞൾ പൊടി, ഗരം മസാല എന്നിവ ചേർത്ത് പച്ച മണം മാറുമ്പോൾ4തക്കാളി കഷ്ണങ്ങൾ ആക്കിയത്, മല്ലി ഇല\nചേർത്ത് വഴറ്റുക. അതിനു ശേഷം തൈരും നാരങ്ങ നീരും ചേർത്ത് ഇളക്കുക. എണ്ണ തെളിയുമ്പോൾ വേവിച്ച ബീഫും അതിന്‍റെ വെള്ളവും ചേർത്ത് ആവശ്യത്തിന് ഉപ്പ് ചേർത്ത് നന്നായി കുക്ക് ചെയുക. ബീഫ് മസാല വലിയ പാത്രത്തിൽ നിരത്തി അതിന്‍റെ മുകളിൽ ഒരു ലയർ റൈസ് ഇടുക. വറുത്ത സവോള, കാഷ്യു കിസ്മിസ്, മല്ലിഇല, സ്വൽപം നെയ്, സ്വൽപം ഗരം മസാല തൂവുക. ശേഷം തയ്യാറാക്കുന്നവിധം വീഡിയോയിൽ പറയുന്നുണ്ട്. Video Credit


Kallippennu  | കള്ളിപ്പെണ്ണ് \nനിര്‍മ്മാണം പി എ തോമസ്സ്\nസംവിധാനം പി എ തോമസ്സ്\nഅഭിനേതാക്കള് സത്യന് ,തിക്കുറിശ്ശി സുകുമാരൻ നായർ ,അടൂര് ഭാസി ,മുതുകുളം രാഘവൻ പിള്ള,ടി ആർ ഓമന,കെ വി ശാന്തി,ഉഷാകുമാരി,നളിനി സീനിയർ,ആദിത്യൻ ,ജോളി,പ്രേമകുമാരി,പാർവ്വതി (പഴയ)\nഗായകര് ബി വസന്ത ,കെ ജെ യേശുദാസ് ,കമുകറ പുരുഷോത്തമൻ ,എല് ആര് ഈശ്വരി ,എസ് ജാനകി\nബാനര് ഷാജി ഫിലിംസ്\nകഥ പി എ തോമസ്സ്\nറിലീസ് തീയതി 11/11/1966\nഹേമന്ത ചന്ദ്രിക ബി എ ചിദംബരനാഥ് പി ഭാസ്കരന് ബി വസന്ത\nകളിയാട്ടത്തിനു ബി എ ചിദംബരനാഥ് പി ഭാസ്കരന് കമുകറ പുരുഷോത്തമൻ ,ബി വസന്ത\nഓടക്കുഴലൊച്ചയുമായ് ബി എ ചിദംബരനാഥ് പി ഭാസ്കരന് എസ് ജാനകി\nപതിനേഴാം വയസ്സിന്റെ ബി എ ചിദംബരനാഥ് പി ഭാസ്കരന് എസ് ജാനകി ,ബി വസന്ത\nതാരുകള് ചിരിയ്ക്കുന്ന ബി എ ചിദംബരനാഥ് പി ഭാസ്കരന് കെ ജെ യേശുദാസ് ,എസ് ജാനകി\nതാരുണ്യത്തിന് മോഹന മലര്‍വാടി ബി എ ചിദംബരനാഥ് പി ഭാസ്കരന് എല് ആര് ഈശ്വരി\nവാസന്തറാണിയ്ക്ക് ബി എ ചിദംബരനാഥ് പി ഭാസ്കരന് കെ ജെ യേശുദാസ്\nപി. ബി. മണിയം ഛായാഗ്രഹണവും, ടി. ആര്. ശ്രീനിവാസലു ചിത്രസംയോജനവും, മോഹന് വേഷവിധാനവും, കാസിം വസ്ത്രാലങ്കാരവും നിര്‍വ്വഹിച്ച ചിത്രത്തില് സത്യന്, തിക്കുറിശ്ശി, അടൂര് ഭാസി, ആദിത്യന്, മുതുകുളം രാഘവന് പിള്ള, ശാന്തി, ഉഷാകുമാരി, ജോളി, ടി. ആര്. ഓമന, നളിനി, പ്രേമകുമാരി, പാര്‍വ്വതി എന്നിവര് മുഖ്യവേഷമിട്ടു.\nസ്ക്കൂളില് പോകുന്ന പല പിഞ്ചുകുഞ്ഞുങ്ങളും വീടുകളില് തിരിച്ചു വരാതായി. നാട്ടിലാകെ പരിഭ്രാന്തിയും ഭയവും അമ്പരപ്പും വര്‍ദ്ധിച്ചു. മാതാപിതാക്കള് വാവിട്ടുകരഞ്ഞു. അധികാരികള് തല പുകഞ്ഞു് ആലോചന തുടങ്ങി. ശിശുക്കളെ തട്ടിക്കൊണ്ടുപോകുന്ന ഒരു ഭീകരസംഘം വനാന്തര്‍ഭാഗത്തു് താവളമടിച്ചിരുന്നു.\nകുറ്റാന്വേഷണ വിദഗ്ദ്ധനായ രാധാകൃഷ്ണന് നാടിനു് നേരിട്ട ഈ വിപത്തില് മനംനൊന്തു വേദനിച്ചു. ജീവന് ബലിയര്‍പ്പിച്ചും പ്രശ്നത്തിനു് പരിഹാരം കാണുമെന്നും കുറ്റവാളികളെ കണ്ടുപിടിച്ചു് ജനസമക്ഷം ഹാജരാക്കുമെന്നും ആ ധീരോദാത്തന് പ്രതിജ്ഞ ചെയ്തു. തന്റെ പ്രതിജ്ഞ നിറവേറ്റാനായി രാധാകൃഷ്ണന് വനാന്തര്‍ഭാഗങ്ങളിലേക്കു് ഒറ്റയ്ക്കു് പോകുവാന് തീരുമാനിച്ചു. രാധാകൃഷ്ണന്റെ സഹപാഠിയും നിമിഷംതോറും കക്ഷിമാറുന്ന ഒരു രാഷ്ട്രീയപ്രവര്‍ത്തകനുമായ ഉണ്ണി കൂടി രാധാകൃഷ്ണനെ അനുഗമിച്ചു. വന്യമൃഗങ്ങള്, രക്തദാഹികളായ മുതലകള്, ഉഗ്രവിഷവാഹികളായ പാമ്പുകള് എല്ലാം നിറഞ്ഞ ആ ഘോരവനത്തില് ഇവയോടെല്ലാം മല്ലിട്ടു് രാധാകൃഷ്ണനും ഉണ്ണിയും മുന്നോട്ടു് നീങ്ങി.\nആ അത്യുഗ്രവനത്തില് ഒരു കാട്ടുസുന്ദരിയുണ്ടു്. കള്ളിപ്പെണ്ണു്. മരത്തിനുമുകളില് കയറി ഉന്നം തെറ്റാതെ അസ്ത്രംവിടുന്ന ഒരപ്സരസ്സു്. അവള്‍ക്കു് ഒരു കൂട്ടുകാരിയുമുണ്ടു്. അവളുടെ പേരാണു് കറുത്തി. കള്ളിപ്പെണ്ണിന്റെ അച്ഛന് കാട്ടുജാതിക്കാരുടെ നേതാവാണെങ്കിലും നാട്ടുകാരനാണു്. കള്ളിപ്പെണ്ണും കാടിന്റെ സന്തതിയല്ല. അവളുടെ അമ്മ നാട്ടിലെ ഏറ്റവും സൗന്ദര്യവതിയായിരുന്നു. മാന്യനായ ഒരു ദുഷ്ടന്റെ മൃഗിയതകൊണ്ടവള്‍ക്കു് ജീവിതം വെടിയേണ്ടിവന്നു. അവരുടെ മരണത്തോടെ നാടിനേയും നാട്ടുകാരേയും വെറുത്തു് കൈക്കുഞ്ഞായിരുന്ന കള്ളിപ്പെണ്ണിനേയും എടുത്തുകൊണ്ടു് അയാള് കാട്ടിലെത്തിയതാണു്. നാട്ടില് നിന്നും ആരു തന്നെയായാലും കാട്ടിലെത്തിയാല് അമ്പെയ്തു് കൊന്നുകളയണമെന്നാണു് അയാളുടെ ഉഗ്രമായ കല്‍പ്പന.\nരാധാകൃഷ്ണനും ഉണ്ണിയും മരണത്തില് നിന്നും ഒരു വിധം രക്ഷപെട്ടു് കാട്ടിലെ നേതാവിന്റെ അടുത്തെത്തി. അയാള് അവര്‍ക്കു് വേണ്ട സഹായങ്ങള് വാഗ്ദാനം ചെയ്തു. കൊള്ളക്കാരെ കണ്ടുപിടിക്കാന് തന്റെ മകളെ കൂടെ അയക്കാനും അയാള് തയ്യാറായി. ആപത്തുകളെ നേരിട്ടുകൊണ്ടു് അവര് കാട്ടുറാണിയായ കള്ളിപ്പെണ്ണിന്റെ സന്നിധാനത്തിലെത്തി. അഭ്യാസികളായ തന്റെ അനുചരന്മാരെ അവള് അവര്‍ക്കു് വിട്ടുകൊടുത്തു. കൊള്ളക്കാരുടെ താവളം തേടി എല്ലാരും ചേര്‍ന്നു് പുറപ്പെട്ടു.\nരാധാകൃഷ്ണന്റെ രൂപം കള്ളിപ്പെണ്ണിന്റെ ഹൃദയത്തില് പതിഞ്ഞു. പക്ഷെ പുരുഷസ്പര്‍ശനമേല്‍ക്കാതെ കാട്ടില് ചെങ്കോലാളുന്ന ആ കാട്ടുറാണിയില് എന്തോ ഒരു ശോകഛായ രാധാകൃഷ്ണനു് കാണുവാന് കഴിഞ്ഞു. കാരണം പ്രഗത്ഭരും ധര്‍മ്മനിരതരെന്നും ഏവരും വിശ്വസിച്ചിരുന്ന പല നാട്ടുപ്രമാണിമാരും ആ കള്ളസംഘത്തിലുണ്ടായിരുന്നു. കൊള്ളക്കാര് പ്രതികാരത്തിനു് തയ്യാറായി. രാധാകൃഷ്ണന്റെ കൊച്ചനുജനെ അവര് അപഹരിച്ചു് നാട്ടില് നിന്നും കാട്ടില് കൊണ്ടുവന്നു. പക്ഷെ ആ കൊച്ചുമിടുക്കന് അവരുടെ വലയം ഭേദിച്ചു് രക്ഷപെട്ടു് നാട്ടിലെത്തി വിവരം പോലീസിലറിയിച്ചു. ഇതിനിടയില് രാധാകൃഷ്ണനും കൂട്ടരും കൊള്ളസംഘത്തിന്റെ താവളം വളഞ്ഞു\nഅത്യുഗ്രമായ സംഘട്ടനങ്ങള് രാധാകൃഷ്ണനും കൊള്ളസംഘവുമായി നടന്നുകൊണ്ടിരിക്കവേ അയാളുടെ കൊച്ചനുജന് സുശക്തമായ പോലീസു് വിഭാഗവുമായി എത്തി. തുടര്‍ന്നു നടന്ന ഭയങ്കരമായ പോരാട്ടത്തില് കൊള്ളസംഘത്തില് പെട്ടവരില് പലരും മൃത്യുവിനു് ഇരയായി. ബാക്കിയുള്ളവരെ പോലീസുകാര് കസ്റ്റഡിയിലെടുത്തു.\nവരികള് ജിജാ സുബ്രമണ്യന്,മനു,പാര്‍വതി വേണുഗോപാല്,ശ്രീദേവി,സൂസി,മാധവഭദ്രൻ,വേണു\nThis page was generated on December 2, 2021, 11:43 pm IST |


മിസ്റ്റര് ഫ്രോഡിന് ശേഷം ചെറിയ ബജറ്റില് മോഹന്‍ലാല് നായകനായ ചിത്രം? | Mohanlal in B unnikrishnan's next film - Malayalam Filmibeat\nമിസ്റ്റര് ഫ്രോഡിന് ശേഷം ചെറിയ ബജറ്റില് മോഹന്‍ലാല് നായകനായ ചിത്രം?\n| Updated: Friday, April 29, 2016, 11:50 [IST]\nമിസ്റ്റര് ഫ്രോഡിന് ശേഷം ബി ഉണ്ണികൃഷ്ണന് മോഹന്‍ലാലിനെ നായകനാക്കി പുതിയ സിനിമ ഒരുക്കുന്നു. ഒരു കുടുംബ ചിത്രമായി ഒരുക്കാനാണ് തീരുമാനമെന്നും ബി ഉണ്ണികൃഷ്ണന് പറയുന്നു. അടുത്ത മാസം തന്നെ ചിത്രത്തിന്റെ ഷൂട്ടിങ് ആരംഭിക്കും.\nഗ്രാമീണാന്തരീക്ഷത്തിലാണ് ചിത്രം ഒരുക്കുക, നേരത്തെ ചെയ്ത ചിത്രങ്ങളില് നിന്നും വ്യത്യസ്തമായി ചെയ്യാനാണ് താന് ആഗ്രഹിക്കുന്നത്. എന്നാല് ചിത്രം ചെറിയ ബജറ്റില് ഒരുങ്ങുന്നതാണെന്നും ഉണ്ണികൃഷ്ണന് പറഞ്ഞു.\nസുരേഷ് ഗോപിയെയും ജയസൂര്യയെയും കേന്ദ്ര കഥാപാത്രമാക്കി ഒരുക്കിയ സ്മാര്‍ട്ട് സിറ്റിയാണ് ബി ഉണ്ണികൃഷ്ണന്റെ ആദ്യ സംവിധാന ചിത്രം.\nമോഹന്‍ലാലിന് നായകനാക്കി ഒരുക്കിയ മിസ്റ്റര് ഫ്രോഡാണ് ഒടുവില് സംവിധാനം ചെയ്ത ചിത്രം.\nമോഹന്‍ലാലിനെ നായകനാക്കി ചെറിയ ബജറ്റില് പുതിയ ചിത്രം ഒരുക്കാനുള്ള തയ്യാറെടുപ്പിലാണ്. അടുത്ത മാസം ചിത്രീകരണം തുടങ്ങും.\nഏറെ പ്രത്യേകകളോടെയാണ് പുതിയ ചിത്രം പുറത്തിറങ്ങുന്നത്. നല്ല പരിശ്രമമെടുത്താണ് ചിത്രത്തിന്റെ തിരക്കഥ ഒരുക്കിയതെന്നും ബി ഉണ്ണികൃഷ്ണന് പറയുന്നു.\nRead more about: malayalam film malayalam cinema malayalam movie news actor mohanlalbunnikrishnan മലയാളം സിനിമ നടന് മോഹന്‍ലാല് ബി ഉണ്ണികൃഷ്ണന്\nMohanlal in B unnikrishnan's next film.


സ്വന്തമായി നിർമിച്ച ക്ഷൗരക്കത്തി കൊണ്ട് താടി വടിക്കുന്ന വയോധികന്റെ വീഡിയോ വൈറലാകുന്നു – News18 Malayalam\nസ്വന്തമായി നിർമിച്ച ക്ഷൗരക്കത്തി കൊണ്ട് താടി വടിക്കുന്ന വയോധികന്റെ വീഡിയോ വൈറലാകുന്നു\nചെറിയ മരക്കൊള്ളികളും നൂലും ഉപയോഗിച്ചാണ് അദ്ദേഹം ഈ കത്തി ഉണ്ടാക്കിയിരിക്കുന്നത്.\nLast Updated : April 06, 2021, 11:16 IST\nചില പൊടിക്കൈകളിലൂടെ ഏതൊരു പ്രശ്നത്തിനും പരിഹാരം കണ്ടെത്താൻ സമർത്ഥരാണ് ഇന്ത്യക്കാർ. ഹോബികൾ മുതൽ ദിവസേന ചെയ്യുന്ന പ്രവൃത്തികൾ വരെ എല്ലാ കാര്യങ്ങളും എളുപ്പമാക്കാൻ നമ്മൾ ചില ട്രിക്കുകൾ ഉപയോഗിക്കാറുണ്ട്. പെട്ടെന്ന് ഉപേക്ഷിക്കാൻ മനസ് വരാത്ത സാധനങ്ങളുടെ ഉപയോഗത്തിന്റെ കാലാവധി വർദ്ധിപ്പിക്കാൻ വരെയുള്ള പൊടിക്കൈകൾ നമ്മുടെ കൈയിലുണ്ടാവാറുണ്ട്. ഇത്തരത്തിൽ സമർത്ഥമായ ഒരു സൂത്രപ്പണിയിലൂടെ താടി വടിക്കുന്നവയോധികന്റെ വീഡിയോ ഈയിടെയാണ്സോഷ്യൽ മീഡിയയിൽ തരംഗമായിമാറിയത്.\nസീ ന്യൂസിന് ലഭിച്ച ആ വീഡിയോയിൽ വയോധികനായ ഒരു മനുഷ്യൻ കൈ കൊണ്ടുണ്ടാക്കിയ ഒരു പ്രത്യേക തരം ക്ഷൗരക്കത്തി ഉപയോഗിച്ച് താടി വടിയ്ക്കുന്നത് കാണാം. ചെറിയ മരക്കൊള്ളികളും നൂലും ഉപയോഗിച്ചാണ് അദ്ദേഹം ഈ കത്തി ഉണ്ടാക്കിയിരിക്കുന്നത്. ഉപയോഗിക്കാനുള്ള സൗകര്യത്തിനായി രണ്ട് മരക്കൊള്ളികൾ 'V' എന്ന ആകൃതിയിൽ പരസ്പരം ചേർത്ത് ഒട്ടിച്ചിട്ടുണ്ട്. ബ്ലെയ്ഡ് വരേണ്ട ഭാഗത്ത് നൂല് ഏതാനും പാളികളായി കെട്ടിയിട്ടുണ്ട്. അതുപയോഗിച്ചാണ് അദ്ദേഹം താടി വടിക്കുന്നത്.\nAlso Read അബദ്ധവശാൽ പെയിന്റിങ് കേടുവരുത്തി സിയോളിലെ ദമ്പതികൾ; നശിച്ചത്3കോടി വിലവരുന്ന കലാസൃഷ്ടി\nഇതുവരെ ഈ മനുഷ്യന്റെ വ്യക്തിഗതമായ വിവരങ്ങൾ ഒന്നും തന്നെ ലഭ്യമായിട്ടില്ല. എവിടെ നിന്നാണ് വൈറലായി കഴിഞ്ഞ ഈ വീഡിയോ ചിത്രീകരിച്ചത് എന്നതിനെക്കുറിച്ചുംയാതൊരു അറിവുമില്ല. ഈ പ്രത്യേകതരം ക്ഷൗരക്കത്തിയുടെ ആശയത്തിന്പിന്നിലെ സാങ്കേതികത്വവും നൂതനത്വവും തികച്ചും പുതുമയേറിയതാണെങ്കിലും ഇത്തരം ഡി ഐ വൈ ഉപകരണങ്ങളുടെ നിർമാണം ഇന്ത്യക്കാർക്ക് ഒട്ടും അന്യമായിട്ടുള്ള ഒന്നല്ല.\nമുമ്പ് ഒരാൾ അദ്ദേഹം സ്വന്തമായി മുടി വെട്ടുന്നവീഡിയോ ചിത്രീകരിച്ച്പോസ്റ്റ് ചെയ്തിരുന്നു. ഒരു ട്രിമ്മറിന്റെയോ കത്രികയുടെയോ ഒന്നും സഹായമില്ലാതെയാണ്അദ്ദേഹം സ്വയം മുടി വെട്ടിയത്എന്നതായിരുന്നുഈ വീഡിയോയിലെകൗതുകകരമായ കാര്യം. ഒരു ചീർപ്പും ബ്ലെയ്ഡും പേപ്പർ ക്ലിപ്പും ഉപയോഗിച്ച് മുടി വെട്ടാനുള്ളഉപകരണം ഉണ്ടാക്കിയ അദ്ദേഹം അതോടൊപ്പം പത്രക്കടലാസ് ഉപയോഗിച്ച് നല്ലൊരു ഡി ഐ വൈ ഏപ്രണും നിർമിക്കുന്നുണ്ട്. വൈറലായി മാറിയ വീഡിയോയിൽ ഒരു ക്ലിപ്പിന്റെ സഹായത്തോടെ ബ്ലെയ്ഡും ചീർപ്പും തമ്മിൽ എങ്ങനെ ബന്ധിപ്പിക്കാം എന്ന് അദ്ദേഹം കാണിച്ചു തരുന്നു. മുടി വെട്ടാനുള്ളഈ പ്രത്യേകതരം കത്തി ഉണ്ടാക്കിയതിനു ശേഷം അദ്ദേഹം മുടി ചീകുകയാണ്. അപ്പോൾ ഓട്ടോമാറ്റിക്ആയി മുടി മുറിഞ്ഞു വരുന്നത് നമുക്ക് വീഡിയോയിൽ കാണാം.\nകൊറോണവൈറസ് വ്യാപനത്തെ തുടർന്ന് ഇന്ത്യയിൽ ലോക്ക്ഡൗൺ പ്രഖ്യാപിച്ച സമയത്താണ് ഈ വീഡിയോ സോഷ്യൽ മീഡിയയിൽ ഷെയർ ചെയ്യപ്പെട്ടത്. ആ സമയത്ത് ബാർബർ ഷോപ്പുകളും ഹെയർ സലോണുകളുമെല്ലാം അടച്ചിരുന്നത്കൊണ്ട് മിക്കവാറും ആളുകൾ വീട്ടിലിരുന്ന് തന്നെ മുടി വെട്ടേണ്ടി വന്ന സാഹചര്യത്തിലായിരുന്നു. സോഷ്യൽ മീഡിയ ഉപയോക്താക്കളുടെ ഇടയിൽ ദമ്പതികൾ പരസ്പരം മുടി വെട്ടിക്കൊടുക്കുന്നത് പോലെയുള്ള കാര്യങ്ങൾ ട്രെൻഡിങ് ആയി മാറിയ ഒരു കാലഘട്ടം കൂടിയായിരുന്നു അത്.\nFirst published: April 06, 2021, 10:45 IST


ഇന്ത്യന് മാര്‍ക്കറ്റില് ജിങ്കന് പൊള്ളുന്ന വില, ക്ലബുകള്‍ക്ക് ഉറക്കമില്ലാ രാവുകള്\nസന്ദേഷ് ജിങ്കന് കേരള ബ്ലാസ്റ്റേഴ്സ് വിട്ടത് ഫുട്ബോള് ലോകത്തെ മുഴുവന് അമ്പരപ്പിച്ച വാര്‍ത്തകളില് ഒന്നായിരുന്നു. ഐഎസ്എല് തുടക്കം മുതല് ബ്ലാസ്റ്റേഴ്സ് ജഴ്സി അണിഞ്ഞ ഈ വിശ്വസ്ത താരം പെട്ടെന്നൊരു സുപ്രഭാതത്തില് ക്ലബ് വിടുന്നത് അത്രപെട്ടെന്നൊന്നും ഉള്‍കൊള്ളാന് ബ്ലാസ്റ്റേഴ്സിനെ സ്നേഹിക്കുന്നവര്‍ക്കും കഴിയുമായിരുന്നില്ല.\nഎന്നാല് സംഭവിക്കേണ്ടതെല്ലാം സംഭവിച്ചു. മാന്യമായ രീതിയില് ക്ലബും ജിങ്കനും കൈകൊടുത്ത് പിരിഞ്ഞു. ഇനി ജിങ്കന് എങ്ങോട്ടാണെന്നാണ് ഫുട്ബോള് ലോകം ഉറ്റുനോക്കുന്നത്.\nഐഎസ്എല് ഉപേക്ഷിച്ച് വിദേശ ക്ലബില് കളിയ്ക്കാന് ജിങ്കന് ട്രയലിന് പോകുന്നുവെന്നാണ് ഇതുവരെ കേട്ട റിപ്പോര്‍ട്ടുകള്. ഇക്കാര്യത്തില് കൃത്യമായ തെളിവുകളൊന്നും പുറത്ത് വന്നിട്ടില്ല. എന്നാല് വിദേശ ടീമിന്റെ ഭാഗമാകാനുളള ആഗ്രഹം ഇതിനോടകം തന്നെ ജങ്കന് പ്രകടിപ്പിച്ചും കഴിഞ്ഞു. പക്ഷെ കൊറോണ വൈറസിന്റെ പ്രത്യഘാതങ്ങള് ലോകം മുഴുവന് വ്യാപിച്ചിരിക്കെ വിദേശ ലീഗില് അടുത്ത സീസണില് ജിങ്കന് പന്തുതട്ടുക പ്രയാസകരമായിരിക്കും. പല രാജ്യത്തും ലീഗുകള് പാതിവഴിയില് നില്‍ക്കെ വിദേശ ക്ലബില് ജിങ്കന് ചേക്കേറാന് കഴിഞ്ഞുകൊള്ളണമെന്നില്ല.\nഇതോടെ മറ്റൊരു ഐഎസ്എല് ക്ലബിലേക്ക് ജിങ്കന് ചേക്കേറാനുളള സാധ്യതയാണ് മുന്നില് നില്‍ക്കുന്നത്. ഐഎസ്എല് ട്രാന്‍സ്ഫര് മാര്‍ക്കറ്റില് 26കാരനായ ജിങ്കനെ സംബന്ധിച്ച് ഏറെ സാധ്യതകളാണ് നിലവില് ഇപ്പോഴുളളത്. ജിങ്കനെ ഏതുവിധേനയും സ്വന്തമാക്കാന് ആറോളം ഐഎസ്എല് ക്ലബുകള് ഒരോ ദിവസവും കരുക്കള് നീക്കികൊണ്ടിരിക്കുകയാണ്.\nഇന്ത്യന് ഫുട്‌ബോളിലെ പുതിയ പോളിസിയാണ് ജിങ്കനെ സ്വന്തമാക്കാന് ടീമുകള് മത്സരിക്കാനുളള പ്രധാന കാരണം. 2021-22 സീസണ് മുതല് 3+1 വിദേശ താരങ്ങള് മാത്രമാണ് ഐഎസ്എല്ലിലിലെ ഓരോ ടീമിലും കളിക്കളത്തിലുണ്ടാകുക. ഇതോടെ ജിങ്കനെ പോലുളള ഇന്ത്യന് സൂപ്പര് താരങ്ങള്‍ക്ക് വലിയ സാധ്യതയാണ് തുറക്കപ്പെടുന്നത്.\nനിലവില് പ്രതിരോധത്തില് രണ്ട് വിദേശതാരങ്ങളെ വെച്ചാണ് ആറോാളം ക്ലബുകള് മത്സരത്തിനിറങ്ങുന്നത്. വിദേശ താരങ്ങളുടെ എണ്ണം വെട്ടികറക്കുമ്പോള് പ്രതിരോധത്തില് കൂടുതല് ഇന്ത്യന് താരങ്ങളെ ഐഎസ്എല് ക്ലബുകള്‍ക്ക് ആശ്രയിക്കേണ്ടി വരും എന്നാല് മാത്രമേ മധ്യനിരയിലും മുന്നേറ്റ നിരയിലുമെല്ലാം കൂടുതല് വിദേശ താരങ്ങളെ കളിപ്പിക്കാനാകുക.\nഇതോടെ ജിങ്കനെ പോലൊരു ഇന്ത്യന് പ്രതിരോധ താരം ടീമിലുണ്ടാകുക എന്നത് ഓരോ ക്ലബുകളുടേയും ആവശ്യവും ആയി മാറും. ജിങ്കനെ എന്ത് വിലകൊടുത്തും സ്വന്തമാക്കാന് ഐഎസ്എല് ക്ലബുകള് ഒരുങ്ങന്നതിന് പിന്നിലെ രഹസ്യവുമിതാണ്.


സഭാ തർക്കത്തിൽ കേന്ദ്രം ഓർത്തഡോക്സ് സഭയ്ക്കൊപ്പം: മന്ത്രി വി. മുരളീധരൻ | Malankara Orthodox TV\nകോട്ടയം∙ സഭാ തർക്കത്തിൽ കേന്ദ്ര സർക്കാരിന്റെ പിന്തുണ ഓർത്തഡോക്സ് സഭയ്ക്കെന്നു കേന്ദ്രമന്ത്രി വി. മുരളീധരൻ പറഞ്ഞു. നീതിക്കായുള്ള പോരാട്ടത്തിൽ ബിജെപി ഓർത്തഡോക്സ് സഭയ്‌ക്കൊപ്പം. ഓർത്തഡോക്സ് സഭയോടു സംസ്ഥാന സർക്കാർ പക്ഷപാതപരമായി പെരുമാറുന്നു. സെമിത്തേരി വിഷയത്തിൽ സംസ്ഥാനത്തെ ഇരു മുന്നണികളും സഭയെ പ്രതിരോധത്തിലാക്കി. മുരളീധരൻ പറഞ്ഞു.\nകുറിച്ചിയിൽ പരിശുദ്ധ ബസേലിയോസ് ഗീവർഗീസ് ദ്വിതീയൻ ബാവായുടെ കാതോലിക്കാ സ്ഥാനാരോഹണത്തിന്റെ വാർഷിക ആഘോഷ സമ്മേളനം ഉദ്ഘാടനം ചെയ്യുകയായിരുന്നു വി. മുരളീധരൻ.


Sanal Kumar Sasidharan About Covid 19 Test, കടുത്ത പനിയും ശരീര വേദനയുമായിരുന്നു, കൊവിഡ് ടെസ്റ്റ് ചെയ്യാൻ കാത്തിരുന്നത് രാത്രി 10 മണിവരെ, - Malayalam Filmibeat\n| Updated: Sunday, July 5, 2020, 16:07 [IST]\nകൊറോണ വൈറസ് വ്യാപനം ജനജീവിതം ആകെ താറുമാറാക്കിയിരിക്കുകയാണ്. പോസിറ്റീവ് കേസുകൾ ദിനംപ്രതി കൂടുകയാണ് ജനങ്ങളുടെ സംരക്ഷണത്തിനായി സർക്കാരും ആരോഗ്യവിദഗ്ധരും കൂടെ തന്നെയുണ്ട്. കേരളത്തിലെ കൊവിഡ് മാതൃക ലോകത്ത് തന്നെ വലിയ ചർച്ച വിഷയമാണ്.\nസംസ്ഥാനത്ത് കൊവിഡിന് മികച്ച ചികിത്സ നൽകുമ്പോഴും പതുങ്ങി ഇരിക്കുന്ന ആ വിപത്തിനെ കുറിച്ച് സംവിധായകൻ സനൽ ശശിധരൻ. സംസ്ഥാനത്ത് കൊവിഡ് കൈകാര്യം ചെയ്യുന്നതിൽ നിലവിലെ രീതി തുടർന്നാൽ കാത്തിരിക്കുന്നത് വലിയ ദുരന്തമാണെന്ന് സംവിധായകൻ പറയുന്നു. തനിയ്ക്കുണ്ടായ അനുഭവം പങ്കുവെച്ചു കൊണ്ടായിരുന്നു സംവിധായകന്റെ വെളിപ്പെടുത്തൽ. കൊവിഡ് ടെസ്റ്റ് നടത്താൻ പോയപ്പോഴുണ്ടായ സംഭവം തന്റെ ഫേസ്ബുക്ക് പേജിൽ തുറന്ന് എഴുതിയിരിക്കുകയാണ് അദ്ദേഹം.\nഎന്തായാലും ദിശയിൽ വിളിച്ചറിയിക്കാമെന്ന് കരുതി വിളിച്ചു. ട്രാവൽ ഹിസ്റ്ററിയുണ്ടോ എന്ന് അവർ ചോദിച്ചു. എനിക്ക് ഇടയ്ക്കൊരു ദിവസം ഓട്ടോറിക്ഷയിൽ യാത്രചെയ്യേണ്ടിവന്നിരുന്നു. അതിന്റെ പേരിൽ ആരെങ്കിലും വിളിച്ചോ എന്ന് ചോദിച്ചു. ഇല്ല എന്ന് പറഞ്ഞു. എന്നാൽ കുഴപ്പമില്ല.\nഇസഞ്ജീവനിയിൽ കയറി ഡോക്ടറെ കാണാൻ പറഞ്ഞു. ഡോക്ടർ വൈറൽ ഫിവറിനുള്ള മരുന്നു തന്നു. ദിശയിൽ വീണ്ടും വിളിച്ച് കോവിഡ് ടെസ്റ്റ് ചെയ്യാൻ ഡോക്ടർ പറഞ്ഞതായിൽ പറയാനും പറഞ്ഞു. വീണ്ടും ദിശയിൽ വിളിച്ചു. വീണ്ടും പഴയ ചോദ്യങ്ങൾ ട്രാവൽ ഹിസ്റ്ററി ഇല്ലെങ്കിൽ കോവിഡ് അല്ല എന്ന് പറഞ്ഞു. എന്തായാലും അടുത്തുള്ള സർക്കാർ ആശുപത്രിയിലെ ഫിവർ ക്ലിനിക്കിൽ പോകാൻ പറഞ്ഞു. ഞാൻ നേരെ തിരുവനന്തപുരം ജനറൽ ഹോസ്പിറ്റലിലെ കൊവിഡ് ഒപിയിൽ പോയി. പേരു കൊടുത്ത് കാത്തിരുന്നു.\nഒരു ടാർപോളിൻ വലിച്ചുകെട്ടിയിട്ടുള്ളതിനു താഴെ ഏതാണ്ട് മുപ്പത് മുപ്പത്തഞ്ചോളം ആളുകൾ കാത്തിരിക്കുന്നു. ഒരാളുടെ വിവരം ശേഖരിക്കാൻ തന്നെ അരമുക്കാൽ മണിക്കൂർ എടുക്കുന്നു. എല്ലാവരും മാസ്ക് ഒക്കെ വെച്ചിട്ടുണ്ടെങ്കിലും പലരും തുപ്പാൻ മുട്ടുമ്പോൾ മാസ്ക് താഴ്ത്തി വിശാലമായി തുപ്പുന്നു, തുമ്മുന്നു. വൈകിട്ട്7മണിക്ക് പോയ ഞാൻ 10 മണിവരെ കാത്തിരുന്നു. പലരുടെയും പേരു വിളിക്കുമ്പോൾ അവർ ഇല്ല. കാത്തിരുന്നു മടുത്തിട്ട് തിരികെ പോയതാണ്. പത്തേകാൽ ആയപ്പോൾ ഞാൻ എന്റെ ഊഴം എപ്പൊഴായിരിക്കും എന്ന് ചോദിച്ചു. കടലാസു കെട്ടിന്റെ ഒരു കുന്ന് തുരന്ന് എന്റെ പേരു കണ്ടുപിടിച്ചിട്ട് ഒരു ഡോക്ടർ നിസഹായതയോടെ പറഞ്ഞു. "7 മണീക്ക് വന്നിട്ടാണോ ചേട്ടാ?" അപ്പോൾ അടുത്തിരിക്കുന്ന ഒരാൾ പറഞ്ഞു "ഞാൻ രണ്ടു മണിക്ക് വന്നതാണ്". പിന്നെ അവിടെ നിന്നിട്ട് കാര്യമുണ്ടെന്ന് തോന്നിയില്ല.\nഒരു പക്ഷേ സാധാരണ വൈറൽ ഫിവർ വല്ലതും ആണെങ്കിൽ തന്നെ എട്ടും പത്തും മണിക്കൂർ ഇത്രയധികം പനിയുള്ള ആളുകൾക്കിടയിൽ ഇരുന്നാൽ അസുഖം വന്നോളും. സ്റ്റാഫുകളുടെ കുറവും അവർക്ക് ഇത്രയധികം ആളുകളെ കൈകാര്യം ചെയ്യാനുള്ള ബുദ്ധിമുട്ടും ഒക്കെ മനസിലാക്കാവുന്നതേ ഉള്ളു. പക്ഷേ എന്തുകൊണ്ട് ഒരു ഓൺലൈൻ രെജിസ്ട്രെഷൻ സിസ്റ്റത്തിലൂടെയോ മറ്റോ ടൈം സ്ലോട്ട് കൊടുത്ത് രോഗികളുടെ കാത്തിരുപ്പ് സമയം ഒഴിവാക്കിക്കൂടാ. എനിക്ക് മനസിലാവുന്നില്ല. കേരളം കോവിഡ് കൈകാര്യം ചെയ്യുന്നതേക്കുറിച്ച് പൊതുവേ നല്ല മതിപ്പാണ്. പക്ഷേ റിയാലിറ്റി അങ്ങനെ അല്ലെന്ന് എനിക്കിന്നലെ മനസിലായി. ഇതാണ് അവസ്ഥ എങ്കിൽ വലിയ ദുരന്തം നമ്മെ കാത്തിരിക്കുന്നു എന്ന് പേടിക്കണം.\nSanal Kumar Sasidharan About Covid 19 Test


കേരളം ഒന്നാമതാണ്; അങ്ങനെയാകാന് യുപിയില് നിന്ന് ബിജെപിയെ തുരത്തണം'; യോഗിക്ക് മറുപടിയുമായി യെച്ചൂരി - Media Malayalam (മീഡിയ മലയാളം)\nHome India കേരളം ഒന്നാമതാണ്; അങ്ങനെയാകാന് യുപിയില് നിന്ന് ബിജെപിയെ തുരത്തണം’; യോഗിക്ക് മറുപടിയുമായി യെച്ചൂരി\nകേരളം ഒന്നാമതാണ്; അങ്ങനെയാകാന് യുപിയില് നിന്ന് ബിജെപിയെ തുരത്തണം’; യോഗിക്ക് മറുപടിയുമായി യെച്ചൂരി\nന്യൂഡല്‍ഹി: ഉത്തര്‍പ്രദേശ് കേരളം പോലെ ആകാതിരിക്കാന് ബിജെപിക്ക് വോട്ട് ചെയ്യണമെന്ന യുപി മുഖ്യമന്ത്രി യോഗി ആദിത്യനാഥിന്റെ പ്രസ്താവനക്കെതിരെ രൂക്ഷ വിമര്‍ശനവുമായി സിപിഎം ജനറല് സെക്രട്ടറി സീതാറാം യെച്ചൂരി.\nനീതി ആയോഗിന്റെ വികസന സൂചികയില് കേരളം ഒന്നാമത് ആണെന്നും കേരളത്തെപ്പോലെയാകാന് യുപി ബിജെപിയെ തുരത്തി ഓടിക്കണമെന്നും അദ്ദേഹം പറഞ്ഞു.\nവോട്ടര്‍മാര്‍ക്ക് പിഴവ് പറ്റിയാല് ഉത്തര്‍പ്രദേശ്, കശ്മീരോ കേരളമോ ബംഗാളോ ആയി മാറും എന്നായിരുന്നു യോഗി ആദിത്യനാഥിന്റെ വിദ്വേഷ പ്രസംഗം. യുപിയില് ആദ്യഘട്ട പോളിങ്ങ് ആരംഭിക്കുന്നതിന് തൊട്ടുമുമ്പാണ് യോഗിയുടെ വിവാദ പ്രസ്താവന.\nഭയരഹിതമായി ജീവിക്കാന് എല്ലാവരും ബിജെപിക്ക് വോട്ട് ചെയ്യണമെന്നും യോഗി ആവശ്യപ്പെട്ടു. ഉത്തര്‍പ്രദേശ് ബിജെപിയാണ് യോഗിയുടെ വിഡിയോ ട്വിറ്ററില് പങ്കുവച്ചത്. കഴിഞ്ഞ അഞ്ചു വര്‍ഷം സംസ്ഥാനത്ത് പല അദ്ഭുതങ്ങളും നടന്നുവെന്നും എന്തെങ്കിലും പിഴവ് നിങ്ങള്‍ക്കു സംഭവിച്ചാല് ഈ അഞ്ചു വര്‍ഷത്തെ പ്രയത്‌നവും വൃഥാവിലാകുമെന്നും യോഗി പറഞ്ഞു.\n‘എന്റെ അഞ്ചു വര്‍ഷത്തെ പരിശ്രമത്തിനുള്ള അനുഗ്രഹമാകും നിങ്ങളുടെ വോട്ട്. തീരുമാനമെടുക്കാനുള്ള സമയം സമാഗതമായിരിക്കുന്നു. എന്തെങ്കിലും പിഴവ് സംഭവിച്ചാല് യുപി, കശ്മീരോ കേരളമോ ബംഗാളോ പോലെ ആയി മാറും. ബിജെപിയുടെ ഇരട്ട എന്‍ജിന് സര്‍ക്കാര് പ്രതിബദ്ധതയോടെയും ആത്മാര്‍ഥതയോടെയുമാണ് പ്രവര്‍ത്തിച്ചത്. നിങ്ങള്‍ക്കത് കാണാനും അനുഭവിക്കാനും കഴിഞ്ഞിട്ടുണ്ട്’ യോഗി പറഞ്ഞു.\nKerala should be the first to expel\nthe BJP from UP '\nYechury replied to Yogi\nPrevious articleതുടരെ5കളിയില് ഗോള് വല കുലുക്കാതെ ക്രിസ്റ്റ്യാനോ, 13 വര്‍ഷത്തിനിടയില് ആദ്യം\nNext article‘അത് യുപിയിലെ ജനങ്ങളുടെ ആഗ്രഹം’- യോഗിക്ക് മറുപടിയുമായി പിണറായി


cfmoto announces new date for india launch | ഇന്ത്യന് വിപണിയില് സിഫ് മോട്ടോ അരങ്ങേറ്റം കുറിക്കുന്നത് നാല് മോഡലുകളുമായി | Mangalam\nSaturday 13 Jul 2019 02.53 PM\nനാല് മോഡലുകളുമായി ചൈനീസ് മോട്ടോര്‍സൈക്കിള് നിര്‍മാതാക്കളായ സിഫ് മോട്ടോ ഇന്ത്യന് വിപണിയില് അരങ്ങേറ്റം കുറിക്കും. ജൂലായ് 19ന് ബെംഗളൂരു കേന്ദ്രീകരിച്ച് പ്രവര്‍ത്തിക്കുന്ന എഎംഡബ്ല്യൂ മോട്ടോര്‍സൈക്കിള്‍സുമായി സഹകരിച്ചാണ് സിഎഫ് മോട്ടോ എത്തുന്നത്. മിഡില് വെയ്റ്റ് സെഗ്മെന്റില് 300 NK, 650NK, 650 MT, 650 GT എന്നീ നാല് മോഡലുകളാണ് സിഫ് മോട്ടോ ആദ്യ ഘട്ടത്തില് ഇന്ത്യയിലെത്തിക്കുന്നത്.\nഓസ്ട്രിയയില് ഡിസൈന് ചെയ്ത് ചൈനയില് നിര്‍മിച്ചവയാണ് ഈ നാല് മോഡലുകളും. ആദ്യ ഘട്ടത്തില് പൂര്‍ണമായും നിര്‍മിച്ച് ഇറക്കുമതി വഴിയാണ് സിഎഫ് മോട്ടോ മോഡലുകള് ഇന്ത്യന് വിപണിയിലെത്തുന്നത്. നാല് മോഡലുകളില് 300 എന്‍കെ മോഡലാണ് ഏറ്റവും ചെറിയ മോഡല്.\n292.4 സിസി സിംഗിള് സിലിണ്ടര് ലിക്വിഡ് കൂള്‍ഡ് എന്‍ജിനാണ് വാഹനത്തിന് കരുത്തേകുന്നത്. 33 ബിഎച്ച്പി പവറും 20.5 എന്‍എം ടോര്‍ക്കുമേകുന്നതാണ് ഈ എന്‍ജിന്. 650 എന്‍കെ സ്ട്രീറ്റ് ഫൈറ്ററും 650 എംടി അഡ്വഞ്ചര് ടൂററും 650 ജിടി സ്‌പോര്‍ട് ടൂറര് മോഡലുമാണ്. മൂന്നിലും 649 സിസി ട്വിന് സിലിണ്ടര് എന്‍ജിനാണുള്ളത്.\nസ്ട്രീറ്റ് ഫൈറ്റര് 650 എന്‍കെയിലെ 649 സിസി എന്‍ജിന് 60 ബിഎച്ച്പി പവറും 56 എന്‍എം ടോര്‍ക്കുമേകും. അഡ്വഞ്ചര് ടൂറര് 650 എംടിയില് 69 ബിഎച്ച്പി പവറും 62 എന്‍എം ടോര്‍ക്കും ലഭിക്കും. 650 ജിടിയില് 60 ബിഎച്ച്പി പവറും 58.5 എന്‍എം ടോര്‍ക്കുമേകും ഈ എന്‍ജിന്. മൂന്നിലും6സ്പീഡാണ് ഗിയര്‍ബോക്‌സ്. ലോഞ്ചിങ്ങിന് ശേഷം മാത്രമേ വാഹനങ്ങളുടെ വിലയെ കുറിച്ചുള്ള വിവരങ്ങള് പുറത്ത് വിടുകയുള്ളൂ


You are at:Home»രചനകൾ»ലേഖനങ്ങള്»ദൈവം ശാസ്ത്രത്തെ ചോദ്യം ചെയ്യുമ്പോൾ…\nBy ഓണ്‍ലൈൻ സ്കാൻ on\t September 30, 2013 ലേഖനങ്ങള്\nവിശ്വാസത്തെ പോലെ അല്ല, മറിച്ചു ശാസ്ത്രത്തെ ആർക്കും ചോദ്യം ചെയ്യാം. യുക്തിയിലും, വസ്തുതയിലും അധിഷ്‌ഠിതമായതും മനുഷ്യരുടെ സാമാന്യ ബോധത്തിനനുസരിച്ചു വളരെ വഴക്കത്തോടെ കൈകാര്യം ചെയ്യാൻ ശാസ്ത്രത്തെ പോലെ മറ്റു വിഷയങ്ങൾ വിരളം ആണ്. അത് അത് കൊണ്ടാണ് ഒരു പ്രകൃതി ദുരന്തം അല്ലെങ്കിൽ പ്രകൃത്യാ ഉള്ള അപൂര്‍വ്വത സംഭവിക്കുമ്പോൾ ശാസ്ത്രം എന്ത് ചെയ്യും എന്ന ചോദ്യം ഉന്നയിക്കപ്പെടുന്നത്.\nപറഞ്ഞു വരുന്നത് “അശനിപാതമായി ഉൽക്കകൾ; ശാസ്ത്രം എന്തുചെയ്യും?“ (ലേഖനം വായിക്കാൻ ഇവിടെ ക്ലിക്ക് ചെയ്യുക ) എന്ന തലക്കെട്ടിൽ ശ്രീ എ.വി. പോത്തനാട്ട് ശാലോം ടൈംസ് എന്ന വെബ്സൈറ്റിൽ ഏപ്രിൽ 2013 ഇൽ പ്രസിദ്ധീകരിച്ച ഒരു ലേഖനം അടുത്തിടെ വായിക്കാൻ ഇടയായി. മലയാള ഭാഷയിൽ ഉൾപ്പടെ ഉള്ള പത്രങ്ങൾ വളരെ അധികം ആകുലതയോടെ ചർച്ച ചെയ്ത ഒരു വിഷയം ആയിരുന്നു റഷ്യ എന്ന രാജ്യത്ത് 2013 ഫെബ്രുവരിയിൽ ഉണ്ടായ ഉൽക്ക വർഷം. സംഭവത്തെ തുടർന്ന് റഷ്യയിലെ ചെലിയാബിൻസ്‌ക് പട്ടണ പ്രദേശത്തു 1000ത്തിൽ അധികം ആളുകൾ മരണപ്പെട്ടതുൾപ്പടെ വൻ നാശ നഷ്ട്ടങ്ങൾ ആണ് ഉണ്ടായത്.\nഇത്രയും അപകടം വരുത്തി വച്ച ഒരു പ്രകൃതി ദുരന്തം സംഭവിക്കുന്നത് മുൻകൂട്ടി അറിഞ്ഞു വേണ്ട നടപടികൾ സ്വീകരിക്കാൻ ശാസ്ത്രത്തിനു കഴിഞ്ഞില്ല എന്നും ശാസ്ത്രത്തിന്റെ അറിവ് വെറും നാല് ശതമാനം മാത്രമാണെന്നും അദ്ദേഹം അടിവരയിട്ടു പറയുന്നു. വൈദ്യ ശാസ്ത്രത്തെയും ലേഖകൻ ആവശ്യാനുസരണം “വിശകലനം” ചെയ്യുന്നുണ്ട്. എന്തായാലും ഉൽക്കാ പതനവും ആയി ബന്ധപ്പെട്ട വീക്ഷണം ആണ് കൗതുകകരം ആയി തോന്നിയത്.\nറഷ്യയിൽ നടന്ന “അപകടകരമായൊരു സംഭവം മുൻകൂട്ടി പ്രവചിക്കാനാവാതെപോയതിന്റെ ജാള്യതയിലായിരുന്നു ശാസ്ത്രലോകം.” എന്ന വിവരണം തികച്ചും തെറ്റാണ്. സൈൻറ്റിഫിക് അമേരിക്കൻ എന്ന മാസിക നടത്തിയ അന്വേഷണത്തിൽ രണ്ടു റഷ്യൻ ഇൻഫ്രാസൗണ്ട് കേന്ദ്രങ്ങൾ ഉൽക്കാ പതനത്തെ കുറിച്ച് കൃത്യം ആയി ശാസ്ത്ര ലോകത്തിനു വിവരം നല്ക്കിയിരുന്നു. വൻ സ്‌ഫോടനങ്ങൾക്ക് മുന്നേ ഉണ്ടാവുന്ന വളരെ നേർത്ത തരംഗദൈര്‍ഘ്യം കണ്ടെത്തുന്നതിനായി ലോകത്തിന്റെ വിവധ ഭാഗങ്ങളിൽ അന്തർ ദേശീയ ധാരണയനുസരിച്ച് ഇത്തരത്തിലുള്ള വിവിധ കേന്ദ്രങ്ങൾ പ്രവർത്തിക്കുന്നുണ്ട്. അണു വിസ്ഫോടനം പോലെ ഉള്ള മാരക പൊട്ടിത്തെറികൾ കണ്ടെത്തുന്നതിനായാണ് ഈ കേന്ദ്രങ്ങൾ സ്ഥാപിക്കപ്പെട്ടിട്ടുള്ളത്. 300 കിലോടണ് ശക്തിയിൽ ആണ് ഉൽക്കാ പതനം ഉണ്ടാവുകയെന്നും അതിന്റെ വ്യാപ്തി 1908 ൽ തുഗുസ്ക്കയിൽ നടന്ന പതനത്തെക്കാൾ വലുതാവുമെന്നും ശാസ്ത്ര ലോകം വിലയിരുത്തിയിരുന്നു.\nഎന്ത് കൊണ്ട് ഉൽക്ക പതനം ഉണ്ടാവുന്നു എന്നത് ശാസ്ത്രാന്വേഷികളെ സംബന്ധിച്ച് വളരെ ജിജ്ഞാസ ഉണ്ടാക്കുന്ന ചോദ്യമാണ്. പല വിധ കാരണങ്ങളാൽ ഉൽക്കാ പതനം ഉണ്ടാവാം എന്ന് ശാസ്‌ത്രപഠിതാക്കൾ കരുതി പോരുന്നു. ഇതിൽ പ്രധാനമായ കാരണം കോസ്മിക് മൂലധാതുക്കൾ മറ്റു ഗ്രഹങ്ങളുടെയോ ഭൂമിയുടെയോ ഗുരുത്വാകര്‍ഷണ വലയം ഭഞ്‌ജിചു പുറത്തു കടക്കുന്നതോടെ അവയുടെ ഭാരം വർധിക്കുക്കയും അവ ഭൂമിയിൽ വന്നു പതിക്കുകയും ചെയ്യുന്നു എന്നാണു. കരയിൽ വളരെ അപൂർവ്വം ആയി മാത്രമേ ഉൽക്കാ പതനം സംഭാവിക്കാർ ഉള്ളൂ. ശാസ്ത്ര ലോകത്തിന്റെ നിരീക്ഷണത്തിൽ ഭൂമിയിൽ പതിക്കുന്നത് ഉൽക്കകളിൽ എഴുപതു ശതമാനവും വീഴുന്നത് കടലിൽ ആണ്. മേൽ വിശേഷിപ്പിച്ച ലേഖനത്തിൽ പറഞ്ഞ പോലെ “മനുഷ്യൻ സ്വന്തം ബുദ്ധിയിലും കഴിവിലും കൂടുതൽ ആശ്രയിക്കുന്നത് കൊണ്ടാണ്” ഇത്തരം പ്രതിഭാസങ്ങൾ ഉണ്ടാവുന്നത് എന്ന വിലയിരുത്തൽ യുക്തി സഹജമായി ചിന്തിക്കുമ്പോൾ നില നിൽക്കാത്ത വസ്തുതയാണ്.\nഅടുത്ത ചോദ്യം ഇതെല്ലാം അറിയാമായിരുന്നെങ്കിൽ എന്ത് കൊണ്ട് തടയാൻ സാധിച്ചില്ല എന്നതാണ്. ശാസ്ത്രവും, വിശ്വാസവും രണ്ടു തലത്തിൽ ആണ് പ്രവർത്തിക്കുന്നത്. ശാസ്ത്രം കാര്യങ്ങളെ നിരീക്ഷിച്ചും, പരീക്ഷിച്ചും കാരണങ്ങൾ സഹിതം വിലയിരുത്തൽ നടത്തുകയും തെറ്റ് എന്ന് തോന്നുമ്പോൾ തിരുത്തുന്ന ഒരു പ്രക്രിയ ആണ്. അതെ സമയം വിണ്ണിൽ നിന്ന് ഒരു രക്ഷകൻ വന്നു തങ്ങളെ രക്ഷിക്കുമെന്നും വിശ്വാസികൾ കരുതി പോരുന്നു. രണ്ടാമത് പറഞ്ഞതിന് പ്രത്യേക യുക്തി ബലം ഒന്നും വേണ്ട. അന്നത്തെ ഉൽക്കാ സ്ഫോടനത്തിൽ ഏകദേശം 1000 ത്തിൽ അധികം പേര് മരിച്ചതായാണ് കണക്കാക്കുന്നത്. അതിൽ വിശ്വാസികളും പെടും. ഒരു രക്ഷകനും അവരെ ദുരന്തത്തിൽ നിന്ന് കര കയറ്റിയില്ല എന്നത് പോലെ ഉള്ള ബാലിശ ചോദ്യം മാത്രമാണത്.\nശാസ്ത്ര ലോകത്തിന്റെ നിഗമത്തിൽ എല്ലാ 50 വർഷം കൂടുമ്പോഴും ഭൂമിയിൽ ഇത്തരത്തിൽ വൻ സ്ഫോടന ശേഷിയുള്ള ഉൽക്കാ പതനങ്ങൾക്ക് സാധ്യതയുണ്ട്. ശാസ്ത്ര ലോകത്തിന്റെ ആദ്യ വിലയിരുത്തൽ പ്രകാരം ഏകദേശം 100 വർഷം എന്നതായിരുന്നു. പിന്നീടുള്ള പഠനങ്ങൾ അത് തിരുത്തുകയും കേവലം 50 വർഷത്തിൽ ഇത്തരം പ്രകൃതിവിശേഷ ങ്ങൾ നടക്കാം എന്ന് നിരീക്ഷിക്കുക്കയുണ്ടായി. ജവവാസ കേന്ദ്രങ്ങളിൽ എന്ന് മാത്രം അല്ല ഭൂമിയിലെ തന്നെ ജനവാസമില്ലാത്ത മരുഭൂമികൾ, മഞ്ഞു മൂടപ്പെട്ട കേന്ദ്രങ്ങൾ, സമുദ്രം എല്ലായിടത്തും ഇത് പതിക്കാവുന്നത്തെ ഉള്ളൂ.\nഉൽക്കാ പതനത്തിന്റെ യു ട്യൂബിൽ പ്രചരിക്കുന്ന വീഡിയോ കാണാൻ താഴെ കാണുന്ന ലിങ്കിൽ ക്ലിക്ക് ചെയ്യുക


മിസ്റ്റർ കേജ്‌രിവാൾ, ഇനിയെങ്കിലും നിങ്ങൾക്ക് ഷഹീൻ ബാഗ് സന്ദർശിച്ചുകൂടെ?-Mr Kejriwal, Delhi is done and dusted, shouldn’t you visit Shaheen Bagh now?\nWritten By Saba Rahman\nUpdated: February 13, 2020 6:21:56 pm\nപ്രിയപ്പെട്ട അരവിന്ദ് കേജ്‌രിവാൾ,\nഡൽഹി നിയമസഭാ തിരഞ്ഞെടുപ്പിലെ നിങ്ങളുടെ ഗംഭീര വിജയത്തിന് അഭിനന്ദനങ്ങൾ. ധ്രുവീകരണത്തിനെതിരെ ദേശീയ തലസ്ഥാനം ഇന്നുവരെ കണ്ടതിൽ ഏറ്റവും ശക്തമായ പ്രചരണമായിരുന്നു നിങ്ങളുടേതെന്ന് ഉറപ്പാണ്. വിദ്യാഭ്യാസം, ആരോഗ്യം, ശുചിത്വം, വൈദ്യുതി, കറയറ്റ ഭരണം എന്നീ വിഷയങ്ങളിൽ നിങ്ങൾ എങ്ങനെ ശ്രദ്ധ കേന്ദ്രീകരിച്ചുവെന്നത് പ്രശംസനീയമാണ്.\nഎന്നെ സംബന്ധിച്ചിടത്തോളം, നിങ്ങളുടെ പ്രചാരണത്തിൽ നിങ്ങൾ നേരിട്ടതും ഷഹീൻ ബാഗിലെ പ്രതിഷേധിക്കുന്ന സ്ത്രീകൾ അഭിമുഖീകരിക്കുന്നതും തമ്മിലുള്ള സമാനതകൾ വ്യക്തമല്ല.\nനിങ്ങളെ “തീവ്രവാദി” എന്നും “ദേശവിരുദ്ധൻ” എന്നും വിളിക്കുമ്പോൾ, നിങ്ങളുടെ നഗരത്തിലെ മുസ്‌ലിം പ്രദേശമായ ഷഹീൻ ബാഗിൽ പൗരത്വ ഭേദഗതി നിയമത്തിനും ദേശീയ പൗരത്വ രജിസ്റ്ററിനും എതിരെ പ്രതിഷേധിക്കുന്നതിന്റെ ഭാഗമായി വഴി തടയുന്നവരെ പൈശാചികവത്ക്കരിക്കുകയാണ്. അവിടെ ‘പാക്കിസ്ഥാൻ’ എന്ന് വിളിക്കപ്പെടുന്നു. പ്രതിഷേധക്കാരെ പണം കൊടുത്ത് ഇറക്കിയതാണെന്ന് പറയുന്നു. അവർ വീട്ടിൽ കയറി നിങ്ങളുടെ അമ്മമാരെയും സഹോദരിമാരെയും ബലാത്സംഗം ചെയ്യുന്നു എന്ന് പറയുന്നു.\nഎന്നാൽ നിങ്ങളെ പോലെ തന്നെ ഷഹീൻ ബാഗും അവരുടെ ലക്ഷ്യത്തിൽ ശ്രദ്ധ കേന്ദ്രീകരിക്കുകയും ബിജെപിയുടേയും ഒരു വിഭാഗം മാധ്യമങ്ങളുടേയും നിരന്തരമായ ആക്രമണങ്ങൾക്ക് മുന്നിൽ മുട്ടുമടക്കാതിരിക്കുകയും ചെയ്തു. എതിരാളികളുടെ ഭാഷ സംസാരിക്കാനോ തങ്ങൾക്കോ ജാമിയയിലെ വിദ്യാർഥികൾക്കോ നേരെ പാഞ്ഞുവന്ന വെടിയുണ്ടകളോട് പ്രതികരിക്കാനോ അവർ തുനിഞ്ഞില്ല. പകരം കലകൊണ്ടും കവിതകൊണ്ടും പൂക്കൾകൊണ്ടും ആ കുപ്രസിദ്ധമായ ‘ബിരിയാണി’ പരാമർശത്തിനു മറുപടി നൽകി അവർ സമാധാനപരമായി പ്രതിഷേധിച്ചു.\nപാർലമെന്റിൽ നിങ്ങൾ സി‌എ‌എയ്‌ക്കെതിരെ വോട്ടുചെയ്‌തുവെങ്കിലും, തിരഞ്ഞെടുപ്പിൽ ഈ വിവാദ നിയമത്തെ വെല്ലുവിളിക്കില്ലെന്ന് നിങ്ങൾ തീരുമാനിച്ചു. നിങ്ങളുടെ റാലികളിലും അഭിമുഖങ്ങളിലും ഷഹീൻ ബാഗിനെ പരാമർശിക്കുന്നത് ഒഴിവാക്കുമ്പോഴും വഴിതടയുന്നവർ ബുദ്ധിമുട്ടുകൾ ഉണ്ടാകുന്നു എന്ന് പറയുമ്പോഴും ‘വെള്ളം-വൈദ്യുതി’ നൽകാമെന്ന നിങ്ങളുടെ രാഷ്ട്രീയത്തിന് ഈ പ്രതിഷേധക്കാർ അംഗീകരിക്കുന്നുണ്ട്. രണ്ടു മണിക്കൂറിനുള്ളിൽ റോഡ് ഒഴിപ്പിക്കുമെന്ന് ആഭ്യന്തര മന്ത്രിയെ പരിഹസിച്ചുകൊണ്ട് നിങ്ങൾ പറഞ്ഞു.\nവാസ്തവത്തിൽ, ഷഹീൻ ബാഗുമായി ഇടപഴകാൻ നിങ്ങൾ വിസമ്മതിച്ചപ്പോഴും, നിങ്ങൾക്കും ഷഹീൻ ബാഗിനും വളരെയധികം സാമ്യതകളുണ്ടെന്ന് നിങ്ങൾ മനസ്സിലാക്കിയിട്ടുണ്ടോ?\nരാഷ്‌ട്രീയ രംഗത്തേക്ക് നിങ്ങളെ നയിച്ച നിങ്ങളുടെ ആക്ടിവിസവും ഷഹീൻ ബാഗിലെ സ്ത്രീകളുടെ ആവശ്യങ്ങളും ഒന്നു തന്നെയാണ്. നിങ്ങളെ പോലെ കറയറ്റ രാഷ്ട്രീയം, പൊതുജീവിതത്തിലെ സുതാര്യത, രാഷ്ട്രീയ ഉത്തരവാദിത്തം, ദരിദ്ര അനുകൂല ഗവൺമെന്റ് എന്നിവയ്ക്കാണ് അവരും നിലകൊള്ളുന്നത്. ഒരു ആർടിഐ ആക്ടിവിസ്റ്റിൽനിന്നും രാഷ്ട്രീയക്കാരനാകുകയും മഗ്‌സേസെ അവാർഡ് നേടുകയും ചെയ്തിട്ടുള്ള നിങ്ങൾ ഷഹീൻ ബാഗിലെ റിബൽ ആയ സ്ത്രീകളെ പോലെ തന്നെയാണ്.\n2014 ജനുവരിയിലെ ഒരു തണുത്ത രാത്രിയിലെ നിങ്ങളുടെ ഒരു മറക്കാനാത്ത ചിത്രമുണ്ട്. റിപ്പബ്ലിക് ഡേ ദിനത്തോട് അനുബന്ധിച്ച് ഡൽഹിയിൽ കനത്ത സുരക്ഷ ഏർപ്പെടുത്തിയിരുന്ന സമയത്ത് ഡൽഹിയുടെ തെരുവിൽ നിങ്ങളുടെ കാറിനടുത്ത് ഒരു പുതപ്പിനടിയിൽ നിങ്ങൾ കിടന്നുറങ്ങുന്ന ചിത്രം. ഒരു റെയ്ഡിന് നിയമന്ത്രിയുമായി സഹകരിക്കാത്തതിന്റെ പേരിൽ ഡൽഹിയിലെ മുഖ്യമന്ത്രി എന്ന നിലയിൽ നിങ്ങൾ പൊലീസിനെതിരെ പ്രതിഷേധിക്കുകയായിരുന്നു. മറ്റൊരു ജനപ്രിയചിത്രം 2018ലേതായിരുന്നു. ലെഫ്റ്റനന്റ് ഗവർണറുടെ ഓഫീസിന്റെ സ്വീകരണ മുറിയിൽ നടന്ന ധർണയിൽ നിങ്ങളും നിങ്ങളുടെ സഹപ്രവർത്തകരും ഒരു ഒരു സോഫയിൽ കിടക്കുന്നതായിരുന്നു അത്.\nപ്രതിഷേധിക്കാൻ നിങ്ങൾക്കുണ്ടായിരുന്ന, ഇപ്പോഴും ഉള്ള അതേ അവകാശം ഷഹീൻ ബാഗിനുമില്ലേ? രേഖകൾ കാണിക്കില്ലെന്ന് ഷഹീൻ ബാഗ് പറയുമ്പോൾ, കോൺഗ്രസ് സർക്കാരിനെതിരായ നിങ്ങളുടെ ആവേശകരമായ പ്രക്ഷോഭങ്ങളെക്കുറിച്ച് ഓർമ്മയില്ലേ? 2012 ൽ നിങ്ങൾ ഡൽഹിയിൽ വൈദ്യുതി-ജല സത്യാഗ്രഹം ആരംഭിച്ചപ്പോൾ ബില്ലുകൾ അടയ്ക്കരുതെന്ന് ജനങ്ങളെ ഉദ്‌ബോധിപ്പിച്ചത് ഓർമയില്ലേ?\nസി‌എ‌എയ്ക്കും എൻ‌ആർ‌സിക്കുമെതിരെ വ്യക്തമായ നിലപാട് സ്വീകരിച്ചത് കോൺഗ്രസാണ്, ആം ആദ്മി പാർട്ടിയല്ലെന്നോർക്കുക. കോൺഗ്രസിലെ ചില മുതിർന്ന നേതാക്കൾ പ്രതിഷേധ സ്ഥലം സന്ദർശിച്ചു. എന്നാൽ ബിജെപ്പിക്ക് മെച്ചപ്പെട്ട പ്രകടനം കാഴ്ചവയ്ക്കാനുള്ള അവസരമൊരുക്കി ഡൽഹി തിരഞ്ഞെടുപ്പിനെ ത്രികോണ മത്സരമാക്കി മാറ്റുന്നില്ലെന്ന് ഷഹീൻ ബാഗ് ഉറപ്പുവരുത്തി.\nഎന്നിട്ടും ഫെബ്രുവരി 11ന് ഷഹീൻ ബാഗ് നിലകൊള്ളുന്ന ഓഖ്‌ലയിൽ നിങ്ങളുടെ സ്ഥാനാർഥി വലിയ ഭൂരിപക്ഷത്തോടെ വിജയിച്ചു. ഡൽഹിയിലൊട്ടാകെയുള്ള മുസ്ലിം ജനത നിങ്ങൾക്ക് വോട്ട് ചെയ്തെന്ന് രാഷ്ട്രീയ നിരീക്ഷകർ പറയുന്നു. വെറും വോട്ട് ബാങ്ക് ആയി കണക്കാക്കപ്പെടുകയും മനുഷ്യത്വരഹിതമായി പരിഗണിക്കപ്പെടുകയും ചെയ്യുന്ന അവസ്ഥയിൽ ഷഹീൻ ബാഗിലെ ജനങ്ങൾ മടുത്തുവെന്ന് ഞാൻ പറയട്ടെ. അവർ നിരന്തരം അടിവരയിടുന്നതുപോലെ, അവരുടെ പോരാട്ടം വോട്ട് രാഷ്ട്രീയത്തിന് മുകളിലാണ്.\nനിങ്ങൾ ഇപ്പോൾ ഒരു ഭരണാധികാരിയുടെ പ്രതിച്ഛായ വളർത്തിയെടുക്കാൻ ശ്രമിക്കുന്നുണ്ടാകാം, പക്ഷേ അഴിമതിക്കെതിരായ പ്രതിഷേധ പ്രസ്ഥാനമാണ് നിങ്ങളുടെ രാഷ്ട്രീയ ജീവിതത്തിന് ജന്മം നൽകിയതെന്ന് നിങ്ങൾക്ക് നിഷേധിക്കാമോ? ഈ ഷഹീൻ ബാഗിലെ സ്ത്രീകളെ പോലെ നിങ്ങൾ, നിങ്ങളുടെ പാർട്ടിയും സർക്കാരും മതേതരവും, പുരോഗമനപരവും, എല്ലാവരേയും ഉൾക്കൊള്ളുന്നതുമായ ഒരു ഇന്ത്യയ്ക്കായി നിലകൊള്ളില്ലേ?\nതിരഞ്ഞെടുപ്പ് ആരവങ്ങളൊഴിഞ്ഞല്ലോ. ഇനിയെങ്കിലും അവരെ സന്ദർശിക്കേണ്ടതുണ്ട് എന്ന് നിങ്ങൾ കരുതുന്നില്ലേ?\nഒരു രാഷ്ട്രീയ പാർട്ടിയും ഷഹീൻ ബാഗിൽ വരണമെന്ന് അവർക്കില്ല. അവരുടെ പ്രതിഷേധം രാഷ്ട്രീയവൽക്കരിക്കപ്പെടാൻ അവർ ആഗ്രഹിക്കുന്നില്ല. തങ്ങളുടെ പ്രതിഷേധം അംഗീകരിക്കപ്പെടുകയും അവമതിക്കപ്പെടാതിരിക്കുകയും മാത്രമാണ് അവർക്ക് വേണ്ടത്.\nസർ, അവരുടെ രാജ്യത്തെ ഒരു പൗരനായി, അവരുടെ മുഖ്യമന്ത്രിയായി, ഒരു ഡൽഹിക്കാരനായി നിങ്ങൾ അവരുടെ അടുത്തേക്ക് പോയി അവരുടെ ചെറുത്തുനിൽപ്പിന് പിന്തുണ നൽകുകയും അവരുമായി ഒരു സംഭാഷണത്തിന് തയ്യാറാകുകയും വേണം. വാസ്തവത്തിൽ നിങ്ങൾക്ക് അവിടെ പോയി ‘ഹനുമാൻ ചാലിസ’ ചൊല്ലാം. ഷഹീൻ ബാഗ് സന്തോഷത്തോടെ നിങ്ങൾക്കൊപ്പം അതിൽ പങ്കുചേരും. നിങ്ങൾ ഇത് നഷ്ടപ്പെടുത്തുകയാകാം. പക്ഷെ അവിടെയുള്ളവർ എല്ലാ വിശ്വാസളുടേയും പ്രാർഥനകൾ ചൊല്ലുന്നുണ്ട്. അവർക്ക് മഹാത്മാ ഗാന്ധിയുടെ ഭജനകളോട് പ്രത്യേക സ്നേഹമുണ്ട്.\nഅതിനപ്പുറം ഈ വിജയത്തിന് ഷഹീൻ ബാഗിലെ ജനങ്ങളോടും നിങ്ങൾ കടപ്പെട്ടിരിക്കണം. അവരും അത്ഭുതങ്ങൾ ചെയ്തിട്ടുണ്ട്.\nAAPArvind KejriwalCitizenship Amendment BillProtestShaheen Bagh\nWeb Title: Shaheen bagh arvind kejriwal


സിബിഎസ് നല്‍കി മഹീന്ദ്ര ഗസ്‌റ്റോ 110, ഗസ്‌റ്റോ 125 തിരികെയെത്തിച്ചു - FUTURE KERALA - Future Kerala\nസിബിഎസ് നല്‍കി മഹീന്ദ്ര ഗസ്‌റ്റോ 110, ഗസ്‌റ്റോ 125 തിരികെയെത്തിച്ചു\nby വെബ് ഡെസ്ക്\t,\t2 August 2019\nഗസ്‌റ്റോ 110 ഡിഎക്‌സ് സിബിഎസ് വേരിയന്റിന് 50,996 രൂപയും ഗസ്റ്റോ 110 വിഎക്‌സ് സിബിഎസ് വേരിയന്റിന് 55,660 രൂപയുമാണ് ഡെല്‍ഹി എക്‌സ് ഷോറൂം വില. മഹീന്ദ്ര ഗസ്‌റ്റോ 125 സിബിഎസ് സ്‌കൂട്ടറിന് 58,137 രൂപ വില വരും\nന്യൂഡെല്‍ഹി : കംബൈന്‍ഡ് ബ്രേക്കിംഗ് സിസ്റ്റം (സിബിഎസ്) നല്‍കി മഹീന്ദ്ര ഗസ്റ്റോ 110, ഗസ്‌റ്റോ 125 സ്‌കൂട്ടറുകള് വിപണിയിലെത്തിച്ചു. സിബിഎസ് നല്‍കിയതോടെ രണ്ട് മോഡലുകളുടെയും വില രണ്ടായിരം രൂപയോളം വര്‍ധിച്ചു. മഹീന്ദ്ര ഗസ്‌റ്റോ 110 ഡിഎക്‌സ് സിബിഎസ് വേരിയന്റിന് 50,996 രൂപയും ഗസ്റ്റോ 110 വിഎക്‌സ് സിബിഎസ് വേരിയന്റിന് 55,660 രൂപയുമാണ് ഡെല്‍ഹി എക്‌സ് ഷോറൂം വില. മഹീന്ദ്ര ഗസ്‌റ്റോ 125 സിബിഎസ് സ്‌കൂട്ടറിന് 58,137 രൂപ വില വരും.\nഈ വര്‍ഷം ഏപ്രില് ഒന്നിനാണ് ഇന്ത്യയിലെ ഇരുചക്ര വാഹനങ്ങളില് എബിഎസ്/സിബിഎസ് നിര്‍ബന്ധമാക്കിയത്. ഇതേതുടര്‍ന്ന് മഹീന്ദ്ര ഗസ്റ്റോയുടെ വില്‍പ്പന താല്‍ക്കാലികമായി നിര്‍ത്തിവെച്ചിരുന്നു. സിബിഎസ് നല്‍കി രണ്ട് മോഡലുകളും ഇപ്പോള് തിരികെ എത്തിച്ചിരിക്കുകയാണ് മഹീന്ദ്ര. 125 സിസി വരെയുള്ള എല്ലാ ഇരുചക്ര വാഹനങ്ങളിലുമാണ് കംബൈന്‍ഡ് ബ്രേക്കിംഗ് സിസ്റ്റം നിര്‍ബന്ധമാക്കാന് കേന്ദ്ര സര്‍ക്കാര് തീരുമാനിച്ചത്.\nഉയരം ക്രമീകരിക്കാവുന്ന സീറ്റ്, ഫോളോ മീ ഹോം ഹെഡ്‌ലാംപ്, എല്‍ഇഡി ടോര്‍ച്ച് സഹിതം ഫഌപ്പ് കീ ഫോബ് എന്നിവ മഹീന്ദ്ര ഗസ്റ്റോയുടേത് മാത്രമായ ചില ഫീച്ചറുകളാണ്. ഫഌപ്പ് കീ ഫോബിലെ ബട്ടണുകള് ഉപയോഗിച്ച് ടേണ് ഇന്‍ഡിക്കേറ്റുകള് പ്രവര്‍ത്തിപ്പിക്കാന് കഴിയും. തിരക്കേറിയ പാര്‍ക്കിംഗ് സ്ഥലത്ത് സ്വന്തം ഗസ്റ്റോ കണ്ടെത്താന് ടേണ് ഇന്‍ഡിക്കേറ്റുകള് പ്രവര്‍ത്തിപ്പിച്ചാല് മതിയാകും.\n109 സിസി, എയര് കൂള്‍ഡ് എന്‍ജിനാണ് മഹീന്ദ്ര ഗസ്റ്റോ 110 മോഡലിന് കരുത്തേകുന്നത്. ഈ മോട്ടോര് 7,000 ആര്‍പിഎമ്മില് 8 എച്ച്പി കരുത്തും 5,500 ആര്‍പിഎമ്മില്9എന്‍എം ടോര്‍ക്കും ഉല്‍പ്പാദിപ്പിക്കും. അതേസമയം, 124.6 സിസി, എയര് കൂള്‍ഡ് എന്‍ജിനാണ് ഗസ്റ്റോ 125 സ്‌കൂട്ടര് ഉപയോഗിക്കുന്നത്. ഈ മോട്ടോര് 7,000 ആര്‍പിഎമ്മില് 8.5 എച്ച്പി കരുത്തും 5,500 ആര്‍പിഎമ്മില് 10 എന്‍എം ടോര്‍ക്കും ഉല്‍പ്പാദിപ്പിക്കും.\nTags:\tMahindra gusto 110\nഇന്ത്യയെ നോട്ടമിട്ട് എനര്‍ജിക്ക\nഅടിമുടി മാറി മെഴ്‌സേഡസ് ബെന്‍സ് ജിഎല്‍സി ഫേസ്‌ലിഫ്റ്റ്\nഇന്ത്യയില് പുതിയ നാഴികക്കല്ല് താണ്ടി ഹോണ്ട\nസ്‌കോഡ സ്‌കാല ഇന്ത്യയില് എത്തിയേക്കും\n2020 ഓടെ ഇന്ത്യയില് ഇലക്ട്രിക് വാഹനങ്ങള് പുറത്തിറക്കുമെന്ന് ടൊയോട്ട\nവാഹന ഉടമകള്‍ക്ക് ആര്‍സി ഇനി മുതല് വീട്ടിലെത്തും\nഇന്ത്യന് പ്രവേശനം: ടെസ്ലയ്ക്ക് ആര് മണികെട്ടും?


നടൻ കലിംഗ ശശി അന്തരിച്ചു.... - Film Faktory\nHome News നടൻ കലിംഗ ശശി അന്തരിച്ചു….\nനടൻ കലിംഗ ശശി അന്തരിച്ചു….\nപാലേരി മാണിക്യം കേരള കഫേ, വെള്ളിമൂങ്ങ,ആമ്മേന് തുടങ്ങി നിരവധി സിനിമകളില് കൂടി ശ്രദ്ധേയനായ കലിംഗ ശശി അന്തരിച്ചു. ഇന്ന് രാവിലെ കോഴിക്കോട്ട് സ്വകാര്യ ആശുപത്രിയിൽ വെച്ചായിരുന്നു അന്ത്യം. കരൾ രോഗത്തെ തുടർന്ന് ദീർഘനാളായി ചികിത്സയിൽ ആയിരുന്നു താരം. ഏകദേശം 25 വർഷങ്ങൾ കൊണ്ട് സിനിമ ലോകത്ത് നിന്നിരുന്ന താരമായിരുന്നെങ്കിലും ഈ അടുത്തിടെയാണ് താരത്തിന് കൂടുതൽ ജനശ്രദ്ധ ലഭിച്ചു തുടങ്ങിയത്.\nനാടക രംഗത്ത് തിളങ്ങി നിന്നിരുന്ന കലിംഗ ശശി ഹാസ്യകഥാപാത്രങ്ങളിലൂടെയാണ് ജനഹൃദയങ്ങള് കീഴടക്കിയത്. ഇരുപത്തിയഞ്ച് വര്‍ഷത്തോളം നാടകരംഗത്ത് പ്രവര്‍ത്തിച്ചു. 500-ലധികം നാടകങ്ങളില് അഭിനയിച്ച അദ്ദേഹം 1998ലാണ് ശശി ആദ്യമായി ക്യാമറയ്ക്കു മുന്നിലെത്തുന്നത്. ‘തകരച്ചെണ്ട’യെന്ന, അധികമാരും കാണാത്ത സിനിമയില് ആക്രിക്കച്ചവടക്കാരനായ പളനിച്ചാമിയായിട്ടായിരുന്നു അരങ്ങേറ്റം. തുടര്‍ന്ന്, അവസരങ്ങള് ലഭിക്കാതെവന്നപ്പോള് നാടകത്തിലേക്ക് തിരിച്ചുപോയി.\nപിന്നീട് ‘പാലേരിമാണിക്യം ഒരു പാതിരാക്കൊലപാതകത്തിന്റെ കഥ’ എന്ന രഞ്ജിത്ത് ചിത്രത്തിലൂടെ വീണ്ടും വെളളിത്തിരയില് തിരിച്ചെത്തി. പിന്നീടിങ്ങോട്ട് കലിംഗ ശശി മലയാള ചലച്ചിത്ര ലോകത്തിന്റെ ഭാഗമായി. കോഴിക്കോട് കുന്നമംഗലത്ത് ചന്ദ്രശേഖരന് നായരുടെയും സുകുമാരി അമ്മയുടെയും മകനായാണ് കലിംഗ ശശിയുടെ ജനനം. പ്രഭാവതിയാണ് ഭാര്യ.\nPrevious articleവിവാഹ വാർത്തയെപ്പറ്റി മനസുതുറന്നു കീർത്തി സുരേഷ്!\nNext articleഒരുപാട് അകലെയാണെങ്കിലും ഞങ്ങൾ ഇവിടെ ഒരുമിച്ചുതന്നെയുണ്ട്, സുപ്രിയയുടെ പോസ്റ്റ് വൈറൽ!


Emalayalee.com - ബ്രോങ്ക്‌സ് ദേവാലയത്തിലെ ക്രിസ്തുമസ്-ന്യൂഇയര് ആഘോഷങ്ങള് അവിസ്മരണീയമായി\nബ്രോങ്ക്‌സ് ദേവാലയത്തിലെ ക്രിസ്തുമസ്-ന്യൂഇയര് ആഘോഷങ്ങള് അവിസ്മരണീയമായി\nMadhaparam 18-Jan-2016 ഷോളി കുമ്പിളുവേലി\nന്യൂയോര്‍ക്ക്: ബ്രോങ്ക്‌സ് സെന്റ് തോമസ് സീറോ മലബാര് ദേവാലയത്തിലെ ക്രിസ്തുമസ്-ന്യൂഈയര് ആഘോഷങ്ങള്, ജനുവരി 9-ാം തീയ്യതി ശനിയാഴ്ച വൈകുന്നേരം ദേവാലയ പാരീഷ്ഹാളില് പ്രൗഢഗംഭീരമായ സദസിന്റെ സാന്നിധ്യത്തില്, വൈവിധ്യങ്ങളാര്‍ന്ന കലാപരിപാടികളോടെ ആഘോഷിച്ചു.\nആഘോഷ പരിപാടികള്, സി.എം.ഐ. സഭയുടെ യു.എസ്.എ- കാനഡ കോര്‍ഡിനേറ്റര് ജനറല് റവ.ഫാ.ഡേവി കാവുങ്കല്, വികാരി ഫാ.ജോസ് കണ്ടത്തിക്കുടി, അസി.വികാരി ഫാ. റോയിസന് മേനോലിക്കല്, കൈക്കാരനുമായ ആന്റണി കൈതാരം, സണ്ണി കൊലുറക്കല് എന്നിവര് ചേര്‍ന്ന് നിലവിളക്ക് കൊളുത്തി ഉദ്ഘാടനം ചെയ്തു. മുഖ്യാതിഥി ഫാ.ഡേവി കാവുങ്കല് ക്രിസ്തുമസ്- പുതുവത്സര സന്ദേശം നല്‍കി. സെക്രട്ടറി ഷോളി കുമ്പിളുവേലി മുഖ്യാതിഥിയെ സദസിനു പരിചയപ്പെടുത്തി. ഫാ.ജോണ് കോലഞ്ചേരി, സഖറിയാസ് ജോണ്, ഫാ.ജോണി ചെങ്ങാളന് എന്നിവര് ആശംസകള് അര്‍പ്പിച്ചു സംസാരിച്ചു.\nതദവസരത്തില്, ഡിസംബര് 20-ാം തീയ്യതി നടന്ന വാര്‍ഡുതല ബൈബിള് ക്വിസില് ജേതാക്കളായ വാര്‍ഡുകാര്‍ക്ക് ട്രോഫികള് നല്‍കി ആദരിച്ചു. അതുപോലെ സണ്‍ഡേ സ്‌ക്കൂള് കുട്ടികള്‍ക്കായി നടത്തിയ ബൈബിള് ക്വിസ് വിജയികള്‍ക്കു ട്രോഫികളും, സര്‍ട്ടിഫിക്കറ്റുകളും വിതരണം ചെയ്തു. സി.സി.ഡി. പ്രിന്‍സിപ്പാള് സാബു ഉലുത്തുവാ, ജോര്‍ജ് കൊക്കാട്ട്, ഷാജി വെള്ളായിപ്പറമ്പില്, സിബിച്ചന് മാമ്പിള്ളി എന്നിവര് ചടങ്ങുകള്‍ക്ക് നേതൃത്വം നല്‍കി.\nതുടര്‍ന്ന് കുട്ടികളും മുതിര്‍ന്നവരും അവതരിപ്പിച്ച കലാപരിപാടികള് ഏവരുടേയും പ്രശംസ പിടിച്ചു പറ്റി.\nസെലബ്രേഷന് കമ്മറ്റി ചെയര്‍പേഴ്‌സന്മാരായ ഡോ.ബിജി പുളിമൂട്ടില്, സ്വാഗതവും ചിന്നമ്മ പുതുപറമ്പില് നന്ദിയും പറഞ്ഞു. ലീനാ ആലപ്പാട്ട് എം.സിയായി ചടങ്ങുകല് നിയന്ത്രിച്ചു.


പ്രതിഷേധം ശക്തമായപ്പോൾ ഫേസ് ബുക്ക് ബ്ലോക്ക് ചെയ്ത കിസാന് ഏക്ത മോര്‍ച്ചയുടെ പേജ് തിരിച്ചെത്തി • Rounds Time Malayalam\nWed, 01 Dec 2021 00:20:56 +0530\nHome Kerala India പ്രതിഷേധം ശക്തമായപ്പോൾ ഫേസ് ബുക്ക് ബ്ലോക്ക് ചെയ്ത കിസാന് ഏക്ത മോര്‍ച്ചയുടെ പേജ് തിരിച്ചെത്തി\nപ്രതിഷേധം ശക്തമായപ്പോൾ ഫേസ് ബുക്ക് ബ്ലോക്ക് ചെയ്ത കിസാന് ഏക്ത മോര്‍ച്ചയുടെ പേജ് തിരിച്ചെത്തി\nഫേസ് ബുക്ക് ബ്ലോക്ക് ചെയ്ത കിസാന് ഏക്ത മോര്‍ച്ചയുടെ പേജ് തിരിച്ചെത്തി. കാര്‍ഷിക നിയമത്തിനെതിരെ പ്രതിഷേധിക്കുന്ന കര്‍ഷക കൂട്ടായ്മയുടെ ഫേസ് ബുക്ക്, ഇന്‍സ്റ്റഗ്രാം പേജുകള് ബ്ലോക്ക് ചെയ്തതില് വ്യാപക പ്രതിഷേധം ഉയര്‍ന്നതിന് പിന്നാലെയാണ് പേജ് പുനസ്ഥാപിക്കപ്പെട്ടത്.\nഅഞ്ച് ദിവസം മുന്‍പ് തുടങ്ങിയ, 75000 ഫോളോവേഴ്സ് ഉള്ള പേജാണ് ഫേസ് ബുക്ക് ബ്ലോക്ക് ചെയ്തത്. കമ്യൂണിറ്റി ഗൈഡ് ലൈന് ലംഘിച്ചെന്ന് ആരോപിച്ചാണ് ഫേസ് ബുക്ക് ബ്ലോക്ക് ചെയ്തതെന്ന് ഗ്രൂപ്പിന്‍റെ ഐടി സെല് കൈകാര്യം ചെയ്യുന്ന ബല്‍ജീത് സിങ് പറഞ്ഞു.\n‘നരേന്ദ്ര മോദിയുടെ പ്രസംഗം തുറന്നുകാട്ടുന്ന വീഡിയോ ക്ലിപ്പുകൾ ഞങ്ങൾ പോസ്റ്റ് ചെയ്തിരുന്നു. അദ്ദേഹത്തിന്റെ ഓരോ നുണയും വസ്തുതകളും ഉദാഹരണങ്ങളും ഉപയോഗിച്ച് എതിർത്തു. തുടർന്ന് യോഗേന്ദ്ര യാദവ് ലൈവില് സംസാരിക്കുന്നതിനിടെയാണ് പേജ് നീക്കംചെയ്യപ്പെട്ടത്’.\nഇത് ലജ്ജാകരം എന്നാണ് ഫേസ് ബുക്ക് പേജ് നീക്കം ചെയ്തതിനെതിരെ ഹരിയാനയിലെ ഭാരതീയ കിസാൻ യൂണിയന് നേതാവ് ഭൂപേന്ദ്ര ചൗധരി പ്രതികരിച്ചത്. ഇതാദ്യമായല്ല ഫേസ്ബുക്ക് സർക്കാരിനെ പരസ്യമായി അനുകൂലിക്കുന്ന കാര്യങ്ങള് ചെയ്യുന്നതെന്നും ഭൂപേന്ദ്ര ചൗധരി പറഞ്ഞു. കിസാന് ഏക്ത മോര്‍ച്ചയുടെ അക്കൗണ്ടുകള് ഓണ്‍ലൈന് സെന്‍സര്‍ഷിപ്പിന് വിധേയമായെന്ന് കര്‍ഷകര് ആരോപിച്ചു.\nഫേസ് ബുക്കിന്‍റെ നടപടിയില് പ്രതിഷേധം ശക്തമായതോടെ മണിക്കൂറുകള്‍ക്കുള്ളില് പേജ് പുനസ്ഥാപിക്കുകയായിരുന്നു. അസൗകര്യത്തില് ഖേദിക്കുന്നുവെന്നാണ് ഫേസ് ബുക്ക് വക്താവ് അറിയിച്ചതെന്ന് കര്‍ഷക നേതാക്കള് പറഞ്ഞു.\nPrevious articleതദ്ദേശ സ്ഥാപനങ്ങളിൽ\nNext articleസംസ്ഥാന കോൺഗ്രസിൽ നേതൃമാറ്റ സൂചന നൽകി കെ.സി വേണുഗോപാൽ: പാർട്ടിയാണ് മുൻഗണനയെന്ന് വേണുഗോപാൽ\nപുഴയ്ക്കൽ ബ്ലോക്ക് പഞ്ചായത്തിൽ ഓൺലൈൻ പഠനസൗകര്യം\nതീറ്റി നൽകാനെത്തിയപ്പോൾ തുമ്പിക്കൈയ്യാൽ ചുറ്റിപ്പിടിച്ചു: ആലപ്പുഴയിൽ പാപ്പാന് ദാരുണാന്ത്യം\nഐ.സി.സി ക്രിക്കറ്റ് കമ്മിറ്റി ചെയർമാനായി സൗരവ് ഗാംഗുലിയെ നിയമിച്ചു


പ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം - MALABAR FLASH പ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം - MALABAR FLASH\nHome > കേരള വാര്‍ത്ത > പ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം\nKasaragod News Poinachi കാസര്‍കോട് കേരളം കേരള വാര്‍ത്ത\nപ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം\nഉദുമ: പൊയിനാച്ചി സെഞ്ച്വറി ദന്തല് കോളേജിലെ പ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം തുടങ്ങി.[www.malabarflash.com]\nപ്രിന്‍സിപ്പള് വിദ്യാര്‍ഥികളുടെ സ്വാതന്ത്ര്യം തടസപ്പെടുത്തുന്നതിനും വിദ്യാര്‍ഥിനികളോട് മോശമായി പെരുമാറുന്നതിനുമെതിരെയുമാണ് വിദ്യാര്‍ഥികളുടെ ഉപരോധം.\nപ്രിന്‍സിപ്പലിനെതിരെ മാനേജ്‌മെന്റ് നടപടിയെടിക്കണമെന്നാവശ്യപ്പെട്ട് മെയ് 22 മുതല് 24 വരെ വിദ്യാര്‍ഥികള് നിരാഹാരം കിടന്നു. പ്രക്ഷോഭം ശക്തമായതിനെതുടര്‍ന്ന് വിദ്യാര്‍ഥികളും മാനേജ്‌മെന്റും നടത്തിയ ചര്‍ച്ചയില് പ്രിന്‍സിപ്പലിനെ കോളേജില് നിന്ന് പുറത്താക്കാന് തീരുമാനമായി. ഈ തീരുമാനം മാനേജമെന്റ് രേഖമൂലം മുദ്ര പേപ്പറില് വിദ്യാര്‍ഥികള്‍ക്ക് നല്‍കി.\nഎന്നാല് കഴിഞ്ഞ ദിവസം വീണ്ടും പ്രിന്‍സിപ്പല് കോളേജിലെത്തി ചാര്‍ജടുത്തു. ഇതിനെതിരെയാണ് വിവിധ വിദ്യാര്‍ഥി സംഘടനാ നേതാക്കളായ സിദ്ധാര്‍ഥ രവീന്ദ്രന്, യു മനു, ടി മുസീര്, ഇര്‍ഫാദ് അഹമ്മദ് എന്നിവരുടെ നേതൃത്വത്തില് അനിശ്ചിതകാല വിദ്യാര്‍ഥി സമരം തുടങ്ങിയത്.\nസര്‍വകലാശാല കാര്യങ്ങളില് ഇടപെടാന് തയ്യാറാകുന്നില്ല. കലോത്സവം നടത്തുന്നത് അനാശാസ്യ പ്രവര്‍ത്തനത്തിനാണെന്ന് പറഞ്ഞ് വിദ്യാര്‍ഥികളെ പ്രിന്‍സിപ്പല് അപമാനിക്കുകയാണ്. കൂടാതെ വിദ്യാര്‍ഥിനികളോട് മോശമായ രീതിയിലാണ് പെരുമാറുന്നതെന്നും വിദ്യാര്‍ഥികള് ആരോപിച്ചു.\nചോദിക്കാന് ചെന്ന വിദ്യാര്‍ഥി യൂണിയന് നേതാക്കളെ അപമാനിച്ച് പുറത്താക്കി. പ്രിന്‍സിപ്പലിനെ സ്ഥാനത്തുനിന്നും നീക്കുന്നതുവരെ സമരം തുടരുമെന്ന് വിദ്യാര്‍ഥികള് പറഞ്ഞു.\nPosted by UMRAS vision at 11:30:00 PM\nItem Reviewed: പ്രിന്‍സിപ്പലിനെ പുറത്താക്കണമെന്നാവശ്യപ്പെട്ട് വിദ്യാര്‍ഥികളുടെ അനിശ്ചിതകാല ഉപരോധം Rating:5Reviewed By: UMRAS vision


'എഎംഎംഎ' ദുരിതാശ്വാസ നിധിയിലേക്ക് കൊടുത്തത് അഞ്ച് കോടിയല്ല, അഞ്ച് കോടി 90 ലക്ഷം', അതിന്റെ തെളിവ് വരും'; ടിനി ടോം - www.keralanewz.com-Malayalam News Portal\nAugust 22, 2019 August 22, 2019 Editor\tamma, tsunami in kerala\nകേരളത്തിന്റെ പ്രളയ ദുരിതാശ്വാസ നിധിയിലേക്ക് താരസംഘടനയായ ‘എഎംഎംഎ’ കൊടുത്തത് അഞ്ച് കോടിയല്ല, അഞ്ച് കോടി 90 ലക്ഷമാണെന്ന് വെളിപ്പെടുത്തി ടിനി ടോം. ഫേസ്ബുക്ക് ലൈവിലൂടെ വന്നാണ് താരം ഈ വെളിപ്പെടുത്തല് നടത്തിയിരിക്കുന്നത്. കഴിഞ്ഞ പ്രളയത്തില് ദുരിതം അനുഭവിച്ചവര്‍ക്ക് വേഗത്തില് സഹായം ലഭിച്ചില്ലെന്ന നടന് ധര്‍മ്മജന്റെ പ്രതികരണത്തിന് പിന്നാലെയാണ് ഇപ്പോള് ടിനി ടോമും രംഗത്ത് എത്തിയിരിക്കുന്നത്.\n‘എഎംഎംഎ’ അഞ്ച് കോടി ദുരിതാശ്വാസ നിധിയിലേക്ക് നല്‍കിയെന്നും എന്നാല് പണം എന്ത് ചെയ്തെന്ന് അന്വേഷിച്ചപ്പോള് തൃപ്തികരമായ മറുപടി ലഭിച്ചില്ലെന്നുമാണ് ടിനി ടോം പറഞ്ഞത്. അതേസമയം സോഷ്യല് മീഡിയയില് സംഘടന ഇത്രയും തുക നല്‍കിയിട്ടില്ലെന്നും വെറും തള്ളാണെന്നുമുള്ള തരത്തില് ആരോപിച്ച് നിരവധി പോസ്റ്റുകളും വന്നിരുന്നു. ഇതിനെ തുടര്‍ന്നാണ് ടിനി ടോം വിശദീകരണവുമായി രംഗത്ത് എത്തിയത്.\n‘എഎംഎംഎ’ കൊടുത്തത് അഞ്ച് കോടിയല്ല, അഞ്ച് കോടി 90 ലക്ഷമാണ്. അതിന്റെ തെളിവ് വരുമെന്നും ഇതിന്റെ ബില്ലും മറ്റ് രേഖകളും വൈകാതെ വേണ്ടപ്പെട്ടവര് തന്നെ വെളിപ്പെടുത്തുമെന്നുമാണ് താരം ഫേസ്ബുക്ക് ലൈവില് പറഞ്ഞത്. ഇത് മാനസികമായി ആരെയെങ്കിലും വേദനിപ്പിച്ചെങ്കില് ഞാന് ക്ഷമ ചോദിക്കുന്നുവെന്നും ടിനി പറഞ്ഞു. പ്രളയം അനുഭവിച്ച ആളാണ് താനെന്നും വീടില്ലാത്തവര്‍ക്ക് വീട് ലഭിക്കണമെന്നും താരം പറഞ്ഞു. പല രീതിയില് ആളുകള് എനിക്കെതിരെ പ്രതികരിച്ചു. വീട്ടിലിരിക്കുന്ന ഒരു തെറ്റും ചെയ്തിട്ടില്ലാത്ത എന്റെ അമ്മയെ വരെ ചീത്ത വിളിച്ചു. എന്റെ പ്രവര്‍ത്തനം ഇനിയും തുടരും. ഒരിക്കലും കണക്ക് പറഞ്ഞതല്ലെന്നും അനുഭവിച്ചവര്‍ക്കേ അതിന്റെ വേദന അറയൂ എന്നും ടിനി കൂട്ടിച്ചേര്‍ത്തു.\n← പ്രളയജലം ഇരച്ചു വന്നപ്പോള് ആടുകളെ അഴിച്ചുവിട്ട് വീട്ടുകാര് ഓടിപ്പോയി; ഒടുവില് 47 ആടുകളെയും കാത്ത് സംരക്ഷിച്ചത് അഞ്ച് നായ്ക്കള്\nകെവിന് കൊലക്കേസില് വിധി ഇന്ന് →\nഗാഡ്‍ഗില് കമ്മിറ്റി റിപ്പോര്‍ട്ട്; വി എസിന് മറുപടിയുമായി മന്ത്രി ഇ ചന്ദ്രശേഖരന്\nAugust 16, 2019 Editor Comments Off on ഗാഡ്‍ഗില് കമ്മിറ്റി റിപ്പോര്‍ട്ട്; വി എസിന് മറുപടിയുമായി മന്ത്രി ഇ ചന്ദ്രശേഖരന്\nദുരിതാശ്വാസ ക്യാമ്ബില് പിരിവ് നടത്തിയ സിപിഎം നേതാവിനെതിരെ പാര്‍ട്ടി നടപടി\nAugust 16, 2019 Editor Comments Off on ദുരിതാശ്വാസ ക്യാമ്ബില് പിരിവ് നടത്തിയ സിപിഎം നേതാവിനെതിരെ പാര്‍ട്ടി നടപടി\n‘മുഖ്യമന്ത്രി മറക്കരുത് താങ്കളുടെ ഖജനാവ് പാര്‍ട്ടിയുടേതല്ല ജനങ്ങളുടേതാണ്’: സി ആര് നീലകണ്ഠന്\nAugust 16, 2019 Editor Comments Off on ‘മുഖ്യമന്ത്രി മറക്കരുത് താങ്കളുടെ ഖജനാവ് പാര്‍ട്ടിയുടേതല്ല ജനങ്ങളുടേതാണ്’: സി ആര് നീലകണ്ഠന്


October 2, 2017 , മീഡിയ പ്ലസ്\nദോഹ : പ്രേക്ഷകരുടെ ഇടനെഞ്ച് പൊള്ളിക്കുന്ന പ്രമേയവുമായി ദുബായില് നിന്നൊരു ഹ്രസ്വചിത്രം- ‘റെഡ്’. ദുബായിലെ മലയാളി മാധ്യമപ്രവര്‍ത്തകരായ സാദിഖ് കാവില്, ഫൈസല് ബിന് അഹമ്മദ് എന്നിവര് കഥ, തിരക്കഥ, സംഭാഷണം എഴുതി സംവിധാനം ചെയ്ത ചിത്രം ദുബായിലെ ഒരു കെട്ടിട നിര്‍മാണ തൊഴിലാളിയുടെ ജീവിതത്തിലൂടെയാണ് കടന്നുപോകുന്നത്. പേരില്ലാത്ത മധ്യവയസ്‌കനായ തൊഴിലാളി വൈകിട്ട് ജോലി കഴിഞ്ഞ് ധൃതിയില് പുറപ്പെടുന്നത് എവിടേയ്ക്കാണെന്ന ചോദ്യം എല്ലാവരിലും ഉയര്‍ത്തിക്കൊണ്ടാണ് ‘റെഡ്’ ആരംഭിക്കുന്നത്. സഹപ്രവര്‍ത്തകരും മറ്റും ഈ യാത്രയെ പലതരത്തില് വ്യാഖ്യാനിക്കുന്നു. എന്നാല്, ഇതിന് പിന്നില് ഒരു പ്രധാന കാരണമുണ്ടായിരുന്നു. അത് പ്രേക്ഷകരുടെ കണ്ണ് നിറയിക്കുന്നു. കാണുന്നവര്‍ക്ക് ഒരിക്കലും ഊഹിച്ചെടുക്കാന് സാധിക്കാത്ത ആ സസ്പെന്‍സാണ് ഈ കൊച്ചു ചിത്രത്തെ ആസ്വാദ്യകരമാക്കുന്നത്. ചിത്രം കഴിഞ്ഞ ദിവസം ദുബായിലെ മാധ്യമപ്രവര്‍ത്തകരുടെ മുന്‍പില് പ്രദര്‍ശിപ്പിച്ചപ്പോള് നിറഞ്ഞ കൈയടിയോടെയാണ് സ്വീകരിച്ചത്.\nചിത്രത്തിന്റെ ഛായാഗ്രഹണം, എഡിറ്റിംഗ് എന്നിവ നിര്‍വഹിച്ചത് മാധ്യമപ്രവര്‍ത്തകരായ തന്‍വീര് കണ്ണൂര്, സുജിത് സുന്ദരേശന്, ഐജു ആന്റോ എന്നിവരാണ്. ബൈലൈന് മീഡിയ നിര്‍മിച്ച അഞ്ച് മിനിറ്റ് ദൈര്‍ഘ്യമുള്ള ചിത്രത്തിന്റെ സംഗീതം: റിനില് ഗൗതം, ശബ്ദലേഖനം: അജയ് ജോസഫ്, ഡിക്സണ് ആലിസ് പൗലോസ്. മെയ്ക്കപ്പ്: സന്തോഷ് സാരംഗ്, ഷിജി താനൂര്. എന്നിവരാണ് നിര്‍വ്വഹിച്ചിരിക്കുന്നത്. ചലച്ചിത്ര നടനും സംവിധായകനുമായ ജോയ് മാത്യുവിന്റെ ശബ്ദവും ചിത്രത്തിന്റെ പ്രത്യേകതയാണ്. ആസ്റ്റര് ഡിഎം മെഡിക്കല് ഗ്രൂപ്പാണ് ചിത്രത്തെ പിന്തുണയ്ക്കുന്നത്. യൂ ട്യൂബില് ‘റെഡ്’ കാണാം.\nമുഖ്യമന്ത്രിയും ഷാര്‍ജ ഭരണാധികാരിയും തമ്മില് നടത്തിയ ചര്‍ച്ച ഫലം കണ്ടു; ജയില് ശിക്ഷയനുഭവിക്കുന്ന മലയാളികളെ മോചിപ്പിച്ചു


രാജ്യത്തെ കോവിഡ് ബാധിതരുടെ എണ്ണം 13.50 ലക്ഷം കടന്നു\nരാജ്യത്ത് പ്രതിദിന കോവിഡ് ബാധിതരുടെ എണ്ണം 50,000ത്തിനടുത്തെത്തി; മരണനിരക്ക് 2.35 ശതമാനമായി കുറഞ്ഞു\nസംസ്ഥാനങ്ങൾ പുറത്തുവിട്ട കണക്കുകൾ പ്രകാരം 50,000 ത്തിന് അടുത്താണ് പുതിയ കേസുകൾ. പ്രതിദിന മരണം 800 ന് അടുത്തെത്തി. പതിനായിരത്തിനടുത്താണ് മഹാരാഷ്ട്രയിൽ പ്രതിദിന രോഗബാധിതർ. മരണം 300 നടുത്തും\n26 Jul, 2020 at 01:19 AM\nരാജ്യത്തെ കോവിഡ് രോഗ ബാധിതരുടെ എണ്ണം 13.50 ലക്ഷം കടന്നു. മരണം 32,000 കവിഞ്ഞു. സംസ്ഥാനങ്ങൾ പുറത്തുവിട്ട കണക്കുകൾ പ്രകാരം 50,000 ത്തിന് അടുത്താണ് പുതിയ കേസുകൾ. പ്രതിദിന മരണം 800 ന് അടുത്തെത്തി. പതിനായിരത്തിനടുത്താണ് മഹാരാഷ്ട്രയിൽ പ്രതിദിന രോഗബാധിതർ. മരണം 300 നടുത്തും.\nദക്ഷിണേന്ത്യയിലെ നാല് സംസ്ഥാനങ്ങളിലായി കോവിഡ് ബാധിച്ച് 216 പേര് കൂടി മരിച്ചു. തമിഴ്നാട്ടില് 89 പേരും കര്‍ണാടകയില് 72ഉം ആന്ധ്രാപ്രദേശില് 52 ഉം പുതുച്ചേരിയില് മൂന്ന് മരണവുമാണ് റിപ്പോര്‍ട്ടു ചെയ്തത്. 20012 പേര്‍ക്ക് കൂടി പുതുതായി രോഗം സ്ഥിരീകരിച്ചു. അഞ്ച് സംസ്ഥാനങ്ങളിലെ രോഗബാധിതരുടെ എണ്ണം 4,41,470 ആയി. 6685 ആണ് മരണസംഖ്യ. തമിഴ്നാട്ടില് കോവിഡ് ബാധിതരുടെ എണ്ണം രണ്ട് ലക്ഷം കവിഞ്ഞു. 6988 പേര്‍ക്കാണ് പുതുതായി രോഗം സ്ഥിരീകരിച്ചത്. മരണസംഖ്യ 3409 ആയി. 2,06,737 ആണ് മരണസംഖ്യ. ചെന്നൈയില് 1329 പേര്‍ക്കാണ് പുതുതായി രോഗം സ്ഥിരീകരിച്ചത്. കര്‍ണാടകയില് 5072 പേര്‍ക്കാണ് പുതുതായി രോഗം സ്ഥിരീകരിച്ചത്. രോഗബാധിതര് 90942 ആയി. 1796 ആണ് മരണസംഖ്യ. ആന്ധ്രാപ്രദേശില് 7813 പേര്‍ക്കാണ് പുതുതായി രോഗം സ്ഥിരീകരിച്ചത്. രോഗബാധിതര് 88671 ആയി.\n985 ആണ് മരണസംഖ്യ. പുതുച്ചേരിയില് 139 പേര്‍ക്ക് കൂടി കോവിഡ് സ്ഥിരീകരിച്ചു. 2654 പേര്‍ക്കാണ് ഇതുവരെ രോഗം ബാധിച്ചത്. മരണസംഖ്യ 38 ആയി.


വാക്‌സിനോട് വിമുഖത അരുത്: മന്ത്രി വീണാ ജോര്‍ജ് – BHARATH NEWS\nവാക്‌സിനോട് വിമുഖത അരുത്: മന്ത്രി വീണാ ജോര്‍ജ്\nതിരുവനന്തപുരം: കോവിഡ് 19 വാക്‌സിനോട് ആരും വിമുഖത കാട്ടരുതെന്ന് മന്ത്രി വീണാ ജോര്‍ജ്. ഒന്നാം ഡോസ് വാക്‌സിന് എടുക്കാന് ഇനി കുറച്ച് പേര് മാത്രമാണുള്ളത്. സംസ്ഥാനത്ത് ഇപ്പോള് ആവശ്യത്തിന് വാക്‌സിന് സ്റ്റോക്കുണ്ട്. തൊട്ടടുത്തുതന്നെ വാക്‌സിനേഷന് കേന്ദ്രങ്ങളും ലഭ്യമാണ്. 1200 ഓളം വാക്‌സിനേഷന് കേന്ദ്രങ്ങള് സംസ്ഥാനത്താകെ സര്‍ക്കാര് തലത്തില് തന്നെ പ്രവര്‍ത്തിക്കുന്നുണ്ട്. എന്നാല് പല വാക്‌സിനേഷന് കേന്ദ്രങ്ങളിലും ആള്‍ക്കാര് തീരെ കുറവാണ്. ഒക്‌ടോബര് ഒന്ന് മുതല്5വരെയുള്ള വാക്‌സിനേഷന്റെ കണക്കെടുത്താല് ഒന്നും രണ്ടും ഡോസ് ചേര്‍ത്ത് ആകെ 5,65,432 ഡോസ് വാക്‌സിനാണ് നല്‍കിയത്. അതില് 1,28,997 പേര് മാത്രമാണ് ആദ്യ ഡോസ് വാക്‌സിനെടുത്തത്. ആരും വാക്‌സിനേഷനോട് വിമുഖത കാണിക്കരുത്. ഇനിയും വാക്‌സിന് എടുക്കാനുള്ളവര് ഉടന് തന്നെ കോവിന് വെബ് സൈറ്റില് രജിസ്റ്റര് ചെയ്‌തോ തൊട്ടടുത്ത വാക്‌സിനേഷന് കേന്ദ്രത്തില് നേരിട്ടെത്തിയോ വാക്‌സിന് സ്വീകരിക്കേണ്ടതാണെന്നും മന്ത്രി അഭ്യര്‍ത്ഥിച്ചു.\nPrevious നിലം നികത്തി നടത്തുന്ന നിർമ്മാണ പ്രവർത്തികൾക്ക് മുൻകൂർ അനുമതി വാങ്ങണം: മന്ത്രി പി. പ്രസാദ്\nNext 12288 പേർക്ക് കൂടി കോവിഡ് സ്ഥിരീകരിച്ചു


ഇതൊക്കെയാണ് ട്രാൻസ്ഫോർമേഷൻ ചലഞ്ച്. താരത്തിനെ പുത്തൻ ഫോട്ടോകൾ കണ്ടു കണ്ണും തള്ളി ആരാധകർ…. – Mappila Media\nനിലവിൽ ബോളിവുഡ് സിനിമയിലെ മുൻനിര നടിമാരിലൊരാളാണ് ഉർവശി റൗട്ടെല. നടിയെന്ന നിലയിൽ മോഡൽ എന്ന നിലയിലും അറിയപ്പെടുന്ന താരം ഒരുപാട് ആരാധകരെ നേടാൻ മാത്രം അഭിനയ വൈഭവവും സൗന്ദര്യവും പ്രകടിപ്പിക്കുന്ന വ്യക്തിയാണ്. മോഡൽ രംഗത്ത് സജീവമായതിനു ശേഷമാണ് താരം അഭിനയ ലോകത്തേക്ക് കടന്നുവരുന്നത്. ഇന്ത്യൻ സിനിമകളിൽ കഴിവ് തെളിയിക്കാൻ താരത്തിനു സാധിച്ചു.\nഗ്ലാമർ വേഷങ്ങൾ അതിമനോഹരമായി കൈകാര്യം ചെയ്യുന്നതിൽ താരത്തിന്റെ കഴിവ് അപാരമാണ്. ഇത്തരത്തിലുള്ള വേഷങ്ങളിലൂടെ തന്നെയാണ് താരം ഇത്രയധികം ആരാധകരെ നേടിയെടുത്തത്. മോഡലിംഗ് രംഗവും അഭിനയ രംഗവും ഒരുപോലെ കൈകാര്യം ചെയ്യുന്ന താരം സോഷ്യൽ മീഡിയയിൽ സജീവസാന്നിധ്യമായി നിലകൊള്ളുകയും ചെയ്യുന്നുണ്ട്.\nതാരത്തിന് സിനിമയിൽ അവസരം ലഭിച്ചപ്പോൾ, ലഭിച്ച അവസരങ്ങൾ പൂർണ്ണമായി ഉപയോഗിക്കുകയും ചെയ്തു. പിന്നീടങ്ങോട്ട് താരം താരപദവിയിലേക്ക് ഉയരുകയും ചെയ്തു.സിംഗ് സാബ് ദി ഗ്രേറ്റ് എന്ന സിനിമയിൽ അഭിനയിച്ചു കൊണ്ടാണ് താരം വെള്ളിത്തിരയിൽ ചുവടു വെക്കുന്നത്. തുടക്കം മുതൽ ഇതുവരെയും മികച്ച അഭിനയ വൈഭവം താരം ഓരോ മേഖലയിലും പ്രകടിപ്പിച്ചിട്ടുണ്ട്.\nകന്നട ബംഗാളി തെലുങ്ക് എന്നീ സിനിമകളിൽ അഭിനയിച്ചിട്ടുണ്ട്. ഒരുപാട് മ്യൂസിക് വീഡിയോകളിലും വെബ് സീരീസ് കളിലും താരം അഭിനയിച്ച് കഴിവ് തെളിയിച്ചിട്ടുണ്ട്. തന്റെ പതിനഞ്ചാം വയസ്സിൽ തന്നെ മോഡലിംഗ് ലോകത്തേക്ക് കാലെടുത്തുവച്ച താരം 2009 ഇൽ തന്റെ പതിനഞ്ചാം വയസ്സിൽ മിസ് ടീൻ ഇന്ത്യ സൗന്ദര്യമത്സരം ജേതാവ് ആവുകയും ചെയ്തു.\nബോളിവുഡിൽ ഏറ്റവും കൂടുതൽ ആൾക്കാർ സോഷ്യൽ മീഡിയയിൽ പിന്തുടരുന്ന നടിമാരിലൊരാളാണ് താരം. 42 മില്യണിൽ കൂടുതൽ ആൾക്കാരാണ് താരത്തെ ഇൻസ്റ്റാഗ്രാമിൽ മാത്രം ഫോളോ ചെയ്യുന്നത്. ഒരുപാട് മോഡൽ ഫോട്ടോഷൂട്ട് കളിലും ബ്രാൻഡ് പരസ്യങ്ങളിലും താരം പ്രത്യക്ഷപ്പെട്ടിട്ടുണ്ട്. ഗ്ലാമർ ഫോട്ടോ ഷൂട്ട് കളിലാണ് താരം കൂടുതൽ കാണപ്പെടുന്നത്. താരത്തിന്റെ പല ബിക്കിനി ഫോട്ടോഷൂട്ടുകൾ വരെ സോഷ്യൽ മീഡിയയിൽ പ്രത്യക്ഷപ്പെട്ടിട്ടുണ്ട്.\nഇപ്പോൾ താരത്തിന്റെ ഒരു ഫോട്ടോയാണ് സോഷ്യൽ മീഡിയയിൽ വൈറലായ പ്രചരിച്ചുകൊണ്ടിരിക്കുന്നത്. താരത്തിന്റെ ട്രാൻസ്ഫോർമേഷൻ ഫോട്ടോയാണ് നമുക്ക് കാണാൻ സാധിക്കുന്നത്. ഇതൊക്കെയാണ് ശരിക്കും ട്രാൻസ്ഫോർമേഷൻ ചലഞ്ച് എന്നാണ് ഫോട്ടോകൾ കണ്ട് ആരാധകർ പറയുന്നത്. പഴയ ഫോട്ടോയിൽ നിന്ന് പുതിയ ഫോട്ടോയിൽ എത്തുമ്പോൾ താരത്തിന്റെ മാറ്റം കണ്ട് അത്ഭുതപ്പെട്ടിരിക്കുകയാണ് ആരാധകലോകം.\nപ്രണയ ചിത്രങ്ങളെ പോലെയാണ് വിവാഹം എന്ന് കരുതി… യാഥാർഥ്യം മനസ്സിലായപ്പോഴേക്കും വൈകിപ്പോയി… വിവാഹജീവിതത്തിൽ സംഭവിച്ച അബദ്ധങ്ങൾ വെളിപ്പെടുത്തി പ്രിയതാരം ശാന്തികൃഷ്ണ….


Neeraj Madhav | മുളയിലേ നുള്ളാൻ ശ്രമിച്ച ആളുടെ പേരു പറയാൻ ഇത്ര പേടിയാണോ? നീരജ് മാധവിനോട് നിർമ്മാതാവ് ഷിബു ജി. സുശീലൻ – News18 Malayalam\nNeeraj Madhav | മുളയിലേ നുള്ളാൻ ശ്രമിച്ച ആളുടെ പേരു പറയാൻ ഇത്ര പേടിയാണോ? നീരജ് മാധവിനോട് നിർമ്മാതാവ് ഷിബു ജി. സുശീലൻ\nസിനിമയിൽ വളർന്നുവരുന്നവരെ ഇല്ലാതാക്കുന്ന സംഘം ഉണ്ടെന്ന ഫേസ്ബുക്ക് പരാമർശത്തിൽ നീരജ് വിശദീകരണം നൽകിയ സാഹചര്യത്തിലാണ് നിർമ്മാതാവിന്റെ ചോദ്യം\nനീരജ് മാധവ്, ഷിബു ജി. സുശീലൻ\nLast Updated : June 29, 2020, 10:13 IST\nസിനിമയിൽ വളർന്നുവരുന്നവരെ ഇല്ലാതാക്കുന്ന സംഘം ഉണ്ടെന്ന ഫേസ്ബുക്ക് പരാമർശത്തിൽ നടൻ നീരജ് മാധവ് നൽകിയ വിശദീകരണം താര സംഘടനയായ അമ്മ ഔദ്യോഗികമായി ഫെഫ്കയ്ക്ക് കൈമാറി. വിശദീകരണത്തിൽ തന്റെ നിലപാടിൽ ഉറച്ചു നിൽക്കുന്ന നീരജ് ആരുടേയും പേര് പരാമർശിക്കുന്നില്ല. അതേസമയം നീരജ് മാധവിനോട് നിർമ്മാതാവ് ഷിബു ജി. സുശീലൻ ചില ചോദ്യങ്ങൾ ഉന്നയിക്കുന്നു. മുളയിലേ നുള്ളാൻ ശ്രമിച്ച ആളുടെ പേരു പറയാൻ നീരജ് പേടിക്കുന്നതെന്തിന് എന്ന് നിർമ്മാതാവിന്റെ ചോദ്യം. ഷിബു ജി. സുശീലന്റെ പോസ്റ്റിലേക്ക്:\nതാങ്കൾ ഒരു ആണല്ലേ? മുളയിൽ നുള്ളാൻ ശ്രമിച്ച ആളുടെ പേര് പറയാൻ ഇത്ര പേടിയാണോ? അതോ മറവിയുണ്ടോ?\nപ്രൊഡക്ഷൻ എക്സിക്യൂട്ടീവ് യൂണിയൻ മൊത്തത്തിൽ അല്ലല്ലോ ?നീരജിനെ നുള്ളിയത്, അപ്പോൾ സത്യസന്ധതയോടെ, ആണത്തത്തോടെ പേര് പറയുക, അതാണ് വേണ്ടത്.\nതാങ്കളുടെ കൂടെ അഭിനയിച്ചവരെയും ടെക്‌നീഷ്യന്മാരെയും, നിർമ്മാതാക്കളെയും ഒരു വിധത്തിലും താങ്കളും നുള്ളിയിട്ടില്ല എങ്കിൽ പിന്നെ എന്തിന് പേടിക്കണം? സത്യസന്ധമായി പേര് തുറന്നു പറയുക. താങ്കൾ പേര് പറയാത്തത് കാരണം ഒരു യൂണിയൻ മൊത്തത്തിൽ മറുപടി പറയേണ്ട അവസ്ഥ ആണ്. അത് ഒരിക്കലും ശരിയല്ല.\n2015ൽ ഞാൻ പ്രൊഡക്ഷൻ കൺട്രോളർ ആയ ചിത്രത്തിലും താങ്കൾ അഭിനയിച്ചിട്ടുണ്ട്.\nചലച്ചിത്ര മേഖലയിൽ ഗൂഢസംഘങ്ങൾ പ്രവർത്തിക്കുന്നുണ്ടെങ്കിൽ അതിനെ ഇല്ലായ്മ ചെയ്യണമെന്നനിലപാടിലാണ് ഫെഫ്‌ക.\nFirst published: June 29, 2020, 10:02 IST\nactor neeraj madhavNeeraj MadhavNeeraj Madhav actorNeeraj Madhav Facebook postShibu G Suseelan


P. O. C ബൈബിള്, പഴയ നിയമം, നാഹും, അദ്ധ്യായം3| Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> നാഹും >> അദ്ധ്യായം 3\n1 : രക്തപങ്കിലമായ നഗരത്തിന് ഹാ ക ഷ്ടം!. വ്യാജവും കൊള്ളയുംകൊണ്ട് അതു നിറഞ്ഞിരിക്കുന്നു. അവിടെനിന്ന് കവര്‍ച്ച ഒഴിയുകയില്ല.\n2 : ചമ്മട്ടിയുടെ ശബ്ദം, ചക്രങ്ങളുടെ ഇരമ്പല്, കുതിരകളുടെ കുളമ്പടി, രഥങ്ങളുടെ മുഴക്കം,\n3 : കുതിക്കുന്ന കുതിരപ്പടയാളികള്, ജ്വലിക്കുന്ന വാള്, തിളങ്ങുന്ന കുന്തം, നിഹതന്‍മാരുടെ വ്യൂഹങ്ങള്, ശവ ശരീരങ്ങളുടെ കൂമ്പാരം, എണ്ണമറ്റ മൃതദേഹങ്ങള് - അവര് അവയെ ചവിട്ടി കടന്നുപോകുന്നു.\n4 : വേശ്യാവൃത്തികൊണ്ടു ജനതകളെയും വശീകരണശക്തികൊണ്ടു രാജ്യങ്ങളെയും വഞ്ചിച്ച മോഹിനിയും മാരകവശ്യതയുള്ളവളുമായ വേശ്യയുടെ എണ്ണമറ്റ വേശ്യാവൃത്തികള് നിമിത്തമാണിതെല്ലാം സംഭവിച്ചത്.\n5 : സൈന്യങ്ങളുടെ കര്‍ത്താവ് അരുളിച്ചെയ്യുന്നു: ഇതാ, ഞാന് നിനക്ക് എതിരാണ്. ഞാന് നിന്റെ വസ്ത്രം മുഖത്തോളം ഉയര്‍ത്തി ജനതകള്‍ക്കു നിന്റെ നഗ്‌നത കാണിച്ചുകൊടുക്കും. രാജ്യങ്ങള് നിന്റെ ലജ്ജ ദര്‍ശിക്കാന് ഇട വരുത്തും.\n6 : ഞാന് നിന്റെ മേല് ചെളി വാരിയെറിയും. ഞാന് നിന്നോടു വെറുപ്പോടെ പെരുമാറുകയും നിന്നെ നിന്ദാവിഷയമാക്കുകയും ചെയ്യും.\n7 : നിന്നെ കാണുന്ന എല്ലാവരും നിന്നെ വിട്ടകന്ന് ഇപ്രകാരം പറയും: നിനെവേ ശൂന്യമായിരിക്കുന്നു; അവളെച്ചൊല്ലി ആരു വിലപിക്കും? അവള്‍ക്കുവേണ്ടി ഞാന് എവിടെനിന്ന് ആശ്വാസകരെ കണ്ടുപിടിക്കും?\n8 : നൈലിനരികേ സ്ഥിതി ചെയ്തിരുന്ന തേബസിനെക്കാള് ശ്രേഷ്ഠയാണോ നീ? അവള് വെള്ളത്താല് ചുറ്റപ്പെട്ടിരുന്നു; കടല് അവള്‍ക്കു കോട്ടയും വെള്ളം അവള്‍ക്കു മതിലും ആയിരുന്നു.\n9 : എത്യോപ്യാ അവളുടെ ശക്തിയായിരുന്നു. ഈജിപ്തും അവള്‍ക്ക് അതിരറ്റ ശക്തി പകര്‍ന്നു. പുത്യരും ലിബിയാക്കാരും അവളുടെ സഹായകരായിരുന്നു.\n10 : എന്നിട്ടും അവള് തടവിലാക്കപ്പെട്ട് അടിമത്തത്തിലാണ്ടു. വഴിക്കവലകളില് വച്ച് അവളുടെ കുഞ്ഞുങ്ങള് നിലത്തടിച്ചു കൊല്ലപ്പെട്ടു. അവളുടെ സമുന്നതന്‍മാര്‍ക്കുവേണ്ടി അവര് നറുക്കിട്ടു. അവളുടെ പ്രമുഖന്‍മാരെയെല്ലാം അവര് ചങ്ങലയില് ബന്ധിച്ചു.\n11 : അങ്ങനെ നീയും ലഹരിപിടിച്ച് ഉന്‍മത്തയും പരിഭ്രാന്തയുമാകും. ശത്രുക്കളില്‍നിന്ന് നീ അഭയം അന്വേഷിക്കും.\n12 : നിന്റെ കോട്ടകള് പാകമായ ആദ്യഫലങ്ങള് പേറുന്ന അത്തിവൃക്ഷങ്ങള് പോലെയാകും. കുലുക്കിയാല് അവ ഭോക്താവിന്റെ വായില്‍ത്തന്നെ പതിക്കും.\n13 : നിന്റെ സൈന്യം സ്ത്രീകളെപ്പോലെയാണ്. നിന്റെ ദേശത്തിന്റെ കവാടങ്ങള് ശത്രുക്കള്‍ക്കായി മലര്‍ക്കെ തുറന്നിരിക്കുന്നു. അഗ്‌നി നിന്റെ ഓടാമ്പലുകളെ വിഴുങ്ങിയിരിക്കുന്നു.\n14 : ഉപരോധത്തിനുവേണ്ടി വെള്ളംകോരുക; കോട്ടകളെ ബലപ്പെടുത്തുക; ചെളിയിലിറങ്ങി കളിമണ്ണു ചവിട്ടിക്കുഴച്ച് ഇഷ്ടികയുണ്ടാക്കുക.\n15 : അവിടെ അഗ്‌നി നിന്നെ വിഴുങ്ങും; വാള് നിന്നെ വിച്‌ഛേദിക്കും. വെട്ടുകിളിപോലെ അത് നിന്നെ സംഹരിക്കും. വെട്ടുകിളിയെപ്പോലെ പെരുകുക; വിട്ടിലിനെപ്പോലെ വര്‍ധിക്കുക.\n16 : ആ കാശത്തിലെ നക്ഷത്രങ്ങളെക്കാളധികമായി നീ നിന്റെ വ്യാപാരികളെ വര്‍ധിപ്പിച്ചു. വെട്ടുകിളി ചിറകുവിരിച്ചു പറന്നകലുന്നു.\n17 : നിന്റെ പ്രഭുക്കന്‍മാര് വിട്ടിലുകളെപ്പോലെയും, നിന്റെ സൈന്യാധിപന്‍മാര് ശീതകാലത്തു വേലിയില് പറന്നുകൂടുന്ന വെട്ടുകിളിപ്പറ്റങ്ങള് പോലെയുമാണ്. സൂര്യനുദിക്കുമ്പോള് അവ പറന്നുപോകുന്നു. അവ എവിടെയാണെന്ന് ആരും അറിയുന്നില്ല.\n18 : അസ്‌സീറിയാരാജാവേ, നിന്റെ ഇടയന്‍മാര് ഉറങ്ങുന്നു; നിന്റെ പ്രഭുക്കന്‍മാര് മയങ്ങുന്നു. ഒരുമിച്ചുകൂട്ടാന് ആരുമില്ലാതെ, നിന്റെ ജനം മലകളില് ചിതറിക്കപ്പെട്ടിരിക്കുന്നു.\n19 : നിന്റെ ക്ഷതത്തിനു ശമനമില്ല. നിന്റെ മുറിവു മാരകമാണ്. നിന്നെക്കുറിച്ച് കേള്‍ക്കുന്നവരെല്ലാം കൈകൊട്ടിച്ചിരിക്കും. നിന്റെ ഒടുങ്ങാത്ത ദ്രോഹം ഏല്‍ക്കാത്തത് ആര്‍ക്കാണ്?\nWed Oct 27 09:51:14 IST 2021


ഐഫോണ് റീസൈക്കിള് ചെയ്യുന്ന 'ഡെയ്‌സി'\nNews desk Channeliam January 18, 2020\nഇ-വേസ്റ്റ് അളവ് കുറയ്ക്കാനുള്ള ചുവടുവെപ്പുമായി Apple. തിരികെയെടുക്കുന്ന ഐഫോണ് റീസൈക്കിള് ചെയ്യുന്നതിലാണ് ഇപ്പോള് കമ്പനി ഫോക്കസ് ചെയ്യുന്നത്. ഡെയ്സി എന്ന റോബോട്ട് വഴി ഫോണുകളിലെ മിനറല്‍സ് റിക്കവര് ചെയ്യുന്ന പ്രോസസാണ് മുഖ്യമായും നടക്കുന്നത്.\nടിന്, കൊബാള്‍ട്ട്, ലിഥിയം എന്നിവയടക്കം 14 മിനറലുകള് കമ്പനി റീയൂസ് ചെയ്യും. മണിക്കൂറില് 200 ഐഫോണുകള് റീസൈക്കിള് ചെയ്യാന് ഡെയ്സി എന്ന റോബോട്ടിന് സാധിക്കുന്നുണ്ട്. ടെക്‌സസിലെ ഓസ്റ്റിനിലുള്ള Apple Recycling Facility സെന്ററിലാണ് ഡെയ്‌സി ഇന്‍സ്റ്റാള് ചെയ്തിരിക്കുന്നത്. Rio Tinto and Alcoa കമ്പനിയില് നിന്നും കാര്‍ബണ് ഫ്രീ അലുമിനിയം Apple വാങ്ങിയിരുന്നു.\n18 മീറ്ററാണ് ഡെയ്‌സി റോബോട്ടിന്റെ നീളം. ഐഫോണ് ബാറ്ററി നീക്കം ചെയ്യാന് മാത്രം4സ്റ്റെപ്പാണ് ഡെസ്സി റോബോട്ടിനുള്ളത്. ഇലക്ട്രിക്ക് ഓട്ടോ മേക്കേഴ്‌സുമായി റോബോട്ട് ടെക്‌നോളജി ഷെയര് ചെയ്യാനും കമ്പനി നീക്കം നടത്തുന്നുണ്ട്.\n3G 5G Apple iPhone Bandwidth Calling Cellular Network Communication Corporate Daisy Robot Digitalization India Mobile Network Network Coverage Smart Phone Users WiFi business data recycle social media technology telecom video call voice call\nമികച്ച സൈബര് സെക്യൂരിറ്റി ഐഡിയയ്ക്ക് 3.2 കോടിയുടെ ഗ്രാന്റുമായി കേന്ദ്ര സര്‍ക്കാര് 'ചാലഞ്ച്'


ഏറ്റുമുട്ടലിനൊടുവിൽ വിശ്രമിക്കുന്ന തെലുങ്കിലെ അയ്യപ്പനും കോശിയും- ചിത്രം പങ്കുവെച്ച് റാണാ ദഗുബാട്ടി -\nHome Cinema ഏറ്റുമുട്ടലിനൊടുവിൽ വിശ്രമിക്കുന്ന തെലുങ്കിലെ അയ്യപ്പനും കോശിയും- ചിത്രം പങ്കുവെച്ച് റാണാ ദഗുബാട്ടി\nപൃഥ്വിരാജ് സുകുമാരനും ബിജു മേനോനും ഒരുമിച്ചെത്തി മികച്ച പ്രേക്ഷക സ്വീകാര്യത നേടിയ ചിത്രമാണ് ‘അയ്യപ്പനും കോശിയും’. സച്ചി സംവിധാനം ചെയ്ത ചിത്രം വിവിധ ഭാഷകളിലേക്ക് റീമേക്കിന് ഒരുങ്ങുകയാണ്. ഇപ്പോൾ ചിത്രത്തിന്റെ തെലുങ്ക് പതിപ്പിന്റെ ഷൂട്ടിംഗ് പുരോഗമിക്കുകയാണ്. ചിത്രത്തിൽ അയ്യപ്പനായി എത്തുന്നത് പവൻ കല്യാണാണ്. തെലുങ്കിൽ ഭീംല നായക് എന്നാണ് അയ്യപ്പനായി എത്തുന്ന പവന്റെ പേര്. റാണയാണ് പൃഥ്വിരാജ് അവതരിപ്പിച്ച വേഷത്തിൽ എത്തുന്നത്. ഡാനിയേൽ ശേഖർ ആയി റാണാ ദഗുബാട്ടിയാണ് എത്തുന്നത്.\nഇപ്പോഴിതാ, ഷൂട്ടിങ്ങിനിടയിൽ നിന്നുള്ള ഒരു ചിത്രം പങ്കുവെച്ചിരിക്കുകയാണ് റാണാ ദഗുബാട്ടി. ക്‌ളൈമാക്‌സിന് തൊട്ടുമുൻപുള്ള ഏറ്റുമുട്ടലിനു ശേഷം അയ്യപ്പനും കോശിയും തളർന്നിരിക്കുന്ന ചിത്രമാണ് നടൻ പങ്കുവെച്ചിരിക്കുന്നത്.\nസാഗർ കെ ചന്ദ്ര സംവിധാനം ചെയ്യുന്ന ചിത്രത്തിൽ പവൻ കല്യാണിന്റെ ഭാര്യയായി നിത്യ മേനോൻ ആണ് എത്തുന്നത്. സിതാര എന്റര്‍ടെയ്ന്‍മെന്റ്‌സാണ് തെലുങ്കില് ചിത്രത്തിന്റെ റീമേക്ക് അവകാശം സ്വന്തമാക്കിയിരിക്കുന്നത്.\nStory highlights- bheemala nayak location still